SunOnline: Story: #Aharengehihanburaadhee - ep53\nއަހަރެންގެ ހިތް އަނބުރާދީ - 53\n9 މަސް3ހަފްތާ ކުރިން - 02 އޮކްޓޯބަރ 2017 19\n"މިހާރު ދެން އަމިއްލަ ރިޒޯޓަކަށް ނޫނީ އަންނަ ހިތެއްނުވޭ މިކަހަލަ މީހުންނާއި ދިމާވާތީ...." މެހެރީނާ ދާލިޔާ ކިހިލީގައި ޖެހިގޮތަށް އެކުވެރިޔާއަށް ލޮލުން އެންގީ އައުމަށެވެ. އެކަމަކު އޭނަގެ ދެލޯ ވަށައިގެން ސްކޭންކުރީ އޭނަ ނުރުހޭ އެހެން ސޫރައެއް ފެނިދާނެކަމަށްޓަކާ ތުން ފިތާލައިގެން ހުރެއެވެ. ވިޝާމް އެހެން މީހަކާއި އިނީބާވައޭވެސް ހިތަށް އެރިއެވެ. އެކުވެރިޔާވެސް ހެމުން ހެމުން ދަބަސް ކޮނޑުގައި އަޅުވާލައިފިއެވެ.\nވިޝާމް އެ ކުޑަ ފިރިހެންކުއްޖާ ގެ ކައިރިއަށް ތިރިވެފާ ކޮލުގައި ބޮސްދިނެވެ.\n"ލެޓްސް ގޯ ހޯމް. މަންމީ ޒެލް ވީ ތަނެއް ނޭގިގެން ވޮރީކުރާނެ......."\nޒެލް ތުއްތު ބަހުރުވައިން އެކި ވާހަކަދައްކާލެއް ލޯބިކަމުން ކޮންމެ މީހަކުވެސް އެކުއްޖާއަށް ފިދާވާނެއެވެ. އިސްތަށިގަނޑު ކުޑަކޮށް ދިގުކޮށްލާފައިވާއިރު ބޯވެފައި ފަންކަމުން ވައިރޯޅިއަކަށްވެސް އެ އިސްތަށިގަނޑާއި ސިއްރުން ސަމާސާކޮށްލެވޭކަށް ނޯވެއެވެ. ވަޔާއިއެކު އިސްތަށިގަނޑު މޫނަށާއި ލޮލަށް ފައިބައިގަތުމުން އަތުން ރީތިކޮށްލާއިރު އެ ރީތި ދެލޮލުގެ ވިދުންގަދަވެފައި ބުމަ އެހާ ނަލައެވެ. ޒެލް އިނގިލި އަނގަޔަށް ޖަހާލައިގެން ވިޝާމްގެ ކޮނޑުގައި ދަތްދޮޅި ޖައްސާލައިގެން އޮތްއިރު ފެންނަ ކޮންމެ މީހަކަށް ހީވީ ބައްޕައާއި ދަރިފުޅުހެންނެވެ. ކޮންމެ މީހެއްގެ ހިތް ތައުރީފުކުރިއެވެ. އެސްފީނާ ޖެހޭހާ ރީއްޗެވެ. ވިޝާމް ލޯންޗަށް އެރުނީ ނައްޓާލަން އުޅުނު ވަގުތުއެވެ. މެހެރީނާގެ ކުރިމަތީގައި އިށީދެވުމުން އޭނައަށްވެސް ސިހުމެއް ލިބުނަސް މަޖާވެސް ވިއެވެ. މެހެރީނާގެ އުނގުގައި އިން ނާޒުކް ބުދެއްފަދަ އަންހެންކުއްޖާ އާއި ޒެލް ދެވަނަފަހަރަށްވެސް ބައްދަލުވީއެވެ. ދާލިޔާ ޒެލްގެ އަތުގައި ހިފާ ދަމާލުމުން މިފަހަރު ޒެލް ބަލަން އިނީ ރަކިވެފައެވެ. ކަތި ސިއްރު ނަޒަރަކުން ބަލާލާފައި ވިޝާމްގެ މޭގައި މޫނު ފޮރުވިއެވެ.\nމެހެރީނާގެ މޮޅުކަމަކީ ވިޝާމްއަކީ ދަންނަ މީހަކަށްވެސް ނެހެދުމެވެ. ރޮބޮޓެއްހެން އެއްދިމާލަކަށް ބަލަންއިނީ ވިޝާމް ފެނުނުކަމަކަށްވެސް ހަދާނުލައެވެ.\nނަމަވެސް އޭރު މެހެރީނާގެ ޚިޔާލުތައް ދެކޮޅަށް ކިރެންފެށިއެވެ.\nމިއީ ސަލްވާގެ ދަރިއެއް ހެއްޔެވެ؟ އެކުއްޖާ ވިޝާމްއަކާއި އެއްގޮތަކަށްވެސް ވައްތަރެއްނޫނެވެ. އެހެރަ ދެލޮލާއި ދޮންބެ........ނޫނެކެވެ. މިހެންވެގެން ނުވާނެއެވެ. މިއީ ދޮންބެގެ ދަރިއަކަށްވެގެން ނުވާނެއެވެ. އެކުއްޖާ "ޕާޕާ" އޭ ކިޔާފައި ގޮވައިލީވެސް ވިޝާމްއަށެވެ. ވިޝާމް އެހެން މީހަކާއި އިނދެގެން ލިބުނު ކުއްޖަކީކަން ނޭގެއެވެ. ދޮންބެމެންނަށްވެސް އެހާ ދުވަސްވާންދެން އެމެރިކާގައި އުޅެފައި އަދި މާލެ އަންނަން އެނގުނީ މިހާރުއެވެ. ސަލްވާ ހުރިތަނެއް އޭނަ ކޮންމެހެންވެސް ހޯދާނެއެވެ. އެ އަންހެނާގެ ސިހުރުގައި ދޮންބެ ޖައްސައިފިއްޔާ އޭނައަށް މިހާރު ލިބިފައިވާ އުފާވެރި ދިރިއުޅުމަށް މާޒީގެ ހިޔަނި އެޅިދާނެއެވެ.\nލޯންޗު މަޑުކޮށްލުމާއިއެކު މެހެރީނާ އަވަސްވެގަތީ ލޯންޗުން ފޭބުމަށެވެ. ދަރިފުޅު ނަގާފައި ބިންމަތީގައި ބެހެއްޓިގޮތަށް އޭނަ ހުރީ ފޯނު ކަންފަތުގައިޖަހާލައިގެންނެވެ. ދާލިޔާ ވިޝާމްގެ ޖިންސްގައި ހިފަހައްޓާފައި ކުޑަކޮށް ދަމާލުމުން ވިޝާމް އެ ތުއްތު އަންހެންކުއްޖާގެ އިސްތަށިގަނޑާއި ކުޅެލަމުން "ހައި ސްވީޓްހާޓް" އޭ ބުނެލީ ކުޑަކުއްޖަކާއި ވާހަކަދައްކާނެ އެންމެ ލޯބިވެތި އޯގާތެރި ރާގަކަށެވެ. ދާލިޔާއާއި އަޅާލުމެއްނެތި މެހެރީނާ މާ ފޯރިއާއިއެކު ވާހަކަދައްކަނިކޮށް ވިޝާމް ދާން ހިގައިގަނެފާ ބަލައިލެވުނީ ދާލިއާ އުޅޭގޮތެކެވެ. މެހެރީނާގެ އެހެރަ ފަރުވާކުޑަކަމާއެވެ. ނެނީއެއް ގެންގުޅެވޭ ފެންވަރުގެ މީހަކަށްވާހިދު ތިމާގެ ދަރިން ނުބެލެހެއްޓެންޏާ އެފަދަ ކަމަކަށްވެސް ފައިސާ ޚަރަދުކުރަންވާނެ ނޫންހެއްޔެވެ؟ ވިޝާމްއަށް ފެނުނު މަންޒަރަކުން އޭނަގެ މޭގަނޑު އަނގަޔަށް ނައީ ކިރިޔާއެވެ. ދާލިއާ ތޮށިގަނޑުމަތިން މޫދާއި ކައިރިއަށް ކުރިއަށް ދުއްވައިގަތީއެވެ. ވިޝާމް ހުޝިޔާރުކަމާއިއެކު ކުރިއަށް ދުއްވައިގަނެ އެކުއްޖާގެ ގައިގާ ކިރިޔާ ހިފެހެއްޓުނުކަމެވެ.\n"އޯ........." މެހެރީނާވެސް އެމަންޒަރުބަލަން ދެތިން ފޫޓުދުރުގައި ހުރީ ޝޮކެއްގައެވެ. ވިޝާމްއަށް ނުހިފެހެއްޓުނުނަމަ އެކުއްޖާ މޫދަށް ވެއްޓޭނެކަމާއިމެދު ޝައްކެއްނެތެވެ. ވިޝާމް ހުރީ އެއް އަތުން ޒެލް ކޮނޑަށް ލައިގެންނެވެ. އެކަމަކު ދާލިއާއަށް އެދިމާވާން އުޅުނު ހާދިސާއިން ހިތް މަޑުވެގެން ދިޔުމާއިއެކު ބޭއިޚުތިޔާރުގައި އަނެއް އަތުން ދާލިއާ އުފުލައިލެވުނީ ހިމާޔަތްދޭފަދަ ގޮތަކަށެވެ. މެހެރީނާގެ ސިކުނޑި ރަގަޅަށް މަސައްކަތްކުރަން ފެށުމާއިއެކު އުދުހިލާފައި ކަހަލަގޮތަކަށް އައިސް އޭނަގެ ދަރިފުޅު ޖަހައިގަތެވެ. މެހެރީނާ ހިތާހިތުން ވިޝާމްއަށް ޝުކުރުވެރިވީއިރު އޭނަގެ ހިތް ރޯމަހެއް ފެނުން ނެގީމަ ތެޅޭފަދައިން ބާރުބާރަށް ތެޅުނީ މިއަދު ދާލިއާ މޫދަށް ވެއްޓުނުނަމަ ވާނެގޮތް ޚިޔާލުކޮށްލާފައެވެ. ދާލިއާ އެހެން ހުރެފައި ކުއްލިއަކަށް އަނެއްކޮޅަށް ދުއްވައިގަންނާނެއޭ ހިތަށް އަރާނީވެސް ކާކުހެއްޔެވެ؟ އެތަނުން ކޯންޗެއް ފެނިގެންކަމެއްވެސް ނޭގެއެވެ.\n"މެހެރް ސިސް ތިއުޅޭ ފާޑެއްވެސް ދޯ. ހީވީ އަހަރެން މި ބޭބީ ކިޑްނެޕްކޮށްގެން ދާން އުޅުނީހެން ވިއްޔަ. އެނީވޭސް އެޑްވައިސްއެއް ދީފާނަން. ތުއްތުކުދިން ވަރަށް އަންޕެރްޑިކްޓަބްލްވާނެ. މޫދުކައިރީގައި ތިބެފައި ފުންމާލަފާނެ. އަލިފާނަށްވެސް އަތްލަފާނެ. ޓޭކް ގުޑް ކެއާ އޮފް ހާ އިނގޭ މެހެރް ސިސް............" ވިޝާމް އެއްލޯ މަރާލާފައި ހިނގައިގަތްއިރު މެހެރީނާ ހުރީ ދާލިއާ މޭގައި ޖައްސާ ބާރުކޮށްލައިގެންނެވެ. މިހާރު ހިފަހައްޓައިގެން ހުރީ އަގުބޮޑު ޖަވާހިރެއް ގެއްލިދާނެތީ އުޅޭހެންނެވެ. ރުޅިފިނިވެ އެދެލޮލަށް ކަރުނަ ޖަމާވެފައިވިއެވެ. ދުވަހަކު މެހެރީނާ އެފަދަ ނާޒުކް ބަލިކަށި ހާލަތެއްގައި ހުއްޓާ ވިޝާމްއަށް ފެނިފައެއްނުވެއެވެ. މަންމައަކަށްވުމުން މެހެރީނާގެ ހިތުގައި ކުލުނާއި ލޯބި އުފަންވީއެވެ. އެއްޗެއް ވިސްނި އިބުރަތެއް ލިބުނުކަމަށްޓަކާ ވިޝާމް އުފާވިއެވެ. ފޯނަށްވުރެ ދަރިން އުޅޭ ނޫޅޭގޮތް ބަލަންޖެހޭނެކަން މެހެރީނާއަށް ވިސްނޭވަރުގެ ހާދިސާއެކެވެ.\nވިޝާމް ސްޕެޝަލައިޒްވެގެން އައުމަށްފަހު ވަޒީފާ ނުލިބިގެން ހުންނާކަށް ނުޖެހުނެވެ. އޭނަ ކަނޑައިލި ހޮސްޕިޓަލުން ވަޒީފާ ހަމަޖެހުނުކަމަށް މާއިޒް ބުނުމުން ވިޝާމްއަށް ހައިރާންކަމެއްލިބުނެވެ. އަރީން މިހާ ދީލަތި މާތްމީހަކަށްވީ ކޮންއިރަކުން ހެއްޔެވެ؟ އޭނަ ހޯދި ރަން ވަނައިގެ ސަބަބުން ކޮންމެތާކުންވެސް ވަޒީފާ ލިބޭނެކަން އެނގޭތީ އެހެންގޮތެއް ހަދަން ނުކެރުނީއެވެ. އޭނަގެ ރިކޯޑް ކޮންމެގޮތަކަށް އޮތަސް އެމީހުންނަށްވެސް މުހިއްމެއްނުވިއެވެ.\nތިންއަހަރު ކުރިން ސަލްވާވެސް މެލޭޝިއާއަށް ފުރީ އަމިއްލައަށް ހޯދި ސްކޯލާޝިޕެއްގައެވެ. ސަލްވާ އިސްލާމިކް ސްޓަޑީޒްއިން ޑިގްރީ ހާސިލުކުރިއެވެ. ތިންއަހަރުވާންދެން އޭނަ މެލޭޝިއާގައި ކިޔަވަން އުޅުނުއިރު އެންމެ ގާތުގައި އަބަދުވެސް ހުރީ ފާގިޔާއެވެ. މަންމައަކު ނެތްތަން ފޫބައްދާދިނެވެ. ވިޝާމް އޭރު އުޅުނީ ނޭޕާލްގައެވެ. ލިބޭ ޗުއްޓީގައި މެލޭޝިއާއަށް ޒިޔާރަތްކުރިޔަސް އޭނަގެ އުޅުނީ ދުރުންނެވެ. ބީރައްޓެއްސެއް ފަދައިންނެވެ. ވިޝާމް އުޅޭގޮތުން ސަލްވާ ހީކުރީ ވިޝާމްވެސް ސަލްވާގެ ޗެޕްޓަރ ލައްޕާލީކަމުގައެވެ. އެހެން ކުއްޖަކާއި ރައްޓެހިވީކަމަށެވެ. ސަލްވާގެ ދަރިފުޅު ޒެލްއަށް ހައިކަލްގެ ފޮޓޯތައް ދައްކާފައި ބައްޕައޭ ކިޔުއްވާތީ ދެން ވީ މާ މަޖާގޮތެކެވެ. ހައިކަލްފަދަ ރީތި މީހެއް ވެއްޖެއްޔާ އެއީ ޒެލްގެ "ޕާޕާ"އެވެ. އެހެންވެ ޒެލްގެ ބައްޕަމެން އޮންނަނީ ގިނަވެފައެވެ. ބޮޑުވީވަރަކަށް ޒެލްއަށް ހައިކަލް ވަކިކުރާން އެނގޭނެކަން ސަލްވާއަށް އެނގެއެވެ. ދަރިފުޅަށް ބައްޕަ އެނގުމަކީ ޒެލްގެ ހައްގެކެވެ. ކިތަންމެ ދުވަހަކުންވިޔަސް ޒެލްއަށް އޭނަގެ ބައްޕައަކީ ހައިކަލްކަން އެނގި އޭނަ ހައިކަލްއާއި ބައްދަލުކުރުވާނެއެވެ. ހައިކަލް އޭނަގެ ދިރިއުޅުން ކުޅިގަނޑަކަށް ހަދާލިނަމަވެސް އެންމެރަގަޅެވެ. ޒެލްގެ ސަބަބުން އޭނައާއި ހައިކަލްގެ ގުޅުމަށް ދުވަހަކު ނިމުމެއްނުވާނެއެވެ.\nހައިކަލް އޭނަ ދޫކޮށްފައި ދިޔަކަމުގައި ވިޔަސް އޭނަގެ ހިތުގައި އަދިވެސް ވަނީ ހައިކަލްގެ ހަދާންތަކެވެ. ކޮންމެ ރެއަކު އޭނަ ކަރުނަ އަޅާ ރޮއެވެ. ޒެލް ފެންނަ ކޮންމެ ފަހަރަކު އެދެލޮލަށް ބަލާފައި ސަލްވާއަށް ރޮވެނީ ހައިކަލްގެ ދެލޮލުގައި އެހުންނަ އަޅައިގަންނަ ގޮތް ކުޑައިރުވެސް ޒެލްއަށް ލިބިފައިވާތީ އެހަދާންކޮށްފައެވެ. ސަލްވާއަށް ރޮވިއްޖެއްޔާ ޒެލް ސަލްވާގެ ލޮލުން ކަރުނަ ފޮހެދޭނެއެވެ.\n"ޕްލީޒް ޑޯން ކްރައި ލަވް ޔޫ. މަންމީ..." ޒެލް ބުނާނެއެވެ.\nސަލްވާއަށް ކުރެވޭކަމަކީ ޒެލް ގެނެސް ހަޔާލާ ފިތާލައިގެން އަދި ކުރިއަށްވުރެ ބާރަށް ރުއިމެވެ.\nނަމަވެސް އޭނަ މި ތިންއަހަރުވެސް ހޭދަކުރީ ކެތްތެރި ހިތްވަރުގަދަ އަންހެނެއްގެ ފުރިހަމަ މިސާލެއް ފަދައިންނެވެ. ހުރިހާ ހިތްވަރެއް ހޯދީ ހެއްދެވިފަރާތަށް ދުޢާކޮށް އަޅުކަމާއި ކުއްތަންވެގެންނެވެ. ދުނިޔެއިން ލިބުމަށް އެދޭ އިތުރު އުފަލެއް ނެތެވެ. މިހާރު ސަލްވާ މިހުންނަނީ އެކަނި ޒެލްއަށްޓަކައެވެ. އޭނަގެ ލޯބިވާ ކުޑަކުޑަ ފިރިހެންދަރިފުޅަކީ އޭނަގެ ފުރާނައެވެ. ދިރިހުރުމުގެ ހުރިހާވެސް އުއްމީދެވެ.\nއެޕާޓްމެންޓެއްގެ ފަސްވަނަ ފްލޯގައި ހުރި ހިތްފަސޭހަ ކޮޓަރިއެކެވެ. ރަންއަލިކަމެއް ވެރިވެފައިވާ ކޮޓަރީގެ ދޮރުފޮތިތައް ވަޔާއި ވިހުރެމުން ދިޔައެވެ. ސަލްވާ ހުދުނިދާ ހެދުމެއް ލައިގެން ޒެލްއަށް ގާތުން ދޭން އޮތްއިރު އެ ދޮންމޫނަށް ވެރިވެފައިވާ ރަންކުލައިގެ ސަބަބުން ފެންނަލެއް ފުރިހަމައެވެ. ސަލްވާ ދަރިފުޅުގެ ފަން އިސްތަށިގަނޑުގައި ފިރުމިއެވެ. ދެއަހަރު ފުރިފައިވާތީ މިކަން ހުއްޓުވަން އުޅުނަސް ޒެލް އަދިވެސް ދޭތެރެއަކުން ބޯންޖެހެއެވެ. ސަލްވާ އެއާދަ ހުއްޓުވަން މަސައްކަތްކުރުމާއިއެކުވެސް ޒެލް އިނގިލި ބުއިމަށް އާދަކުރިއެވެ. އެގެންގުޅޭ ކުޑަ ރަޖާކޮޅުވެސް ދޫކޮށެއްނުލައެވެ. ޒެލް ނިދާނީ ގުރުއާން ޖަހާދިނީމައެވެ. ބައްޕައަކާއި ނުލައި ބޮޑުވާތީ މިހާރަކަށް އައިސް ޒެލް ބައްޕަ ބޭނުންވެގެން ސުވާލުކުރެއެވެ. ބައްޕަ ހުރީ ކޮންތާކުތޯ އަހާނެއެވެ. ބޮޑުވާވަރަކަށް އެސުވާލު ކުރުން އިތުރުވާނެކަން ސަލްވާއަށް ޔަގީނެވެ.\nޒެލްއަށް ސަލްވާ ކުރުސި ކިޔާދިނެވެ. އެސްފީނާއިން ސަލާމަތްވުމަށް ދުޢާކުރިއެވެ. ފަލަގު ނާސި ސޫރަތް ކިޔަވާފައި ޒެލްގެ ގައިގާ ފިރުމާލުމުން ރައްކާތެރިކަން އިހުސާސްކުރެވުނެވެ. ޒެލް ނިދާ ހަރުވުމުން ކޮލުގައި ބޮސްދީފައި ހިނިތުންވެލީ ހަމްދުކުރަމުންނެވެ. މިހާ އަގުބޮޑު ހަދިޔާއެއް ލިބުނުކަމަށްޓަކާ އޭނަ ހެއްދެވިފަރާތަށް ހަމްދުނުކުރާ އެންމެ ދުވަހެއްވެސް ނުދެއެވެ. އަދިވެސް ދުޢާއަކީ ހައިކަލް އޭނަގެ ކައިރިއަށް އައުމެވެ. އޭނައާއި ދަރިފުޅު ބަލައިގަތުމެވެ.\n"ހައިކަލް އަހަރެމެންގެ މަތިން ހަދާންވެސް ނުވަނީތަ؟ މިދަރިފުޅަށްވެސް ބައްޕައެއްގެ ލޯބި ބޭނުންވާނެ. ޕްލީޒް ކަމްބެކް.......ޕްލީޒް ޓޭކް މީ ބެކް...." ސަލްވާގެ ދެލޮލުން ކަރުނަ ނީރާލިއެވެ. ކަޅުހެދުންލައިގެން ޝޯލް އޮޅާލައިގެން ކޮޓަރިން ނުކުތްއިރު ވާރޭގެ ތިކިތަކުން ފަޒާ ފުސްކޮށްލާފައިވާތަން ފެނުނެވެ. ފިނިގަދަވުމުން ކޮފީތަށްޓެއް ގިރާލައިގެން އޭނަ ސިޓިންރޫމްގެ މަޑު ސޯފާއެއްގެ އަރާމުކަން ލިބިގަތްތަނާ ފާގިޔާ ކޮޓަރީގެ ދޮރު ހުޅުވައިލި އަޑުއިވުނެވެ.\n"ދައްތަ އަދިވެސް ނުނިދަންތަ؟ " ސަލްވާ ކުޑަކޮށް ހިނިތުންވެލީ ލޮލުގައިވާ ކަރުނަތައް އަވަހަށް ފޮހެލާފައެވެ. ނަމަވެސް ފާގިޔާއަށް އެ ކަން ސިއްރެއްނުވިއެވެ. ކިތަންމެ ފަހަރަކު ފާގިޔާއަށް އެލޮލުގައިވާ ރިހުމާއި ކެކުޅުން ފެނިފާވިއެވެ.\n"މިރޭ ކުޑަކޮށް ފައިގާ ރިއްސާތީ ނުނިދިފައި އޮތީ....." ދޮރުތަކުގައި ވައިއަޅުވާއަޑު އިވިފައި ފާގިޔާ އެދިމާލަށް ހިނގައިގަތެވެ.\n"ހާދަ ވައިބާރޭ. ދޮރުތަކުގައި ތަންޑު އަޅުވާފައި ހުރިތީ ބަލާނުލައި ހިތްހަމައެއް ނުވެސްޖެހޭ. ވަގުންގެ އުދަގޫތައް މިހާރު ކުރިއަށްވުރެ ބޮޑު. އެކަމަކު ވިޝާމް ބުނީ މިއީ އެންމެ ސިކިއުރިޓީ ރަގަޅު އެޕާޓްމެންޓްކަމަށް. ނަމަވެސް މާލޭގައި މިހިނގާ މާރާމާރީތަކުގެ ސަބަބުން ޔަގީންކަމެއް ވަކި އޮންނާނެތަ." ފާގިޔާ އެކި ވާހަކަދައްކަމުންގޮސް ކާބަޔަށްވަދެ އެބައި ޗެކްކޮށްލާފައި އައިއިރު ހުރީ ހިނިތުންވެފައެވެ.\n"ސަލްވާއަށް އެނގޭތަ؟ ވިޝާމްގެ ވަޒީފާވެސް ހަމަޖެހިއްޖެ. މުސާރަ އެހާ ބޮޑު. ވިޝާމްއާއި ސަލްވާގެ ދިރިއުޅުން ކާމިޔާބުވުމަށް އެދި ދުޢާނުކުރާ އެންމެ ދުވަހެއްވެސް ނުދޭ. އަލްހަމްދުލިﷲ. އެ ދުޢާތައް އިޖާބަކުރައްވައިފި......" ފާގިޔާ ސަލްވާގެ ގާތުގައި އިށީދެ އޯގާތެރި ނަޒަރަކުން ބަލައިލިއެވެ.\n"ރަގަޅު. ވަރަށް އުފާވެރި ޚަބަރެއް......" ސަލްވާ ކޮފީތަށި ތުނބުގައި ޖެހިއެވެ.\n"ފޮނި އެއްޗަކުން ސަދަގާތްކުރަން ޖެހޭނެ. މާދަން ބޮނޑިބަތާއި ކުޅިމަސްހަދާނީ...."\n"ތިހެން ބުނީމަ އަޅުގަނޑުވެސް ބޮޑިބަތް ކާހިތްވެއްޖެ. ބޮނޑިބަތް ނުކެވޭތާ ހާދަ ދުވަހެއް ވެއްޖެއޭ. އެންމެފަހަށް ކެވުނީ ޒެލްއަށް ހަތްދުވަސްވީ ދުވަހު....." ސަލްވާ ހިނިތުންވެލިއެވެ.\n"ސަލްވާ. ދެން އަބަދަށް ހަމަ ތިގޮތުގައި ހޭދަކުރާނީތަ؟ އެމީހުން ދުވަހަކު ސަލްވާ ގަބޫލެއްނުކުރާނެ. ހަގީގަތުގައި ޒެލްއަށްވެސް މިހާރު ބައްޕައެއް ބޭނުންވޭ. ބޮޑުވާވަރަކަށް އެ އަހަނީ ބައްޕަ ކޮބާހެއްޔޭ. ފެންނަ ކޮންމެ މީހަކަށް ބައްޕަ ކިޔާ ޒެލް އެގޮވަނީ. ސަލްވާ ބޭނުމެއްނުވޭތަ ޒެލްއަށް ރަގަޅު ބައްޕައެއް ހޯދާކަށް...." ފާގިޔާ ދުރުން ވާހަކަފެށިއެވެ.\n"ޒެލްގެ ބައްޕަ ދުނިޔޭގައި ހުރިހާ ހިދަކު އެހެން ބައްޕައެއް ހޯދާކަށް ހިތެއް ނުރުހޭ ދައްތާ. އެއާއިލާ އެންމެން ނަފްރަތުކުރިޔަސް ހައިކަލް ކިހާ ރަގަޅުކަން ދައްތައަށްވެސް އެނގެއެއްނު. އަދިވެސް އުއްމީދުކުރަނީ ކޮންމެވެސް ދުވަހަކުން ހައިކަލްއަށް ކުރެވުނު ކުށް އިހުސާސްކުރެވި އެނބުރި އައިސް ޒެލް ގެންދާނެކަމަށް. ހައިކަލްއަށްވެސް އެނގޭނެ ޒެލް ހުރިކަން. ނައީ ކީއްވެކަން ހޯދަން މަސައްކަތްނުކުރަނީ ކިއްވެކަމެއް ނޭގޭ. ހިތް ބުނަނީ ހައިކަލް އަންނާނެއޭ. އެހެންމީހުންގެ ނުފޫޒުގެ ސަބަބުން ބޭނުންވިޔަސް މަޖުބޫރީއެއް ދިމާވީ......." ސަލްވާގެ ލޮލުން ކަރުނަ ނީރާލިއެވެ. ހަގީގަތަކީ ހައިކަލް އާއި އޭނަގެ ބައްޕައާއި ދެމީހުންވެގެން ކުރި ވިޔަފާރިއެކެވެ. އޭގެ އަގު އަދާކުރަން މިޖެހުނީ ސަލްވާއަށެވެ.\nމި ތިން އަހަރު ތެރޭގައި ސަލްވާގެ ލޮލުން އޮހުނު ކަރުނައާއި ކުރި ހިތްވަރު އެންމެ ގާތުން ދެކެފައިވާ މީހަކީ ފާގިޔާއެވެ. ސަލްވާ ހައިކަލްގެ މަތިން ހަދާންނައްތާލާފައި ވިޝާމްއާއި ގުޅިގެން އުޅޭނެނަމައޭ ފާގިޔާ ހިތަށް އެރިޔަސް އެއީ މީހެއްގެ އަންބެއްކަން ފާގިޔާ ހަދާންނައްތާނުލައެވެ. ހައިކަލް ސަލްވާ ވަރިއެއް ނުކުރެއެވެ. އަދިވެސް ސަލްވާ އެހެރީ ހައިކަލްގެ އަންހެނުންގެ މަގާމުގައެވެ. ސަލްވާ އެހެރީ ފިރިމީހާއަށްޓަކާ މުޅި އުމުރު ހޭދަކުރުމުގެ އަޒުމްގައެވެ. އެހެން ފިރިހެނަކަށް އެ ނަސީބު ލިބޭނެކަމެއް ނޭގެއެވެ. ސަލްވާ ހައިކަލްއާއި ހެދި އުޅޭވަރު ފެނި ފާގިޔާއަކަށްވެސް އޭނަގެ އުއްމީދުތަކުގެ ވާހަކަ ބުނާކަށް ނުކެރެއެވެ. ފާގިޔާގެ ހިތާއި ފުރާނައިންވެސް އެދެނީ ވިޝާމްއާއި ސަލްވާ ގުޅިގެން އުޅުމެވެ. ނަމަވެސް އެދޭތެރޭގައިވަނީ ބުނަންނޭގޭފަދަ ދުރުކަމެކެވެ. ތިންއަހަރު ކުރިން މާލެއައުމަށްފަހު ދެމީހުން ޚިޔާރުކުރީ ދެ ރާސްތާއެވެ. ސަލްވާގެ މަންޒިލަކަށް މެލޭޝިއާވިއެވެ. ވިޝާމް އޭނަގެ މަންމައާއި ބައްދަލުކުރަން އަޔަސް ސަލްވާ ހުންނަނީ އޭނަގެ ގޮތުގައެވެ. މޫނު އަޅައިގެން ނޫނީ ވިޝާމް ފެންނަ ހިސާބަކަށް ނާދެއެވެ. އެހާވެސް ސަލްވާ ތެދުވެރިއެވެ. ވަފާތެރިއެވެ.\nވިޝާމްގެ ކައިރީގައި ފާގިޔާ ނުގޮތަކަށް ސަލްވާގެ ވާހަކަ ދައްކާލިޔަސް ވިޝާމް ހީގަންނާނެއެވެ. މީހަކާއި އިނުމަށްވުރެ އިސްކަންދެނީ ކިޔަވާ ނިމިގެން އަމިއްލަ ފައިމައްޗަށް ތެދުވާން ކަމުގައި ބުނެ ވިޝާމް މަންމަގެ ހިތްހަމަޖައްސާދޭނެއެވެ. ކިޔަވާނިމިގެން ލޯނު ދެއްކުމަށްފަހު މަންމަ ރުހޭ މީހަކާއި އިންނާނެކަމަށް ވައުދުވުމުން ފާގިޔާގެ ހިތަށް ފިނިކަމެއް ލިބި ހިތް ސިއްރު އިންތިޒާރެއްގައި ވިއެވެ.\nވިޝާމްގެ ހުރިހާވެސް އަޒުމަކީ ހުވަފެނަކީ ކިޔެވޭނެ އެންމެ މައްޗަކަށް ކިޔެވުމެވެ. ވިޝާމްގެ ހިތުގައިވަނީ ހައިކަލްއަށްވުރެ އެރޮގުން މޮޅުވުމެވެ. ނޭގިނަމަވެސް އެހިތުގައި ހައިކަލްއަށްޓަކާ ވީ ހަސަދައެވެ. ވާދަވެރިކަމެވެ.\nވިޝާމް ހޮސްޕިޓަލުން ފެނިފާ ލިބުނު ހައިރާންކަމާއިއެކު ރައުދާ ވަގުތުން އޭނަގެ އެކުވެރިޔާ މެހެރީނާގެ ކަންފަތާއި ހަމަޔަށް އެ ޚަބަރުފޯރުވިއެވެ. މެހެރީނާހުރީ ޝޮކެއްގައެވެ. އަރީން އޭނައަށް ނާންގާ ވިޝާމްއަށް ވަޒީފާ ދޭންޖެހުނީ ކީއްވެހެއްޔެވެ؟ މިއީ އަރީން އޭނައަށް ކުރި ބޮޑު ޖެއްސުމެކެވެ. ސަރުކާރު ތަންތަން ހުއްޓާ އަރީން ވިޝާމްއަށް ވަޒީފާދޭން ޖެހުނު ސަބަބެއް އެނގެން އޭނަ ބޭނުމެވެ.\nއަރީން ޑިއުޓީގައި ހުރެފައި އެޕާޓްމެންޓަށް ވަންއިރު ދާލިއާއޮތީ އެކުއްޖާއަށް ޚާއްސަކުރެވިފައިވާ ބައިގާ ނިދާފައެވެ. ނެނީ އެތަނުގައި ފޮތެއް ކިޔާލަން އިންދާ އަރީން ދަރިފުޅުގެ ކައިރިއަށް ގޮސް އެކުއްޖާގެ މޫނުގައި ބޮސްދީފައި ލޯބިން ބަލަން އިރުކޮޅެއްވާންދެން ހުއްޓެވެ. ދާލިއާއަކީ އަރީންގެ ފުރާނައެވެ. އެކުއްޖާއާއިހެދި އަރީން އުޅޭވަރު ނުދަންނަމީހަކު އެއާއިލާގައިވެސް ނޫޅެއެވެ. އަރީން އޭނަގެ ނިދާކޮޓަރީގެ ދޮރު ހުޅުވައިލިއިރު އަންހެނުން މެހެރީނާއިނީ ޑްރެސިންޓޭބަލް ކައިރީގައި މޭކަޕްކުރުމުގައި އަވަދިނެތިއެވެ. އޮފީސްހެދުމަކާއިއެކު ކަޅުސޫޓެއް ލައިގެން އިސްތަށިގަނޑުން ހުޅިއެއްޖަހާލާފައި ހުރިއިރު ރަސްމީގޮތެއް ހުއްޓެވެ. އޭނަގެ އަންހެނުން ކިތަންމެ ރީއްޗަސް މޭކަޕްކުރާވަރުން ވަނީ އަމަށަކު ފޫއްސެއްނޫނެވެ. އެކަން ހުއްޓުވާނެގޮތެއްވެސް ވިސްނުމަކަށް ނާދެއެވެ. އަވަދިނެތި އުޅޭވަރުން އެހެންކަމަކާއި ބޮޑަށް ނުވެސް އުޅެވެނީއެވެ. އަރީން ފެނުމާއިއެކު މެހެރީނާ ތުން އަނބުރައިލިއެވެ.\n"އަރީން. އެހާ ބޮޑުކަމެއް ނާންގާ ކުރީ ކީއްވެ؟ " މެހެރީނާ ދެބުމަ ގޮށްޖަހައިލިއެވެ.\n"އަނެއްކާ އަންހެންކުއްޖެއްގެ ވާހަކަތަ......" އަރީން ޓައީއަށް ދޫކޮށްލުމަށްފަހު ހީލީ ލާނެތްގޮތަކަށެވެ.\n"މިދައްކަނީ ވިޝާމްއަށް ވަޒީފާދިންކަން އެނގިގެން އެވާހަކަ..." މެހެރީނާ ގެ ލޭ ހޫނުވިއެވެ.\n"މެހެރްއަށް ނާންގާ ކަމެއް ކުރެވޭކަށްވެސް ނޯވޭ ދޯ....." މެހެރީނާ ހީކުރީ އަރީން އޭނަ ހިތް އުފާވާނެގޮތަކަށް މިފަހަރު ހަދާދޭނެކަމުގައެވެ. އަރީން ބުނެފާނެ އެއްޗަކުން އޭނައަށް ވަރުގަދަ ޝޮކެއް ލިބެން އުޅޭކަމެއް ނޭގި މެހެރީނާ ވިޝާމް އެތަނުން ކަނޑާލަން ބާރު އަޅަންފެށިއިރު ވިޝާމްއާއި ދޭތެރޭގައި ވާ ހަސަދައާއި ރުޅިވެރިކަމުގެ އަލިފާނުން މުޅި ހަށިގަނޑު ހޫނުވެފައިވިއެވެ. ވިޝާމް އޭނަގެ ދަރިފުޅުގެ ފުރާނަ ސަލާމަތްކޮށްދިންކަން މެހެރީނާ ހަދާން ނައްތާލައިފިއެވެ.\nއަހަރެންގެ ހިތް އަނބުރާދީ\nއަހަރެންގެ ހިތް އަނބުރާދީ 8 މަސް2ހަފްތާ ކުރިން\nއަހަރެންގެ ހިތް އަނބުރާދީ - 60 8 މަސް3ހަފްތާ ކުރިން\nއަހަރެންގެ ހިތް އަނބުރާދީ - 59 8 މަސް4ހަފްތާ ކުރިން\nއަހަރެންގެ ހިތް އަނބުރާދީ - 57 8 މަސް4ދުވަސް ކުރިން\nއަހަރެންގެ ހިތް އަނބުރާދީ 8 މަސް6ދުވަސް ކުރިން


Member Rasheed soi kurevvee2hekinge haazirugai, video ves eba oiy: Musthafa | Mihaaru\nއިދިކޮޅު ފަރާތްތަކުން މިއަދު އާންމުކުރި ފޮޓޯގައި، ލިސްޓުގައި ގާރީ ސޮއިކުރަނީ\nމެމްބަރު ރަޝީދު ސޮއިކުރެއްވީ ދެ ހެކިންގެ ހާޒިރުގައި، ވީޑިއޯ ވެސް އެބައޮތް: މުސްތަފާ\n03 ޖުލައި 2017 - 16:45 24 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމުގެ މައްސަލަ މަޖިލީހަށް ވައްދަން އިސްދޫ ދާއިރާގެ މެމްބަރު އަހްމަދު ރަޝީދު (ގާރީ) ސޮއި ކުރެއްވީ ދެ ހެކިންގެ ހާޒިރުގައި ކަމަށާއި އޭނާ ސޮއި ކުރައްވާ ވީޑިއޯ ވެސް އިދިކޮޅު ފަރާތްތަކުގެ އަތުގައި އެބަހުރި ކަމަށް ތިމަރަފުށީ ދާއިރާގެ މެމްބަރު މުހައްމަދު މުސްތަފާ މިއަދު ވިދާޅުވެއްޖެ އެވެ.\nމުސްތަފާ މިހެން ވިދާޅުވީ، ލިސްޓުގައި ނަން އޮތަސް މަސީހު ވަކިކުރަން ސޮއި ނުކުރައްވާ ކަމަށް މެމްބަރު ރަޝީދު ވިދާޅުވުމުންނެވެ. ޕީޕީއެމްގެ އިސް ބައެއް ބޭފުޅުންނާ އެކު ޗެނަލް 13 ގައި ވާހަކަ ދައްކަވަމުން ރަޝީދު ވިދާޅުވީ އޭނާގެ ސޮއި އޮތީ ފޯޖްކޮށްފައި ކަމަށެވެ.\nމި ތުހުމަތާ އެކު އިދިކޮޅު ފަރާތްތަކުން ވަނީ ލިސްޓުގައި ރަޝީދު ސޮއި ކުރައްވާ ފޮޓޯއެއް އާއްމުކޮށްފަ އެވެ.\nމުސްތަފާ ވިދާޅުވީ ރަޝީދު ސޮއިކުރެއްވިއިރު ދިއްގަރު ދާއިރާގެ މެމްބަރު އަހްމަދު ފާރިސް މައުމޫންގެ އިތުރުން އެހެން ބޭފުޅަކު ވެސް ހުންނެވި ކަމަށެވެ. ދެ ހެކިންގެ ހާޒިރުގައި ރަޝީދު ސޮއިކުރެއްވިއިރު، ވީޑީއޯ ވެސް ނެގި ކަމަށް މުސްތަފާ ވިދާޅުވި އެވެ.\n"އޭނަ އަމިއްލަ އަށް ނަން ލިއުއްވައި ސޮއިކުރެއްވުމަށް ފަހު ދުއާ ކުރައްވާފައި ވިދާޅުވި ކަމަށް ވަނީ މާތްކަލާނގެއާ ވަކީލޭ. އިރާދަކުރެއްވިޔާ މިކަން ދެން މި ނިމުނީއޭ،" ރަޝީދު ސޮއި ކުރެއްވިއިރު ހުންނެވި ހެއްކަކާ ހަވާލާ ދެއްވައި މުސްތޮފާ ވިދާޅުވި އެވެ.\nއޭނާ ވިދާޅުވި ގޮތުގައި އަމިއްލަ އިޚްތިޔާރުގައި ސޮއި ކުރެއްވުމަށް ފަހު އެކަން ދޮގު ކުރެއްވީ ރަޝީދަށް ކުރިމަތިކުރާ ބިރުދެއްކުންތަކާ ހެދި ކަމަށް ގަބޫލުކުރެއްވެ އެވެ. ސޮއި ކުރެއްވުމަށް ފަހު އެކަން ދޮގުކުރައްވަން އުޅުއްވިއަސް ފޮޓޯ އާއި ވީޑިއޯ އަދި ދެ ހެކިން ތިބިއިރު، އެކަން އެހެން ގޮތަކަށް ބަދަލުކުރެވެން ނޯންނާނެ ކަމަށް މުސްތަފާ ވިދާޅުވި އެވެ.\nޕީޕީއެމްގެ 10 މެމްބަރުންނާ އެކު ޖުމްލަ 45 މެމްބަރުންގެ ސޮޔާއެކު މަޖިލީހުގެ ރައީސާ ދެކޮޅަށް މިއަދު މައްސަލަ ހުށަހެޅުމާ އެކު ޕީޕީއެމުން ބުނެފައި ވަނީ އޭގެތެރޭގައި ވަގު ސޮއި ހިމެނޭ ކަމަށެވެ.\nއިތުރު ލިޔުންތައް އިތުބާރުނެތްކަމުގެ ވޯޓް އަހުމަދު ރަޝީދު އިބްރާހީމް ޕީޕީއެމް އަބްދުﷲ މަސީހް މުހައްމަދު ޕީޕީއެމްގެ ކޯޅުން މެމްބަރު މުހައްމަދު މުސްތަފާ\nޕީޕީއެމުން މެމްބަރުން ވަކިކޮށެއް ނުދިން\nއެއްވެސް މެމްބަރަކާ، އަޅުގަނޑާ މައްސަލައެއް ނުޖެހޭ: ރައީސް


REPORT: Committee thah haamakoh, ekamaku kulli sirrukurunthakeh?! | Mihaaru\nމަޖިލީހުގެ ކޮމިޓީއެއްގައި އޮޑިޓާ ޖެނެރަލް ހަސަން ޒިޔަތު މައުލޫމާތު ދެއްވަނީ .--ފޮޓޯ:ހުސައިން ވަހީދު/މިހާރު\nކޮމިޓީތައް ހާމަކޮށް، އެކަމަކު ކުއްލި ސިއްރުކުރުންތަކެއް!؟\n01 އޯގަސްޓް 2019 - 08:29 27 comments\nރައްޔިތުންގެ މަޖިލިހުގެ ކޮމިޓީތަކުގެ ދުވެލި ވަރަށް ބާރެވެ. މީގެ ކުރިން ނަމަ އެ ބާރުމިނުގައި ކޮމިޓީތައް ހިނގާފައެއް ނުވެ އެވެ. އެކަމަކު 19 ވަނަ މަޖިލިސް ފެންނަނީ ތަފާތުކޮށެވެ. ކޮމިޓީތަކުގައި މަސައްކަތްތައް ވަނީ ފުނިޖެހިފަ އެވެ. ކޮންމެ ދުވަހަކު ހެން، އަށެއްކަ ކޮމިޓީގެ މަސައްކަތް އެކި ވަގުތުތަކުގައި ކުރިއަށްދެ އެވެ.\nމިދިޔަ ހޯމަ ދުވަހުގެ ޖަލްސާ ކުރިއަށް ދިޔަ ވަގުތު ހަތް ކޮމިޓީއެއް ބޭއްވި އެވެ. އެއް ވަގުތެއްގައި ގިނަ ކޮމިޓީތަކެއްގެ މަސައްކަތެވެ. އެ ކޮމިޓީތަކުގައި 77 މެމްބަރުން ބައިވެރިވެވަޑައިގަންނަން ޖެހުނެވެ. ނަތީޖާއެއްގެ ގޮތުން، ކޯރަމް ހަމަނުވެދާނެތީ މަޖިލިހުގެ ޖަލްސާ ވެސް މެދުކަނޑާލީ އެވެ.\nސުޕަ މެޖޯރިޓީއެއް މަޖިލިހުގައި އޮތް އެމްޑީޕީން އަބަދުވެސް ބުނަމުން އަންނަ އެއް ވާހަކައަކީ މަޖިލިސް 19 ތަފާތުވާނެ ކަމެވެ. ކުރީގެ މަޖިލިސްތަކުގައި ސިއްރިއްޔާތުގައި ކަންކަން ހިންގި ގޮތަށް ނުހިނގާނެ ކަމެވެ. އެމީހުންގެ ނަޒަރުގައި 18 ވަނަ މަޖިލިހުގައި ފެނުނު ގޮތަށް އެޖެންޑާގައި ހިމަނާނެ ކަމެއް ނެތިގެން އުޅޭކަށް ނުޖެހެ އެވެ.\nއެކަމަކު ސުވާލު އުފެދޭ ނުވަތަ ބައެއް އާންމުން ޝަކުވާ ކުރާ ބައެއް ކަންކަން ވެސް އެބަ ފެނެ އެވެ. އެގޮތުން އާންމުންނާ ވަރަށް ބޮޑަށް ގުޅޭ މައްސަލަތަކުގައި ކޮމިޓީ ސިއްރުކޮށްގެން މައުލޫމާތު ހޯދަ އެވެ. އެއީ ހާމަކަން ބޮޑު ގޮތެއްގައި މަޖިލިހުގެ ކަންކަން ކުރިއަށް ގެންދަން އެޅޭ ހުރަހެކެވެ. ރައްޔިތުން އިންތިޒާރުގައި އެތައް އަހަރެއް ހޭދަވި ކަންކަމުގައި އުފެދޭ ސުވާލުތަކުގެ ޖަވާބު މެމްބަރުން ހޯއްދަވަނީ ބައެއް ކޮމިޓީތައް ސިއްރުކޮށްގެންނެވެ.\nރައްޔިތުންގެ މަޖިލިހުގެ ގަވައިދު ބުނާ ގޮތުން ދާއިމީ ކޮމިޓީތަކާއި ވަގުތީ ކޮމިޓީތަކާއި ހާއްސަ ކޮމިޓީތަކުގެ ބައްދަލުވުންތައް ސިއްރުކުރަން ބޭނުންވާ ނަމަ ސިއްރު ކުރެވިދާނެ އެވެ.\nރައްޔިތުންގެ މަޖިލީހުގެ ހިއުމަން ރައިޓްސް ކޮމިޓީގެ ބައްދަލުވުމެއް --ފޮޓޯ:ހުސައިން ވަހީދު/މިހާރު\nއެކަމަކު ކޮމިޓީތައް ސިއްރު ކުރެވޭނެ ހާލަތްތަކެއް ގަވައިދުގައި ބުނެ އެވެ. އެއީ ގައުމީ ރައްކާތެރިކަމާއި ގައުމީ ސަލާމަތާ ގުޅޭ މައުލޫމާތު ހާމަކުރަން ޖެހޭ ކަންކަމާއި މީހެއްގެ އަބުރާއި ރީތި ނަމަށް އުނިކަން ލިބޭ ފަދަ ވާހަކަތަކާއި މީހަކާ މެދުގައި އާންމުން ދެކޭ ގޮތް ބަދަލުވާނެ ފަދަ ނުވަތަ އޭނާ ކުށެއް ކުރީ ކަމަށް މީހުންނަށް ގަބޫލުކުރެވޭ ފަދަ މައުލޫމާތު ހިމެނޭ މައްސަލަތަކުގަ އެވެ.\nމީގެ އިތުރުން ގާނޫނު ތަންފީޒު ކުރާ އެކި އިދާރާތަކުގެ މެދުގައި ހިންގާ އެކި އޮޕަރޭޝަންތަކާއި ކުރާ މަސައްކަތުގެ މައުލޫމާތާއި ވިޔަފާރީގެ މުއާމަލާތެއް ނުވަތަ މާލީ މުއާމަލާތެއްގެ ސިއްރު މައުލޫމާތު ހާމަކުރުމާއި ގާނޫނެއްގެ ދަށުން ނުވަތަ ގަވައިދެއްގެ ދަށުން ސިއްރު މައުލޫމާތެއްގެ ގޮތުގައި ހިފަހައްޓަން ޖެހޭ މައުލޫމާތެއް ހާމަކުރަން ޖެހޭ ނަމަ ވެސް ކޮމިޓީ ސިއްރު ކުރެވިދާނެ އެވެ.\nއެކަމަކު ބައެއް މީހުން ގަބޫލުކުރާ ގޮތުގައި އާ މަޖިލިހުގެ ބައެއް ކޮމިޓީތައް ސިއްރުކުރީ އެފަދަ ހާލަތްތަކެއް ނެތި އެވެ.\nކުރީގެ ރައީސް އަބްދުﷲ ޔާމީންގެ ކޮންޓްރޯލް ދަށުގައި އޮތް މަޖިލިހުގެ ކޮމިޓީތައް ނޫސްވެރިންނަށް ބަންދުކުރި އެވެ. ކިތަންމެ ކުޑަ ކަމެއް ވެސް ކުރިއަށް ގެންދަނީ ސިއްރުކޮށްގެންނެވެ. އޭރު މަޖިލިހުގެ މަސައްކަތްތައް މުޅިން ހެން އޮތީ އާންމުންނަށް "ނިވާކޮށްފަ" އެވެ. އެކަމުގެ ޝަކުވާ ކުރަމުން ދިޔަ ނަމަވެސް އަޅައެއް ނުލި އެވެ.\nއާ މަޖިލިހުން ސިއްރުކުރި ކޮމިޓީ ބައްދަލުވުންތަކުގެ ތެރޭގައި މިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުވާލި މައްސަލައިގައި ފުލުހުންގެ ވެރިން ހާޒިރު ކުރި ކޮމިޓީ ހިމެނެ އެވެ. އަދި ރާއްޖޭގައި ގަވައިދާ ހިލާފަށް އުޅޭ ބިދޭސީންގެ މައްސަލައިގައި ބޭއްވި އެތައް ކޮމިޓީއެއް ސިއްރުކުރި އެވެ.\nނެޝަނަލް އިންޓެގްރިޓީ ކޮމިޝަން (އެންއައިސީ) ގެ މެމްބަރުންނަށް ކުރިމަތިވާ ނުފޫޒާ ގުޅޭ ގޮތުން މިނިވަން މުއައްސަސާތަކާ ބެހޭ ކޮމިޓީގައި ސުވާލުތައް އަމާޒުވާން ފެށުމުން އެ ބޭފުޅުން އެދިވަޑައިގަތީ ކޮމިޓީ ސިއްރުކޮށް ދިނުމަށެވެ. އަދި އެގޮތަށް ކޮމިޓީ ސިއްރުކުރި އެވެ. ކޮމިޝަނަ އޮފް ޕްރިޒަންސް އަބްދުﷲ މުނާޒް ހާޒިރު ކުރި ކޮމިޓީގެ ބައްދަލުވުން ވެސް ވަކި ހިސާބަކުން ބަންދުވި އެވެ.\nރައްޔިތުންގެ މަޖިލިހުގެ މާލިއްޔަތު ކޮމިޓީގައި އެސިސްޓަންޓް ކޮމިޝަނަ އޮފް ޕޮލިސް މުހައްމަދު ރިޔާޒް (މ) ވާހަކަ ދައްކަވަނީ. --- ފޮޓޯ: މަޖިލިސް\nރައްޔިތުން އެންމެ ބޮޑަށް އެނގެން ބޭނުންވާނެ އެއް ކަމަކީ އެމްއެމްޕީއާރުސީގެ 1.3 ބިލިއަން ރުފިޔާގެ ބޮޑު ހިޔާނާތާ ގުޅިގެން މިނިވަން މުއައްސަސާތަކުގެ ވެރިންގެ ވާހަކަތަކެވެ. އެއީ 18 ވަނަ މަޖިލިހުގައި ބަލަން ހުށަހެޅިޔަސް، ނުބަލާ ދޫކޮށްލި ބޮޑު މައްސަލައެކެވެ. އެކަމަކު އާންމުންނާ ހަމައަށް އަދިވެސް ތިލަވީ އެ މައްސަލައިގެ ވަރަށް ކުޑަ މިންވަރެކެވެ. މި މައްސަލާގައި ބޭއްވި ބައެއް ކޮމިޓީތައް ވެސް ސިއްރުކުރި އެވެ.\nމަޖިލިހުގައި ހިމެނިވަޑައިގަންނަވާ އަމިއްލަ މެމްބަރަކު ވިދާޅުވީ ކޮމިޓީތައް އާންމުންނަށް ސިއްރު ކުރުމުގެ "ސަގާފަތެއް" ފަހަކަށް އައިސް ގެންގުޅެމުން އަންނަ ކަމަށެވެ. މިއީ މަޖިލިހަށް ރައްޔިތުންގެ އިތުބާރު ހޯދަން އެޅޭނެ ބޮޑު ހުރަހެއް ކަމަށް އޭނާ ގަބޫލުކުރައްވަ އެވެ. އޭނާ ވިދާޅުވި ގޮތުގައި ވީހާވެސް ހާމަކަން ބޮޑު ގޮތެއްގައި މަޖިލިސް ކުރިއަށް ގެންދަން ޖެހެ އެވެ.\n"ކޮމިޓީތައް ސިއްރު ކުރަން މަޖިލިހުގެ ގަވައިދު ތަން ދިނަސް، ކޮންމެހެން ސިއްރު ކުރަން ނުޖެހޭ ބައެއް ކަންކަން ވެސް ސިއްރުކޮށްގެން ކުރިއަށް ގެންދޭ،" އެ މެމްބަރު ވިދާޅުވި އެވެ.\n"ބައެއް ތަންތަނާއި ކޮމިޝަންތަކުގެ މެމްބަރުން ވަޑައިގެން ދެ ތިން ފޮޅުވަތް ލިޔެވޭ ވަރަށް އެއްޗެއް ވިދާޅުވެފައި ދެން އަންގަވާނީ ކޮމިޓީ ސިއްރުކޮށްދޭށޭ. އޭރުން އެއަށް ވުރެ ބޮޑަށް ތަފްސީލްކޮށް ދޭނަމޭ. އަޅުގަނޑަށް ހީވަނީ ރައްޔިތުންނާ ކުރިމަތިލާން އެބޭފުޅުން ޖެހިލުންވަނީއޭ."\nރައްޔިތުން ފެންބޮވައިގެންފައިވާ ބައެއް މައުލޫމާތު ސިއްރުކުރަން ފުރުސަތު ދޭން އާންމު ބައެއް މީހުން ގަބޫލެއް ނޫނެވެ. ބޮޑެތި ހިޔާނާތާއި ވައްކަންތައް ހިންގި މީހުންނާއި، މިނިވަން މުއައްސަސާތަކަށް ނުފޫޒު ފޯރުވި މީހުންގެ ނަންތައް ރައްޔިތުންނަށް އެނގެން ބޭނުންވެ އެވެ.\n"އެމްއެމްޕީއާރުސީގެ ބޮޑު ހިޔާނާތާ ގުޅިގެން ތަހުގީގު ގޮސްފައި އޮތް ހިސާބު ބެލުމަށް މާލިއްޔަތު ކޮމިޓީ އަށް ހާޒިރުކުރީ ފުލުހުންގެ ވެރިން. އެ ބައްދަލުވުމުގައި މެމްބަރުން އެންމެ ގިނަ އިން ކުރި ސުވާލަކީ އެ ހިޔާނާތުގައި ކުރީގެ ރައީސް އަބްދުﷲ ޔާމީންގެ ބައިވެރިވުން އޮތްތޯ. ފުލުހުންގެ ޖަވާބަކަށް ވީ ސިއްރުކޮށްގެން ބާއްވާ ކޮމިޓީއެއްގައި އެ މައުލޫމާތު ހާމަކުރާނެ ކަމަށް،" އެމްޑީޕީގެ މެމްބަރަކު، ނަން ނުޖަހާ ގޮތަށް، ވިދާޅުވި އެވެ.\n"އެކަމަކު އެއީ ސިއްރު ބައްދަލުވުމެއްގައި ހާމަކުރަން ޖެހޭ ކަމެއް ނޫން. ސާފުކޮށް ބައިވެރިވުމެއް އޮތޭ ނުވަތަ ނެތޭ ބުނީމަ ރައްޔިތުންނަށް ވެސް އެކަން ސާފުވީ."\nކަންބޮޑުވާ މެމްބަރުންގެ ވާހަކަތައް ކޮމިޓީތަކުގެ ބައެއް މުގައްރިރުން ދޮގެއް ނުކުރައްވަ އެވެ.\nރައްޔިތުންގެ މަޖިލިހުގެ ކޮމިޓީއެއްގައި ކިނބިދޫ ދާއިރާގެ މެމްބަރު މުހައްމަދު ނާޝިޒު ވާހަކަ ދައްކަވަނީ. ކޮމިޓީތައް ސިއްރު ނުކޮށް ކުރިއަށް ގެންދަން މަސައްކަތް ކުރައްވާ ކަމަށް ވިދާޅުވި --- ފޮޓޯ: ހުސެއިން ވަހީދު/ މިހާރު\nމިނިވަން މުއައްސަސާތަކުގެ ކޮމިޓީގެ މުގައްރިރު އަދި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ މަޖިލިހުގެ ކޮމިޓީތައް ކުރިއަށް ދަނީ ހާމަކަން ބޮޑު ގޮތެއްގަ އެވެ. އާންމު ގޮތެއްގައި ސިއްރުކޮށްފައި ހުންނާނީ ތަހުގީގެއް ކުރިއަށްދާ މައްސަލަތަކާއި ހެކި ހޯދަން ހުރަސް އެޅޭ ފަދަ މައްސަލަތަކުގައި ކަމަށް އޭނާ ވިދާޅުވި އެވެ.\n"ސިއްރުކުރެވޭ ކޮމިޓީއެއް ވެއްޖެ ނަމަ، ސިއްރު ކުރެވެނީ ވައްކަންތައް ބެލުމުގެ މަސައްކަތް ކުރިއަށް ދާ އިރު، އެކަންކަމަށް ބުރޫއަރާފާނެ މައުލޫމާތެއް ހިއްސާ ކުރަން ޖެހޭ ހާލަތްތަކުގައި،" ރޮޒެއިނާ ވިދާޅުވި އެވެ.\nއޭނާ ވިދާޅުވި ގޮތުގައި 18 ވަނަ މަޖިލިހުގައި ސިއްރުކޮށްފައި ހުރީ ގިނަ ކަންކަން ހިނގާ ގޮތް ރައްޔިތުންނަށް އެނގުނަ ނުދޭށެވެ. އަދި 19 ވަނަ މަޖިލިހުގައި ކޮމިޓީތައް ސިއްރުކުރަނީ ކޮންމެހެން ވެސް މަޖުބޫރުވާ ހާލަތެއްގައި އެކަނި ކަމަށް އޭނާ ވިދާޅުވި އެވެ.\n"އޭރުގައި ކޮމިޓީތައް ސިއްރުކުރަނީ ވައްކަން ފޮރުވަން. ކަންކަން ފަޅާއަރުވާލުމަށް ފުރުސަތެއް ލިބިދާނެތީ ސިއްރުކޮށްފައި ހުރީ،" ރޮޒެއިނާ ވިދާޅުވި އެވެ.\nރައްޔިތުންގެ އެންމެ ބޮޑު ސަމާލުކަމަށް އައި އެއް ކޮމިޓީއަކީ ޖަލުގައި ދާދި ފަހުން ހިނގި ހަމަނުޖެހުންތަކާ ގުޅިގެން ކޮމިޝަނަ އޮފް ޕްރިޒަންސް ހާޒިރު ކުރި ބައްދަލުވުމެވެ. ޓީވީތަކުން ލައިވްކޮށް ދެއްކި ބައްދަލުވުމުގައި މުނާޒް ވަނީ ވަރަށް ތަފްސީލްކޮށް، ދެއްވެން ހުރި މައުލޫމާތުތައް ހިއްސާ ކުރައްވައިފަ އެވެ. އަދި މެމްބަރުން ކުރެއްވި ބައެއް ސުވާލުތައް ސިއްރު ބައްދަލުވުމުގައި ހާމަކުރެއްވި އެވެ.\nބައެއް މެމްބަރުން ގަބޫލުކުރެއްވި ގޮތުގައި އެ ބައްދަލުވުމުގައި ސިއްރުކޮށްގެން ކުރިއަށް ގެންދިޔައީ ކޮންމެހެން ވެސް ސިއްރު މައުލޫމާތުތަކެއް ހިއްސާކުރަން ޖެހޭތީ އެވެ.\n"ޖަލުގައި ހުރި ކަންކަން ގައިދީންނަށް އެނގުމަކީ ނުރައްކާތެރި ކަމެއް. އެއީ އެމީހުންނަށް ރޭޑިއޯ އިން މިކަހަލަ ބައްދަލުވުންތައް އިވުމުގެ ފުރުސަތު ވެސް އޮތީމަ،" ރޮޒެއިނާ ވިދާޅުވި އެވެ.\nއޭނާ ގަބޫލުކުރައްވާ ގޮތުގައި ކުރީގެ މަޖިލިހާ އަޅާބަލާ އިރު، އާ މަޖިލިހުގެ މަސައްކަތްތައް ކުރިއަށް ދަނީ ހާމަކަން ބޮޑު ގޮތެއްގައި ވަރަށް ރަނގަޅަށެވެ.\nމާލިއްޔަތު ކޮމިޓީގެ މުގައްރިރު އަދި ކިނބިދޫ ދާއިރާގެ އެމްޑީޕީގެ މެމްބަރު މުހައްމަދު ނާޝިޒު ވިދާޅުވީ އެ ކޮމިޓީއަށް ހާޒިރުވާ ބައެއް ވެރިން ކޮމިޓީތައް ސިއްރުކޮށްދޭން އެދިވަޑައިގަތަސް ރައްޔިތުންނަށް ހާމަކުރެވެން އޮތް މައުލޫމާތެއް ވެއްޖެ ނަމަ، ހާމަކުރަން ކޮމިޓީގެ މުގައްރިރުގެ ހައިސިއްޔަތުން އަބަދުވެސް މަސައްކަތް ކުރައްވާ ކަމަށެވެ.\n"ހަގީގަތުގައި ލައިވް ކޮމިޓީއެއްގައި ނުލިބޭ މައުލޫމާތެއް ސިއްރުކޮށްގެން ބާއްވާ ކޮމިޓީއެއްގައި ވެސް ގިނަ ފަހަރު ނުލިބޭ. މާލިއްޔަތު ކޮމިޓީ އަށް އައިސްފައި ހުރި މައުލޫމާތުތަކަކީ ކޮމިޓީގައި މަޝްވަރާ ކުރި ކަންކަން. މާލިއްޔަތު ކޮމިޓީގައި ސިއްރު އެއްވެސް ބައްދަލުވުމެއް ނުދާނެ،" ރޮޒައިނާގެ ފިރިކަލުން ވިދާޅުވި އެވެ.\nއޭނާ ވިދާޅުވި ގޮތުގައި 18 ވަނަ މަޖިލިހުގައި ފެނުނީ އާންމުންނަށް މައުލޫމާތު ސިއްރުކުރުމުގައި "ހައްދުފަހަނައަޅައި" ދިޔަ ތަނެވެ. އެ މަންޒަރު 19 ވަނަ މަޖިލިހުން ނުފެންނާނެ ކަމުގެ ޔަގީންކަން އޭނާ ދެއްވި އެވެ.\nދެބަސްވެވޭކަށް ނެތެވެ. އެމްޑީޕީގެ 65 މެމްބަރުންނާ އެކު މަޖިލިސް ކުރިއަށް ދަނީ ވަރަށް ހަރަކާތްތެރިކޮށެވެ. މިދިޔަ ދެ މަސް ދުވަހު ތިރީހަކަށް ޖަލްސާ ބާއްވައިފި އެވެ. ކޮމިޓީ ބައްދަލުވުންތައް ހަފްތާ ބަންދުގައި ވެސް ހިނގަމުން ދެ އެވެ. އެކަމަކު ރައްޔިތުންނަށް މުހިންމު އަދި އެ މައުލޫމާތެއް ހާމަކުރިޔަސް މައްސަލައަކަށް ނުވާނެ ބައެއް ކަންކަން ސިއްރުކުރުމަކީ އާންމުންގެ ކަންބޮޑުވުމެކެވެ. އެ ސަގާފަތާ އާ މަޖިލިސް މުޅިން ދުރުވާން ޖެހޭނެ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން މަޖިލީހުގެ މާލިއްޔަތު ކޮމިޓީ މިނިވަން މުއައްސަސާތަކުގެ ކޮމިޓީ\nއެންމެ ގިނަ ބައްދަލުވުން ރޮޒޭ އާއި ނާޝިޒްގެ ކޮމިޓީން!\nކޮމިޓީތަކަށް ހާޒިރުކުރާ މީހުންނަށް5ދުވަހުގެ ނޯޓިހެއް\nމަޖިލިހުގެ 16 ކޮމިޓީގެ މުގައްރިރުކަން އެމްޑީޕީ އަށް\nރަޖާނީގެ ލޯބި: ލިބޭ މުސާރަ ނޭޕާލްގެ ފަގީރުންނަށް\nސާވިސް ޗާޖުގެ ގޮތުގައި ވެލާއިން މީހަކަށް 20،000ރ


3 Accidentehgai Ihumaalu Vefaivaa Faraaithakah Fiyavalhu Alhany - Vaguthu\n3 އެކްސިޑެންޓެއްގައި އިހުމާލު ވެފައިވާ ފަރާތްތަކަށް ފިޔަވަޅު އަޅަނީ\nމި މަހު ހިނގާދިޔަ ބޮޑު ތިން އެކްސިޑެންޓްގައި އިހުމާލުވި ފަރާތްތަކަށް ޓްރާންސްޕޯޓް އޮތޯރިޓީން ފިޔަވަޅު އަޅައިފިއެވެ.\nމިގޮތުން ފިޔަވަޅު އަޅާފައިވާ އެއްފަރާތަކީ މި މަހުގެ ހަތަރު ވަނަ ދުވަހު މާލެ - ހުޅުމާލެ ހައިވޭގައި އެކްސިޑެންޓްވެ އެ މަގުގެ ޑިވައިޑަރުތަށް ހަލާކުވި އިރު ކާރު ދުއްވަން އިން މީހާ އެވެ. އޭނާގެ ލައިސަންސްވަނީ ހިފަހައްޓައި ފިލަން އުޅުނު މައްސަލާގައި ޖޫރިމަނާ ވެސް ކޮއްފައެވެ.\nދެވަނަ މީހަކީ މި މަހުގެ ހަތް ވަނަ ދުވަހުގެ ރޭ ހުޅުމާލެއިން މާލެއަށް ބާރު ސްޕީޑްގައި ދުއްވި ކާރެއް މާލެ އެރި ވަގުތު އޭގެ ކޮންޓްރޯލް ގެއްލި ބްރިޖް ސަރަހައްދުގައި ހުންނަ މެރިން ރިސާޗް ސެންޓަރު ފާރުގައި ޖެހުނު އިރު ކާރު ދުއްވަން އިން މީހާއެވެ. މި މީހާގެ ލައިސެންސް ވަނީ އެއް އަހަރާ ހަ މަސް ދުވަހަށް ހިފަހައްޓާފައެވެ.\nފިޔަވަޅު އަޅާފައިވާ ތިންވަނަ މީހަކީ މި މަހުގެ 8 ވަނަ ދުވަހު މާލެ - ހުޅުމާލެ ހައިވޭ މަތީން، ރާޑަރު ހިމެނޭ ސަރަހައްދާ ހަމައިން ބާރަށް ދުއްވި ކާރެއް ކޮންޓްރޯލު ނުވެ ހައިވޭގެ ޑިވައިޑަރު ތަކުގައި ޖެހި ހިނގި އެކްސިޑެންޓުގައި ކާރު ދުއްވަން އިން މީހާ އެވެ. އޭނާގެ ލައިސަންސް ހިފެހެއްޓީ އަހަރު ދުވަހަކަށެވެ.\nޓްރާންސްޕޯޓް އޮތޯރިޓީ އިން ބުނެފައިވަނީ މި މީހުންނާއި މެދު ފިޔަވަޅު އަޅާފައިވަނީ އެކްސިޑެންޓު ތަކުގައި ހިމެނޭ މީހުނާމެދު އިދާރީ ފިޔަވަޅު އަޅަން އެ އޮތޯރިޓީއަށް އަންގާފައިވާތީއެވެ. އަދި ފިޔަވަޅު އަޅަން އެންގީ ޓްރާންސްޕޯޓް މިނިސްޓްރީން ކަމެއް ނޫނީ ޓްރެފިކް ފުލުހުން ކަމެއް ބުނެފައެއް ނުވެއެވެ.


"No Entry"2 in salmaan fennaanetha?\n"ނޯ އެންޓްރީ"2 އިން ސަލްމާން ފެންނާނެތަ؟\nފިލްމުގެ ލީޑް ރޯލުން ފެންނަ ސަލްމާން އަނިލް އާއި ފަރްދީން އާއެކު --\nސަލްމާން ޚާން ލީޑުރޯލުން ފެނުނު ފިލްމު "ނޯ އެންޓްރީ"އަކީ 2005 ވަނަ އަހަރު ނެރުނު ފިލްމުތަކުގެ ތެރެއިން އެންމެ މަގުބޫލު އެއް ފިލްމެވެ. މި ފިލްމުގެ ދެވަނަ ބައެއްް އުފެއްދުމަށް ސްކްރިޕްޓު އޮތީ މިހާރު ތައްޔާރަށް ކަމަށާއި މިހާރު މަޑު މިކުރަނީ ފިލްމުގެ ޕްރޮޑިއުސަރު ބޮނީ ކަޕޫރުގެ "ފެހި ސިގްނަލް" އަށް ކަަމަށް "ނޯ އެންޓްރީ" ފިލްމުގެ އެއްވަނަ ބައި ޑައިރެކްޓުކުރި އަނީސް ބަޒްމީ ބުނެފި އެވެ.\nބޮލީވުޑްގެ ހަބަރުތައް ބުނާ ގޮތުގައި މި ފިލްމުގެ ސްކްރިޕްޓު މިހާރު އޮތީ އެއް ކޮށް ނިމިފައި ކަމަށާއި މި ފިލްމު އުފެއްދުމާ މެދު ފިލްމުގެ ޑައިރެކްޓަރު ހުރީ ވަރަށް އުއްމީދުކޮށްގެން ކަމަށެވެ. މި ފިލްމަކީ ބްލޮކްބަސްޓާގައި ޖާގަ ހޯދި ފިލްމެއް ކަމުން ދެވަނަ ބައިވެސް މި ފިލްމަށް ހަައްގު ކަމަށް ޑައިރެކްޓަރު އަނީސް ބުނެ އެވެ.\nއިތުރަށް ބުނެފައިވަނީ "ނޯ އެންޓްރީ"ދެވަނަ ބައިގެ ލީޑުން ފެންނަން ރަނގަޅު ތަރިންތަކުގެ ލިސްޓެއްވެސް މިހާރު ވަނީ ހަދާފައި ކަމަށާއި އެހެންނަމަވެސް އެއްްވެސް ކަަމެއް ޔަގީން ކުރާނީ އޭނާ އާއެކު ފިލްމު އުފެއްދުމުގައި ޕްރޮޑިއުސަރެއްގެ ގޮތުގައި ބައިވެރިވާ ބޮނީ ކަޕޫރުގެ ބަހަށް ފަހު ކަމަށެވެ. އަދި މި ފިލްމުގެ ލީޑުގައި ސަލްމާން ޚާން ފެންނާނެ ކަންވެސް ޔަގީން ކޮށްދެވޭނީ ބޮނީގެ ނިންމުމަށްފަހު ކަމަށް އަނީސް ބުންޏެވެ.\nފިލްމު "ނޯ އެންޓްރީ"ގެ ފުރަތަމަ ފިލްމުގައިި މައި ރޯލެއް އަދާ ކުރި ސަލްމާން ދެވަނަ ފިލްމުގައި ނުފެންނާނެ ކަމަށް މީގެ ކުރިން ބޮލީވުޑްގެ ހަބަރުުތަކުގައި ވަނީ ރިޕޯޓުކޮށްފަ އެވެ. މި ފިލްމުގައި ސަލްމާން ޚާން އާއެކު، އަނިލް ކަޕޫރު، ފަރްދީން ޚާން އާއި ބިޕާޝާ ބާސޫ އަދި ލާރާ ދައްތާ ލީޑުން ފެނުނެވެ. މި ފިލްމަކީ\nވާޖިދު ޚާން މަރުވެއްޖެ


ހިތާމަނުކުރާށެވެ (20) : އެންމެ މޮޅީ ރިވެތިވެގެންވާ ކެތްކުރުމެކެވެ.\nލިޔުއްވީ: ޒާހިޔާ ނަޢީމް|2020-08-26T22:25:50+05:00August 26th, 2020|އަޚްލާޤު, ޢަޤީދާ, ދީން|\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 20 ވަނަ ލިޔުމެވެ.\nއެންމެ މޮޅީ ރިވެތިވެގެންވާ ކެތްކުރުމެކެވެ.\nއުދަނގޫ ތަކާއި ކުރިމަތިވުމުން، ހިތްވަރާއި ކެތްތެރިކަމާއިއެކު އެކަންކަމާއި ކުރިމަތިލާ މީހުންނަކީ ވަރަށް މަދު ބައެކެވެ. އެފަދަ ކަމަކާއި ކުރިމަތިވުމުން މި ސުވާލުތައް އަމިއްލަ ނަފްސާއި ކޮށްލުމަށްފަހު އެކަމާއިމެދު ފުންކޮށް ވިސްނައިލާށެވެ. ތިބާ އާއި އަހަރެން ކެތްތެރި ނުވެ، ދެން ކުރެވޭނީ ކޮންކަމެއް ހެއްޔެވެ؟ އެހެން ގޮތެއް އެބަ އޮތް ހެއްޔެވެ؟ ކެތްތެރިވުމަށްވުރެ ރަނގަޅު ފަރުވާ އެއް ނުވަތަ ހައްލެއް އެބަ އޮތް ހެއްޔެވެ؟\nކާމިޔާބުގެ އެންމެ މަތީ ހަރުފަތްތަކަށް ވާޞިލުވެފައިވާ މީހުން، އެހިސާބަށް ދިޔުމަށްޓަކައި، މާސިންގާ ކަނޑު ފަދައިންވާ ދަތިތަކާއި އުނދަގޫތައް ކަޑައްތުކުރެއެވެ. މުޞީބާތަކުން ސަލާމަތްވާ ކޮންމެ ފަހަރަކުވެސް، އަނެއްކާވެސް އެހެން އުދަނގޫ ކަމަކާއި ކުރިމަތި ވެދާނެ ކަމަށް ވިސްނައިގެން ހުންނާށެވެ. ދެމިގެންދާ މި ދަތި ކަމުގައި، ތިބާ ކެތްތެރިވެ، މާތް ﷲ އަށް ފުރިހަމައަށް ވަކީލުކުރަން ޖެހެއެވެ. މިއީ ހެޔޮ ކޮށް ވިސްނާ، މާތް މީހުން އަމަލުކުރާ ގޮތެވެ. އެބައިމީހުން އުދަނގޫ ތަކާއި ކުރިމަތިވުމުން، ނުގުޑާފަދަ އަޒުމަކާއި އެކު އެބައިމީހުންނަށް ދިމާވެފައިވާ އުދަނގޫތައް ބަލިކޮށް އޭގެ މައްޗަށް ކާމިޔާބު ހޯދައެވެ.\nއެހެންކަމުން ކެތްތެރިވާށެވެ. އަދި ތިބާއަށް ކެތްތެރިކަން ދެއްވާ ފަރާތަކީ މާތް ﷲ ކަން ހަނދާންކުރާށެވެ. އުދަނގޫ ކަމަށްފަހު ފަސޭހަކަން އަންނާނެ ކަމުގެ ޔަގީންކަން ބާއްވައި، އަދި ކޮންމެ ކަމެއްވެސް ނިމިގެންދާނީ އެންމެ ރަނގަޅަށް ކަން ޔަޤީން ކުރާ ހާލު ކެތްތެރިވާށެވެ. އަދި މާތް ﷲ ގެ ހަޟްރަތުން ޘަވާބާއި ދަރުމައަށް އެދޭ ހާލުގައެވެ. އަދި ދިމާވެފައިވާ އުދަނގޫތަކަކީ ތިބާގެ ފާފަތައް ފުއްސަވާނެ ކަމެއް ކަމުގައި ދެކޭ ހާލު ކެތްތެރި ވާށެވެ. ކިތަންމެ ބޮޑު މުޞީބާތެއް ކުރިމަތިވީ ކަމުގައިވިޔަސް އަދި ކުރިމަތިން ފެންނަން އޮތް މަގު ކިތަންމެ އަނދިރި ކަމުގައި ވީނަމަވެސް ކެތްތެރިވާށެވެ. އެހެނީ، ހަމަކަށަވަރުން ކެތްތެރި ވެއްޖެނަމަ، ކާމިޔާބު ލިބޭނެއެވެ. އަދި އުނދަގޫ ކަމާއެކު ފަސޭހަކަން ވެއެވެ.\nދިރިއުޅުމުގައި ކާމިޔާބު ބައެއް މީހުންގެ ޙަޔާތުގެ ވާހަކަ ކިޔައިލުމުން، އެބައިމީހުން ކެތްތެރިވާ މިންވަރުގެ ބޮޑުކަމާއި، އެބައިމީހުން އުފުލާފައިވާ ބޮޑެތި ބުރަ ފެނި، އެބައިމީހުންގެ ހިތްވަރުގަދަ ކަމާމެދު އަހުރެން އަޖައިބު ވިއެވެ. ބޯކޮށް ވެހޭ ފިނި ވާރޭ ފަދައިން އެބައިމީހުންގެ މައްޗަށް އުދަނގޫތައް އައެވެ. ނަމަވެސް އެބައިމީހުންގެ އަޒުމުވީ ނުގުނޑާ ފަރުބަދަ ތަކެއް ފަދައިންނެވެ. އަދި ކުރު ވަގުތު ތަކަކަށްފަހު، އެބައިމީހުން ކެތްތެރިވިކަމަށްޓަކައި، ކާމިޔާބު ލިބިގެން ދިޔައެވެ.


Kalank ah tharuheebeh neiy\nކަލަންކުގެ ލީޑު ތަރިން--\n"ކަލަންކް" އަށް ތަރުހީބެއް ނެތް\nއަބީޝޭކް ވަރްމަން ޑައިރެކްޓުކޮށް މިމަހުގެ 17 ވަނަ ދުވަހު ނެރުނު ފިލްމު "ކަލަންކް" ބެލުމަށް ފަހު ބެލުންތެރިން ވަނީ ވަރަށް ބޮޑަށް މާޔޫސްވެފައެވެ. އެފިލްމަކީ ހީކުރި ވަރުގެ ރީތި ފިލްމެއް ނޫން ކަމަށް ސޯޝަލް މީޑިއާގައި ގިނަ ބަޔަކު ބުނެފައިވާއިރު ފިލްމަށް ލިބެމުންދާ ތަރުހީބު މިވަނީ ވަރަށް ބޮޑު ތަނުން ދަށަށް ގޮސްފައެވެ.\nއާލިއާ އާއި ވަރުން ގެ އިތުރުން މަދޫރީ އާއި ސޮނާކްޝީ ސިންހާ އަދި އަތިދްޔާ ރޯއީ ކަޕޫރުގެ އިތުރުން ސަންޖޭ ދަތު ވެސް ފެނިގެންދާ އެ ފިލްމަށް މިދިޔަ ހޯމަ ދުވަހު ލިބުނީ 3.50 ކްރޯޑު ރުޕީސްއެވެ. ބުދަ ދުވަހު އެޅުވި އެފިލްމަށް ޖުމްލަ މިހާތަނަށް ލިބިފައި ވަނީ 66 ކްރޯޑު ރުޕީސްއެވެ.\nއާންމު ގޮތެއްގައި ކަރަންގެ ފިލްމުތައް ފުރަތަމަ ހަފުތާގައި 100 ކްރޯޑު ކްލަބަށް ވަދެއެވެ.\nފިލްމު އެޅުވި ދުވަހުން ފެށިގެން މިދިޔަ ހޮނިހިރު ދުވަހުގެ ނިޔަލަށް ރަނގަޅު ތަރުހީބެއް ލިބެމުން އައިސް ކުއްލިއަކަށް ތަރުހީބު ދަށްވެފައިވާތީ އާލިއާ އާއި ސޮނާކްޝީ ވެސް ވަނީ އެކަމާ ކަންބޮޑުވެފައެވެ. އެކަމަކު އޭގައި އެމީހުންނަށް ކުރެވޭނެ ކަމެއް ނެތް ކަމަށް ވެސް އެމީހުން ބުނެއެވެ.\nއެފިލްމަކީ ސަންޖޭ އާއި މަދޫރީގެ ސަޕޯޓަރުންނަށް ވެސް ހާއްސަ ފިލްމަކަށް ވާނެ އެވެ. އެއީ ވިހި އަހަރަށް ފަހު އެދެ ތަރިން އެކުގައި ފެންނަ ފުރަތަމަ ފިލްމަކީ ވެސް މިއީ ކަމަށްވާތީއެވެ.\nކަރަން ޖޯހަރުގެ ދަރުމާ ޕްރޮޑަކްޝަނުން ސިނަމާއަށް ގެންނަ ފުރަތަމަ ޕީރިއަޑް ފިލްމު "ކަލަންކް"އަކީ 1940 ގެ އަހަރުތަކުގައި ހިނގާފައިވާ ހާދިސާތަކެއް ކިޔައިދޭ ފިލްމެކެވެ. ކަލަންކަކީ ކަރަންގެ ބައްޕަ ޔާޝް ޖޯހަރު ސްކްރީނަށް ގެންނަން އަމާޒު ހިފައި، އެކަމަކު އެކަން ވަރަށް ބޮޑަށް ދިގުލައިގެންދިޔަ ފިލްމެކެވެ. 2004 ވަނަ އަހަރު ކަރަންގެ ބައްޕަ މަރުވެފައިވާތީ އެފިލްމު ނެރުނީ ކަރަންގެ ބެލުމުގެ ދަށުންނެވެ.\nބޮލީވުޑް މުނިފޫހިފިލުވުން ކަލަންކް


Ras Online - ކޯވިޑް ޖެހިގެން 60 އަހަރުގެ ދިވެއްސެއް ނިޔާވެއްޖެ\nކޯވިޑް ޖެހިގެން 60 އަހަރުގެ ދިވެއްސެއް ނިޔާވެއްޖެ\nއަހުމަދު މަސްނޫމް 24 ޖުލައި 2021 - 10:34\nރާއްޖޭގައި ކޯވިޑަށް ފަރުވާ ހޯދަމުންދިޔަ އިތުރު މީހަކު ނިޔާވެއްޖެއެވެ.\nމައުލޫމާތު ލިބިފައިވާ ގޮތުގައި ނިޔާވެފައިވަނީ ހުޅުމާލެ މެޑިކަލް ފެސިލިޓީގައި ފަރުވާދެމުންދިޔަ އުމުރުން 60 އަހަރުގެ ދިވެހި ފިރިހެނެކެވެ. އޭނާ ނިޔާވީ ރޭ 23:43 ހާއިރުކަމަށްވެސް މައުލޫމާތު ލިބެއެވެ.\nރޭ ނިޔާވި މީހާއާއެކު ރާއްޖެއިން ކޯވިޑް ޖެހިގެން ނިޔާވި މީހުންގެ އަދަދު ވަނީ 219 އަށް އަރާފައެވެ.\nLast night (23/07/21) at 11:43 pma60-year-old Maldivian male admitted at HMF has passed away\nThis is the 219th COVID-19 death in the Maldives\n— Health Protection Agency (@HPA_MV) July 24, 2021\nއެޗްޕީއޭގެ ތަފާސް ހިސާބުތައް ދައްކާގޮތުން ރާއްޖެއިން ބަލިޖެހުނު މީހުންގެ ޖުމްލަ އަދަދު މިހާރު ވަނީ 76546 އަށް އަރާފައެވެ. އަދި ބުރާސްފަތިދުވަހުގެ އިރުއޮއްސި 6:00އިން އިއްޔެ 6:00 އަށް އެކްޓިވް ކޭސްތައް ނުވަތަ ބަލިޖެހިފައި ތިބި މީހުންގެ އަދަދު އުޅެނީ 2،606 ގައެވެ.\nއިއްޔެ ބައްޔަށް ޕޮޒިޓިވްވި މީހުންގެ ތެރޭގައި ހިމެނެނީ ގްރޭޓަރ މާލެ ސަރަހައްދުން ޕޮޒިޓިވްވި 21 މީހަކާއި އެހެނިހެން ސަރަހައްދު ތަކުން ޕޮޒިޓިވްވި 71 މީހުންނެވެ. މީގެ ތެރޭގައި ރިސޯޓުތަކުން ޕޮޒިޓިވްވި 18 މީހަކާއި، އަތޮޅުތެރޭގެ ރަށްތަކުން ޕޮޒިޓިވްވި 48 މީހަކު ހިމެނެއެވެ.\nއެޗްޕީއޭ ގެ ތަފާސްހިސާބުން ދައްކާގޮތުން މިވަގުތު ހޮސްޕިޓަލްގައި އެޑްމިޓްކޮށްގެން ފަރުވާދެމުން ގެންދަނީ 11 މީހުންނަށެވެ. އެޗްޕީއޭއިން އިއްޔެ ބުނީ ކޯވިޑަށް ޓެސްޓްކުރުމަށް ރާއްޖޭގައި ވޭތުވެދިޔަ 24 ގަޑިއިރުގެ ތެރޭގައި 5،940 ސާމްޕަލް ނަގާފައިވާ ކަމަށެވެ.


Miskithah hamalaa dhin meehaa ge nafsaanee testeh hadhan angaifi | Mihaaru\nމިސްކިތުގައި ހަމަލާ ދިން މީހާ ފުރަތަމަ އަޑުއެހުމުގައި ކޯޓުގައި. --ފޮޓޯ: އަލް ޖަޒީރާ\nމިސްކިތަށް ހަމަލާ ދިން މީހާގެ ނަފްސާނީ ޓެސްޓެއް ހަދަން އަންގައިފި\n05 އެޕްރީލް 2019 - 14:51 8 comments\nކްރައިސްޗާޗް (އެޕްރީލް 5) - ނިއު ޒީލެންޑުގެ ކްރައިސްޗާޗުގެ ދެ މިސްކިތަކަށް މިދިޔަ މަހު ހަމަލާދީ 50 މީހުން މަރާލި އޮސްޓްރޭލިއާގެ ހަރުކަށި ޓެރަރިސްޓް ބްރެންޓް ޓަރަންޓުގެ ނަފްސާނީ ޓެސްޓެއް ހެދުމަށް ފަނޑިޔާރު މިއަދު އަންގައިފި އެވެ.\nކްރައިސްޗާޗުގެ ހައި ކޯޓުގައި މިއަދު ބޭއްވި ކުރު ޝަރީއަތުގައި ފަނޑިޔާރު ކެމަރަން މަންޑާ، ޓަރަންޓުގެ ނަފްސާނީ ޓެސްޓްތަކެއް ހެދުމަށް އެންގީ ޝަރީއަތާ ކުރިމަތިލެވޭވަރަށް އޭނާ ނަފްސާނީ ގޮތުން ފިޓްތޯ ބެލުމަށެވެ. ވީޑިއޯ ލިންކެއް މެދުވެރިކޮށް ޓަރަންޓުގެ ޝަރީއަތުގެ ފުރަތަމަ މަރުހަލާގެ އަޑުއެހުން މިއަދު ކުރިއަށް ގެންދިޔަ އިރު ފުރަތަމަ ދުވަހުގެ ޝަރީއަތުގައި އޭނާގެ މޫނުމަތިން ފެނުނު މަންޒަރު މިއަދު ތަފާތެވެ. ފުރަތަމަ ދުވަހު ކޯޓަށް ހާޒިރު ކުރުމުން އޭނާގެ މޫނުމަތިން ދެރަވުމުގެ ނިޝާނެއް ނުފެނެ އެވެ. ކުރިމައްޗަށްވާ ގޮތަށް ދެއަތުގައި ބިޑިއަޅުވާފައި ޖަލު ހެދުމުގައި ހުރި ޓަރަންޓް ފަނޑިޔާރުގެ ވާހަކަތައް މިއަދު އަޑު އަހަމުން ދިޔަ އިރު ބައެއް ފަހަރަށް އިސް ޖަހަ އެވެ.\nކްރައިސްޓްޗާޗުގެ ޑިސްޓްރިކްޓުގެ ކޯޓުގެ ބޭރަށް ނޫސްވެރިން މިއަދު ޖަމާވެފައި. --ފޮޓޯ:އޭއެފްޕީ\nފުރަތަމަ ޝަރީއަތަށް ފަހު ޓަރަންޓް ވަނީ ކޯޓުން އައްޔަން ކުރި ވަކީލް ވެސް ދޫކޮށްލައިފަ އެވެ. އަދި ވަނީ ކޯޓުގައި ވާހަކަ ދައްކަނީ އަމިއްލަ އަށް ކަމަށް ބުނެފަ އެވެ. ނަމަވެސް މިއަދުގެ ޝަރީއަތުގައި އޭނާގެ ފަރާތުން ދެ ވަކީލަކު ބައިވެރިވި އެވެ.\nޓަރަންޓުގެ މައްޗަށް މިއަދު ވަނީ މީހުން މެރުމުގެ 50 ދައުވާ އާއި މީހަކު މަރާލަން އުޅުމުގެ 39 ދައުވާ އުފުލައިފަ އެވެ. ޓަރަންޓުގެ މައްޗަށް ކުށް ސާބިތުވެއްޖެ ނަމަ އޭނާ ވާނީ ނިއު ޒީލެންޑުގައި ޕެރޯލް ނުދީ އުމުރަށް ޖަލަށްލާ ފުރަތަމަ މީހާ އަށެވެ. ޕެސިފިކުގެ ޖަޒީރާ ގައުމުގައި މަރުގެ އަދަބެއް ނުދެ އެވެ. ނިއު ޒީލެންޑުގައި ޕެރޯލް ނުލިބޭ ގޮތަށް މީގެ ކުރިން އެންމެ ދިގު މުއްދަތަކަށް ޖަލު ހުކުމެއް ކޮށްފައި ވަނީ 30 އަހަރަށެވެ.\nޝަރީއަތް އަޑު އަހަން މިއަދު ގިނައިން ވަދެ ތިބީ ހަމަލާ އިން ސަލާމަތްވި މީހުންނެވެ. ގެލަރީގެ ތިބި މީހުންނަށް މިއީ ސްކްރީނަކުން ނަމަވެސް ޓަރަންޓުގެ މޫނު ރަނގަޅަށް ފެނުނު ފުރަތަމަ ފަހަރެވެ.\nކްރައިސްޓްޗާޗް: ތިންވަނަ މިސްކިތަކަށް ހަމަލާދޭން އުޅުނު


ASDHANDI COLUMN: Alhugan'dah nuvisnunu kameh! | Mihaaru\nގަތަރުން ރާއްޖެ އަށް ކަނޑައެޅި ސަފީރު ރާޝިދު ޝަފީއާ ސައީދު ރައީސް ޔާމީނަށް ސަފީރު ކަމުގެ ފަތްކޮޅު އެރުވުމަށް ޖެނުއަރީ 14، 2015 ގައި ބޭއްވި ބައްދަލުވުމުގައި ދެ ބޭފުޅުން ވާހަކަ ދައްކަވަނީ. -- ފޮޓޯ: ރައީސް އޮފީސް\n07 ޖޫން 2017 - 10:18 26 comments\nގަތަރާ އެކު މީގެ 33 އަހަރު ކުރިން ރާއްޖެ އިން ގާއިމްކުރި ސިޔާސީ ގުޅުން މިދިޔަ ހޯމަދުވަހު ކަނޑާލުމަކީ ހައިރާންވާން ޖެހޭ ވަރުގެ ކަމެއް ނޫނެވެ. ރާއްޖެ އާއި އީރާނާ ދެމެދު އޮތް ސިޔާސީ ގުޅުން މިދިޔަ އަހަރުގެ މޭ 17 ގައި ރާއްޖެ އިސްވެ ކަނޑާލާފައިވާއިރު މިފަދަ ކަންކަން މި ސަރުކާރުން ނުކުރާނެ ކަމަށް ބެލުމަކީ މިހާރު ކުށްހީއެކެވެ. އީރާނާ އެކު އޮތް ޚާރިޖީ ގުޅުން ރައީސް އަބްދުﷲ ޔާމީންގެ ސަރުކާރުން ކަނޑާލީ ރިކޯޑަކާ އެކު އެވެ. އެއީ ގައުމަކާ އެކު ޚާރިޖީ ގުޅުން ގާއިމުކުރި ފަހުން، އެ ގުޅުން ރާއްޖެ އިން އިސްވެ ކަނޑާލި ފުރަތަމަ ފަހަރު ކަމަށް ވެ ތާރީޚުގެ ތެރެއަށް ވަދެގެންނެވެ. އިސްލާމީ ގައުމުތަކާ އެކު ގުޅުން ކަނޑާލުމަކީ ފަޚުރެއް ކަމަށް މި ސަރުކާރުން ދެކޭ ނަމަ އެކަމަށް މަރުހަބާ އެވެ.\nއެކަމަކު އަޅުގަނޑު ހިތުން މިއީ އުފާކުރަން ޖެހޭ ވަރުގެ ކަމެއް ނޫނެވެ. މިއީ ބައިނަލްއަގްވާމީ ދުނިޔޭގައި ރާއްޖެ ފަހަތަށް އަޅާ ފިޔަވަޅެކެވެ. މީގެ އެތައް އަހަރެއް ކުރިއްސުރެ ފެށިގެން އިސްލާމީ ގައުމުތަކާ ދެމެދު ގުޅުން ގާއިމް ކުރުމުގައި ރާއްޖެ އިން ގެންގުޅެމުން އަންނަ ޚާރިޖީ ސިޔާސަތު ބޮޑު އޮޅުންބޮޅުންގަނޑެއްގެ ތެރެއަށް ވައްޓާލުމެވެ.\nއަރަބި ގައުމުތަކުގެ މެދުގައި އުފެދިގެން އުޅޭ ބޮޑު ސިޔާސީ އަދި އިގުތިސޯދީ ނުތަނަވަސްކަމެއްގެ ތެރެއަށް އަޅުގަނޑުމެން ކަހަލަ ކުޑަކުޑަ އާބާދީއެއް އޮންނަ، އަދި އަމިއްލަ ފައިމައްޗަށް ނުތެދުވެ އުޅެން ޖެހޭ ގައުމަކުން ވަންނަން ޖެހޭ ސަބަބެއް ހަމަ އެއްގޮތަކަށް ވެސް ނުވިސްނެ އެވެ. ވިސްނާވިސްނާ ވެސް ހަމަ ނޭނގުނެވެ. ރާއްޖެ އަށް ވުރެ މާ ބޮޑެތި، އަދި ފުދުންތެރި ގައުމުތަކުން ވެސް މި މައްސަލާގައި ތިބީ ހިމޭނުންނެވެ.\nއަވައްޓެރި ޕާކިސްތާނާއި ބަންގްލަދޭޝް، އެއަށް ވުރެ ދުރުން ނަމަ އިންޑޮނީޝިއާ އާއި މެލޭޝިއާ ފަދަ މުސްލިމް ގައުމުތަކުން ވެސް ގަތަރާ އެކު އޮތް ސިޔާސީ ގުޅުން ކަނޑައެއް ނުލަ އެވެ. މުޅިން ވެސް މި ގުޅުން ކަނޑާލީ ބައެއް އަރަބި ގައުމުތަކުންނެވެ. ސައުދީ އަރަބިއާ، މިސްރު، ބަހުރޭން، ޔުނައިޓެޑް އަރަބް އެމިރޭޓްސް، ލީބިއާ، ޔަމަން އެވެ. އަޅުގަނޑުމެން ފަދަ އަމިއްލަ ހާލާއިގެން ނޫޅެވޭ މި ކުޑަކުޑަ ގައުމު މި ލިސްޓަށް އަރުވަން ޖެހޭ ސަބަބެއް ނޭނގެ އެވެ. އަރަބި ގައުމުތަކުގެ ކޯޅުންގަނޑުގެ ތެރެއަށް ރާއްޖެ ވަންނަނީ ހެއްޔެވެ؟\nސައޫދީގައި މިދިޔަ މަހު ބޭއްވި އަރަބް އިސްލާމިކް އެމެރިކަން ސަމިޓުގައި ބައިވެރިވެވަޑައިގެންނެވި ލީޑަރުންނާ އެކު ސައޫދީ ރަސްގެފާނު ސަލްމާނާއި އެމެރިކާގެ ރައީސް ޓްރަމްޕް ފޮޓޯއަކަށް ހުއްޓިވަޑައިގެން.--ފޮޓޯ: އޭއެފްޕީ\nގަތަރާ އެކު އޮތް ގުޅުން ކަނޑާލީ، މިދިޔަ މަހު ސައޫދީ އަރަބިއްޔާގައި ބޭއްވި "އަރަބް-އިސްލާމިކް އެމެރިކަން ސަމިޓް" ގައި ޓެރަރިޒަމާ ދެކޮޅަށް މަސައްކަތް ކުރުމަށް އަރަބި އިސްލާމީ ގައުމުތަކުން އެއްބަސްވެފައިވާތީ ކަމަށް ދިވެހި ސަރުކާރުން ބުނެ އެވެ. ގަތަރު ސަރުކާރުން ސަމިޓްގެ އެއްބަސްވުމާ ޚިލާފަށް މަސައްކަތް ކުރާތީ، އެ ގައުމާ ދެމެދު އޮތް ގުޅުން ރާއްޖެ އިން ކަނޑާލަން ނިންމިއިރު، އެ ބުނާ ސަމިޓްގައި ބައިވެރިވި އިސްލާމީ އެހެން ގިނަ ގައުމުތައް ކޮބައި ބާވަ އެވެ؟ އިސްލާމީ ގައުމުތަކުގެ ގުޅުން ނުވަތަ އޯއައިސީގެ ގިނަ ގައުމުތަކުން އެ ފިޔަވަޅެއް ނާޅަ އެވެ.\nއަރަބް އިސްލާމިކް އެމެރިކަން ސަމިޓުގައި ޖޯޑަންގެ ރަސްގެފާނު އަބްދުﷲ (މ-ވ)، ކަޒަކިސްތާންގެ ރައީސް ނޫރްސުލްތާން ނަޒަރްބައީ އާ ސަލާމް ކުރައްވަނީ: މި ސަމިޓްގައި ބައިވެރިވި ގައުމުތަކުގެ ތެރެއިން ގަތަރާ ގުޅުން ކަނޑާލީ ރާއްޖެ ހިމެނޭ ގޮތަށް އެންމެ ހަތް ގައުމުން.---ފޮޓޯ: އޭއެފްޕީ\nރާއްޖެ އަށް ވުރެ ބޮޑެތި އެހެން ގައުމުތައް އިސްތިސްނާ ކޮށްފައި، މިހާ ކުރީ ބައިގައި ރާއްޖެ އިން މިކަމުގެ ތެރެއަށް ވަންނަން ޖެހޭ މަސްލަހަތަކީ ކޮބައި ހެއްޔެވެ؟ އެމެރިކާގެ ރައީސް ޑޮނަލްޑް ޓްރަމްޕް އިސްވެ ބޭއްވި މި ސަމިޓްގައި 50 އަށް ވުރެ ގިނަ އިސްލާމީ ގައުމުތައް ބައިވެރިވި އެވެ. އެކަމަކު ރާއްޖެ ހިމަނައިގެން އެންމެ ހަތް ގައުމު ފިޔަވައި އެހެން ގައުމުތަކުން ގަތަރާ އެކު އޮތް ގުޅުން ކަނޑައެއް ނުލަ އެވެ. ކުވޭތު ފަދަ ގައުމުތަކުން ވެސް މަސައްކަތް ކުރަނީ މައްސަލަ ހައްލު ކުރެވޭތޯ އެވެ. މަޝްވަރާގެ މޭޒު އިޚުތިޔާރު ކުރުމަށާއި އިސްލާމީ ގައުމުތަކުން ގުޅުން ކަނޑާނުލުމަށް ތުރުކީ ފަދަ ގައުމުތަކުން ގޮވާލާއިރު، އަމިއްލަ ބާރެއް ނެތް، މި ގައުމު ބަލަނީ ގަތަރާ އެކު އޮތް ސިޔާސީ ގުޅުން ކަނޑާލައި މި މާތް ރޯދަމަހު ވެސް އިތުރަށް ހަލަބޮލި ކުރެވޭތޯ އެވެ. މިއީ ކިހާ ހެއްވާ ކަމެއް ހެއްޔެވެ؟\nގަތަރާ އެކު އޮތް ސިޔާސީ ގުޅުން ކަނޑާލުމުގައި އެއްވެސް ބައެއްގެ ނުފޫޒެއް ނެތް ކަމަށް ދިވެހި ސަރުކާރުން ބުންޏަސް އެއީ ގަބޫލުކުރަން ތަންކޮޅެއް ދަތި ވާހަކައެކެވެ. ކަންކަން ހިނގާފައިވާ ގޮތުންނެވެ. ކޮންމެ ކަމެއް ވެސް ނިންމަނީ ރާއްޖޭގެ މިނިވަންކަމާއި އިސްތިގުލާލާއި ދިވެހިވަންތަކަމާ އެކު ކަމަށް ސަރުކާރުން ބުންޏަސް އެކަމެއް ނުފެނެ އެވެ. ފެންނަނީ ވަކި ގައުމަކުން ބޭނުންވާހާ ކަމަކަށް ތާއީދު ކުރާ ތަނެވެ.\nރާއްޖެ އިން އިސްވެ އީރާނާ ގުޅުން ކަނޑާލިއިރު ވެސް އެ ފިޔަވަޅު އެޅީ ސައޫދީ އަރަބިއްޔާގެ ފަހަތުންނެވެ. މި ފަހަރު ވެސް ރާއްޖެ އިން ގަތަރާ މެދު ފިޔަވަޅު އެޅީ ހަމަ ސައޫދީގެ ފަހަތުންނެވެ. ރާއްޖެ އިން ގަތަރާ އެކު އޮތް ސިޔާސީ ގުޅުން ކަނޑާލިކަން ފުރަތަމަ އިއުލާން ކުރީ ވެސް ސައޫދީގެ މީޑިއާގަ އެވެ.\nރާއްޖޭގެ ފޮރިން މިނިސްޓްރީގެ އިސް އޮފިޝަލުން މިދިޔަ ހޯމަދުވަހުގެ ހެނދުނުއްސުރެ ފޯނަށް ޖަވާބު ނުދެއްވައި ތިއްބެވުމަށް ފަހު، މީޑިއާތަކަށް ޖަވާބު ދެއްވަން ފެއްޓެވީ ރާއްޖެ އިން ގަތަރާ އެކު ގުޅުން ކަނޑާލިކަން ސައޫދީގެ މީޑިއާ އިން ބްރޭކް ކުރުމުންނެވެ. އެހާ ހިސާބަށް ރާއްޖޭގެ ފޮރިން މިނިސްޓްރީގެ އިސް އޮފިޝަލުން ތިއްބެވީ މީޑިއާ އަށް "ފިއްލަވައިގެން" ނެވެ. ކަމެއް ވެއްޖެކަން ދިވެހި ސަރުކާރުން އިއުލާން ކުރީ ސައޫދީގެ ރަސްމީ މީޑިއާގެ ފަހަތުންނެވެ. ދިވެހި ބައެއް މީޑިއާތަކުން ގުޅުމުން ޖަވާބު ނުދެއްވާފައި ތިއްބެވުމަށް ފަހު، އޭގެ ފަހުން ބައެއް އޮފިޝަލުން އަމިއްލަ އަށް މީޑިއާތަކަށް، ކުރުކުރު ބަޔާނަކާ އެކު، ގުޅުއްވަން ފެއްޓެވި އެވެ. ރޭވުންތެރިކަން ކިހާ ސަޅި ހެއްޔެވެ؟\nރައީސް ޔާމީން މިދިޔަ އަހަރުގެ އޮކްޓޯބަރުމަހު ސައޫދީ އަށް ވަޑައިގަތުމުން، އެ ގައުމުގެ ރަސްގެފާނު ސަލްމާން އެ މަނިކުފާނަށް ރަސްމީ ގޮތުން މަރުޙަބާ ދެންނެވުމަށް ރަސްގެފާނުގެ ޝާހީ ގަނޑުވަރުގައި ބޭއްވި ހަފްލާ އަށް ރައީސް ޔާމިން ވަޑައިގަންނަވަނީ.--ފޮޓޯ: ރައީސް އޮފީސް\nރާއްޖެ އާއި ސައޫދީގެ ގުޅުން ގާތްވެފައިވާ މިންވަރަށް ބަލާއިރު، އީރާން އަދި ގަތަރާ އެކު އޮތް ސިޔާސީ ގުޅުން ކަނޑާލީ ސައޫދީގެ ނުފޫޒެއް ނެތި ކަމަށް ދިވެހި ސަރުކާރުން ބުންޏަސް ގަބޫލުކުރަން އުނދަގުލެވެ. ގިނަ ބަޔަކަށް އެކަން އެގޮތަށް ނުހިނގާނެ ކަމަށް ގަބޫލުކުރަން ދައްޗެވެ. ޚާއްސަކޮށް އަރަބި ގައުމުތަކުގެ ސިޔާސީ ތަޅާފޮޅުންގަނޑު ރަނގަޅަށް ދިރާސާކުރާ މީހުންނަށް މިކަން އެނގޭނެ އެވެ. އީރާނާއި ސައޫދީގެ ގުޅުން ގޯސްވުމާއި އަދި ގަތަރާއި އީރާންގެ ގުޅުން ވަރުގަދަވާތީ، އެކަމާ ސައޫދީ ހިތްހަމަނުޖެހޭ ވަރު އެނގޭނެ އެވެ.\nމިއީ ކަންކަން ބަލައި ދިރާސާ ކުރުމުގެ ފުރުސަތު އޮތް ޒަމާނެކެވެ. ހޯދައި ބެލެން އޮތް ދުވަސްވަރެކެވެ. އެހެންވީމާ އަސްލު މަންޒަރު އެހެން ގޮތަކަށް ކުރަހަން އުޅުނަސް ގިނަ ފަހަރަކު އެހެންނެއް ނުވާނެ އެވެ. ސައޫދީގެ ނުފޫޒު ރާއްޖޭގެ ޚާރިޖީ ކަންކަމުގެ ތެރެއަށް ވަންނަކަން ދޭހަވާ ގޮތަށް ކަންކަން ވާ ނަމަ އެއީ ވަރަށް ބޮޑު މައްސަލައެކެވެ. ސައޫދީގެ ގޮނޑިކޮއްކޮ ސަރުކާރެއްގެ ގޮތުގައި ދިވެހި ސަރުކާރު ބައިނަލްއަގްވާމީ ދުނިޔޭގައި ލޭބަލް ކުރާ ހިސާބަށް ހިނގައްޖެ ނަމަ، އެ ހިސާބުން އިތުބާރު ގެއްލުނީ އެވެ. މިހާރު ވެސް މިވަނީ އެ ދިމާލަށް މިސްރާބު ޖަހައިފަ އެވެ. ކިތަންމެހާ ވެސް ދެރަ އެވެ. އެކަމަކު ނޭނގޭ އެއްޗަކީ ރާއްޖެ އަށް ސައޫދީ މިހާ މުހިންމު ވެގެން އުޅޭ ސަބަބެވެ.\nގަތަރު ސަރުކާރުން ލ. ގަމުގައި އިމާރާތް ކޮށްފައިވާ ގަތަރު އަމީރު ސްކޫލް ނުވަތަ ހަމަދު ބިން ހަލީފާ އަލް ތާނީ ސްކޫލް\nސައޫދީ އަށް ވުރެ މާ ބޮޑެތި އެހީތައް، އުމްރާނީ ގޮތުންނާއި އިގުތިސޯދީ ގޮތުން ވެސް ރާއްޖެ އަށް ވާ ގައުމުތައް އެބަ ހުއްޓެވެ. ފައިސާގެ ގޮތުން ބެލި ކަމަށް ވިޔަސް އެހެން ގައުމުތަކުން ރާއްޖެ އަށް ދޭ އެހީތައް ވަކި ކުޑައެއް ނޫނެވެ. ދިވެހިން ހައްޖަށް ދިއުމަށްޓަކައި ކޯޓާގެ ފުރުސަތު ސައޫދީން ފަހިނުކޮށްދޭ ވާހަކައެއް ނޫނެވެ. ކޮންމެ ރޯދަމަހަކު ކަދުރު ނުދޭ ވާހަކައެއް ވެސް ނޫނެވެ. ސަތޭކަ ޕަސެންޓް އިސްލާމީ ދެ ގައުމު ކަމަށް ވުމުން، އިސްލާމީ އަޚުވަންތަ ކަމުގެ ގުޅުން ވެސް އޮންނާނެ އެވެ. އެކަމަކު މި ބުނި ކަންތައްތަކަކީ ވަކި ސަބަބެއް މެދުވެރިކޮށް، އެހެން އިސްލާމީ ގައުމަކާ ސިޔާސީ ގުޅުން ކަނޑާލަން ޖެހޭ ސަބަބެއް ކަމަށް ހަމަ ނުވިސްނެނީ އެވެ.\nގަތަރު ސަރުކާރުން ހުޅުމާލޭގައި އިމާރާތް ކޮށްދީފައިވާ މިސްކިތް.\nގަތަރަކީ އީރާނަށް ވުރެ މާ ބޮޑަށް ވެސް ރާއްޖެއާ ގާތް ގުޅުމެއް އޮތް ގައުމެކެވެ. ނިސްބަތުން ރާއްޖެ އަށް ބޮޑެތި އެހީތަކެއް ވެ ދީފައިވާ ގައުމެކެވެ. މިސްކިތްތަކާއި ސްކޫލް އިމާރާތްތައް ގަތަރު ސަރުކާރުގެ ހިލޭ އެހީގައި އަޅައިދީފައި އެބަ ހުއްޓެވެ. ބަޖެޓް ސަޕޯޓަށް އެ ގައުމުގެ އެހީތެރިކަން ހޯދުމަށް އެކި ފަހަރު މަތިން ދެ ގައުމުން މަޝްވަރާ ކުރި އެވެ. އަދި ނުވިތާކަށް ގަތަރުގެ އުރީދޫ ގްރޫޕުން ހުޅުމާލޭގައި ދުނިޔޭގެ ފެންވަރުގެ ފުޓުބޯޅަ ސްޓޭޑިއަމެއް އަޅައިދޭން މިދިޔަ އަހަރު ވަނީ ނިންމައިފި އެވެ. ގަތަރަކީ އިގުތިސޯދީ ގޮތުން މައި ހަބެއް ކަމަށް ދިވެހި ސަރުކާރުން ދެކޭތީ، މި އަހަރުގެ އިންވެސްޓްމަންޓް ފޯރަމް ބާއްވަން ވެސް ނިންމާފައި ވަނީ އެ ގައުމުގަ އެވެ.\nގަތަރު އެއާވޭސްގެ ބޯޓަކުން މީހުން ފައިބަނީ: ގަތަރު އެއާވޭޒް އިން ހަފުތާއަކު 14 ދަތުރު ރާއްޖެ އަށް ބާއްވާ.---އޭއެފްޕީ ފައިލް ފޮޓޯ\nގަތަރުން ރާއްޖެ އަށް ދެމުން އަންނަ އެހީތެރިކަން، އަޅުގަނޑު ހިތުން ސައޫދީ އަށް ވުރެ ވަކި ކުޑައެއް ނުވާނެ އެވެ. ވިއްޔާ ވާނީ ބޮޑެވެ. ގަތަރު އެއާވޭޒް އިން ރާއްޖެ އަށް ކޮންމެ ދުވަހަކު ދެ ދަތުރު އަަޅާއިރު، އެއީ ރާއްޖެ އާއި ޓޫރިސްޓުން ގުޅުވައިދޭ މައި އެއް ފާލަމެވެ.\nރާއްޖޭގެ މުވާސަލާތީ ޚިދުމަތަށް ބޮޑު އިންގިލާބެއް ގެނައި އުރީދު އަކީ ގަތަރުގެ ކުންފުންޏެކެވެ. މިއީ ގަތަރުގެ ސަރުކާރާ ގުޅުމެއް ނެތް އަމިއްލަ ވިޔަފާރި ކަމަށް ވިޔަސް ރާއްޖޭގެ އިގުތިސޯދަށް ފައިސާ ވައްދާ އެއް ބަޔަކަށް ގަތަރު އެއާވޭޒް އާއި އުރީދޫ ހިމެނޭނެ އެވެ. މިދިޔަ 10 އަހަރުގެ ތެރޭގައި އެކަނި ވެސް، ރާއްޖޭގައި ޒަމާނީ ޓެކްނޮލޮޖީ ބޭނުންކޮށްގެން މުވާސަލާތީ ހިދުމަތް ދިނުމަށް 250 މިލިއަން ޑޮލަރު (3.8 ބިލިއަން ރުފިޔާ) އުރީދޫން ވަނީ އިންވެސްޓް ކޮށްފަ އެވެ. ރާއްޖެ އިން ގަތަރާ އެކު އޮތް ޑިޕްލޮމެޓިކް ގުޅުން ކަނޑާލިކަން އިއުލާން ކުރިތާ 24 ގަޑިއިރު ނުވަނީސް، ރާއްޖޭގެ ހޯމް މިނިސްޓަރު އަޒްލީން އަހުމަދު، އުރީދޫގެ ސީއީއޯ ނަޖީބް ޚާންއާ ބައްދަލުކުރެއްވީ ވެސް އެ ކުންފުނިން ރާއްޖެ ދޫނުކުރާނެ ކަމުގެ ޔަގީންކަން ހޯދުމަށް ކަމަށް ވެދާނެ އެވެ. ގަތަރުގެ މުހިންމުކަން އަދިވެސް އެނގިވަޑައިގަންނަވާތީ ކަމަށް ވެދާނެ އެވެ.\nގަތަރާއި ރާއްޖެއާ ދެމެދު އޮތް ސިޔާސީ ގުޅުން ކަނޑާލުމާ އެކު، މިއިން އެއްވެސް ވިޔަފާރިއަކުން އަޅާ ފިޔަވަޅަކުން ރާއްޖޭގެ އިގުތިސޯދަށް ގުޑުން ނާރާނެ ގޮތެއް ނޯންނާނެ އެވެ. އެކަމަކު އެ ކަމަށް ވެސް މި ސަރުކާރަށް އެންމެ ރަނގަޅަށް ވިސްނާލެވުނުހެނެއް ހިއެއް ނުވެ އެވެ.\nގަތަރުގެ މައްސަލާގައި މާދަމާ ވެސް މަސްރަހު ބަދަލުވާ ގޮތަކުން އެންމެ ކުޑަމިނުން ގަތަރު އެއާވޭޒްގެ މަތިންދާބޯޓު ރާއްޖެ އަށް ހުއްޓާލިޔަސް ޓޫރިޒަމަށް ހީނަރުކަން އަންނާނެ އެވެ. ވައިގެ ދަތުރުފަތުރަށް ގޮންޖެހުމެއް އައިސް އޭގެ ނޭދެވޭ އަސަރު ކުރާނެ އެވެ. ގަލްފް ސަރަހައްދުގައި ކަންކަން ބަދަލުވާނެ ގޮތެއް ނޭނގޭނެ އެވެ.\nރާއްޖެ އިން ގަތަރާ އެކު ސިޔާސީ ގުޅުން ކަނޑާލުމާ ގުޅިގެން މިދިޔަ ހޯމަދުވަހުގެ ރޭ ރައީސް އޮފީހުގައި ބޭއްވި ޕްރެސް ބްރީފިންގައި ފޮރިން މިނިސްޓަރު އާސިމް ވާހަކަ ދައްކަވަނީ.---މިހާރު ފޮޓޯ: ހުސެއިން ވަހީދު\nދެން މި ބުނަނީ ސިޔާސީ ގޮތުން ގުޅުން ކަނޑާލިޔަސް ރާއްޖެ އާއި ގަތަރާ ދެމެދު އޮންނަ ވިޔަފާރީގެ ގުޅުމަށް ބުރޫ ނާރާނެ ކަމަށެވެ. ވިޔަފާރީގެ ގުޅުން އޮންނާނެ ކަމަށެވެ. ސިޔާސީ ގުޅުން ކަނޑާލައިފި ނަމަ، ދެން އިތުރަށް ބާއްވާނީ ކޮން ގުޅުމެއް ހެއްޔެވެ؟ ކުރިން ބޭއްވި މިންވަރަށް އެއްވެސް ކަހަލަ ގުޅުމެއް އެ ގައުމަކުން ރާއްޖެއާ އެކު ބާއްވަން ހިތެއްނުރުހޭނެ އެވެ. ގަތަރު ސަރުކާރުން ޔަގީނުން ވެސް ރާއްޖެއާ މެދު ހިތްހަމައެއް ނުޖެހޭނެ އެވެ. ދެ ސަަރުކާރުގެ ދެމެދުގައި އެއްވެސް މުއާމަލާތެއް ނުކުރެވޭނެ އެވެ. ގަތަރު ސަރުކާރުގެ ރަސްމީ އެއްވެސް އެހީތެރިކަމެއް ރާއްޖެ އަކަށް ނުލިބޭނެ އެވެ. ދެން ކޮންމެހެން ވިޔަފާރީގެ ގުޅުމުގެ ވާހަކަ ދައްކަން ޖެހޭ ހެއްޔެވެ؟\nގަތަރުން ޓެރަރިސްޓް ޖަމާއަތްތަކަށް ވާގިވެރިވާ ކަމަށް ބުނެ އެ ގައުމާ އެކު އޮތް ގުޅުން ކަނޑާލުން ހަމަނުޖެހޭ ކަމަކަށް ވަނީ ހަމަ އެ ތުހުމަތު ސައޫދީގެ ބޮލުގައި ވެސް، ބައެއް ފަރާތްތަކުން، އަޅުވާތީ އެވެ.\nރާއްޖެ އިން އިސްވެ އީރާނާ ގުޅުން ކަނޑާލިތާ އަހަރެއްހާ ދުވަސް ފަހުން އަނެއް އިސްލާމީ ގައުމު ގަތަރާ ގުޅުން ކަނޑާލުމަކީ ރާއްޖޭގެ ގިނަ ބައެއްގެ ނަޒަރުގައި ވަރަށް ބޮޑު ގޯހެކެވެ. އެކި ފޯރަމްތަކުގައި އާންމުންގެ ޝުއޫރުތައް ކެކިގެންފައިވާ މިންވަރުން މިކަން ކިތަންމެ ރަނގަޅަކަށް ވެސް އެނގެ އެވެ. އެކަމަކު ހަމައެކަނި ކެބިނެޓްގައި ވަރަށް "ފުޅާ ދާއިރާއެއް"ގައި މަޝްވަރާ ކުރެއްވުމަށް ފަހު، ގާނޫނުއަސާސީން ރައީސަށް ލިބިވަޑައިގަންނަވާ ބާރުގެ ދަށުން މިފަދަ ބޮޑެތި ފިޔަވަޅުތައް އަޅުއްވާއިރު، އާންމުންގެ ވިސްނުމާއި ޝުއޫރު ހުރި ގޮތް ބައްލަވާލެއްވޭހެން ހިއެއް ނުވެ އެވެ. އެއަށް ވުރެ އެހެން ގައުމުތަކުގެ މަސްލަހަތު ރާއްޖެ އަށް މުހިންމީ ކަމަށް ވެސް ވެދާނެ އެވެ. އެކަމަކު އަޅުގަނޑަށް ނުވިސްނެނީ އިސްލާމީ ބޮޑެތި އެހެން ގައުމުތައް ފަހަތަށް ޖައްސާލައި، މިފަދަ މައްސަލަތަކުގައި ރާއްޖެ ކުރިއަށް އަރަން ޖެހޭ ސަބަބެވެ. ބޭކާރު ކަމެއްގައި އިސްލާމީ އެހެން ގައުމުތަކުގެ އިތުރުން އަމިއްލަ ގައުމުގެ ގިނަ ބައެއްގެ ރުޅިވެރިކަމާއި ހިތްހަމަނުޖެހުން ލިބިގަންނަން ޖެހޭ ސަބަބެވެ.\nއިތުރު ލިޔުންތައް ކޮލަމް ސައޫދީ އަރަބިއްޔާ އީރާން ސަރުކާރު ގަތަރު ޑިޕްލޮމެސީ ރާއްޖެ-ސައުދީ ރައީސް އަބްދުﷲ ޔާމީން ރާއްޖެ-ގަތަރު ޑިޕްލޮމެޓިކް ގުޅުން އަސްދަނޑި


ދުޝްމަން –9– Esfiya\nބިރުވެރި ލޯބި July 19, 2019\nދުޝްމަން – 9\nޝާޔާ އަމިއްލައަށް މަރުވަން އެ އުޅެނީ އަހަރެންނާއި ހެދިއެވެ. ޝާޔާގެ މަރު އެޅޭނީ އަހަރެންގެ ބޮލުގައެވެ.\nވަގުތު ބޭކާރުނުކޮށް ގައިގައި ނެތް ހިތްވަރު ލަމުން އަހަރެން ބަކަ ތަޅައިގަތީމެވެ. ކުރެވެނީ ކީއްކަމެއް ނޭނގެއެވެ. އިނގޭ އެއްޗަކީ އަދި އަޑިއަށް ނުދާ ކަމެވެ. ފަޔާއި އަތް ހޫރަމުން އެއްލަމުން، ނޭވާ ލަމުން ޝާޔާ ގެއްލުނު ހިސާބަށް ވެސް ދެވިއްޖެއެވެ. ވެލިގަނޑުގައި ފައި ޖައްސަން މަސައްކަތްކޮށްފިއްޔާ ގެނބޭނެކަން އަހަރެންނަށް އިނގެއެވެ. ވަށައިގެން ބެލިއްޖެއެެވެ. ލޮނުގަނޑު އެތެރެއަށް ވެސް ބެލިއްޖެއެވެ. ޝާޔާގެ ހިލަމެއް ނުވިއެވެ.\n“ޝާޔާ! ޕްލީސް. ކޮންތާކު ތިހިރީ؟!”\nނޭވާ އަވަސްވެ އަތާއި ފައި ވަރުބަލިވާން ފަށައިފިއެވެ. ދެން މާކައިރު ފެން މައްޗަކު ނޯވެވޭނެއެވެ. ޖަހާ ކޮންމެ ރާޅަކުން އަނގަޔަށް ޖަމާވަމުން ދިޔަ ލޮނު ފެންތައް ގިނަވިއެވެ. ލޮލުން ނަގަމުން ދިޔަ ދިލައިން ލޯ ވެސް ހުޅުވޭ ވަރެއް ނޫނެވެ.\n“ޝާޔާ!! ތިހެން ނަހަދަބަ!! އައިމް ސޮރީ!! ޕްލީސް!”\nއައިކޮޅަށް ދެވޭތޯ އަހަރެން މަސައްކަތް ފެށީމެވެ. އޮޔަ ދަމާވަރުން އެކަން ވެސް ކާމިޔާބު ނުވިއެވެ. ގައިގައި އެ ވަރަށް ހަކަތަ ނެތީމައެވެ. ނަގާ ބޮޑު ރާޅުތަކުން ނޭވާ ލާން ބޯ ހިއްލޭ ކަމެވެ. މި އަޑިއަށް ދަނީއެވެ. ދެން މާކަ ގިނަ އިރެއް ނެތެވެ. އެންމެ ފަހު ނޭވާއިން ވެސް އަހަރެން ޝާޔާއަށް ގޮވާލަން ބޭނުމެވެ. އޭނާ ކައިރީ މަޢާފަށް އެދެން ބޭނުމެވެ. އަހަރެން އޭނާޔަށް ދިން އަނިޔާ ބޮޑެވެ. ޝާޔާ އަހަރެންނަށް ކިތަންމެ މަލާމާތެއް ކޮށް ފުރައްސާރު ކުރިިޔަސް އަންހެން ކުއްޖެއްގެ އިއްފަތްތެރިކަމަށް އަރައިގަތުމުގެ ހައްގެއް އެކަކަށް ވެސް ނޯންނާނެއެވެ.\n“ޝާޔާ އަހަރެންނަށް މަޢާ…”\nޖެހި ބޮޑު ރާޅަކުން އަހަރެން އަޑިއަށް ދިޔައެވެ. އަނގަޔަށާއި ފުއްޕާހަމަށް ފެން އެޅެމުން ދިޔައީ ހަލުވިކޮށެވެ. ވީނުވީއެއް ނޭނގި ލޯމައްޗަށް ފުސްވެ ހޭނެތޭހެން ހީވިއެވެ. މުޅި ހަށިގަނޑު ފިނިވެ ހަޔާތުގެ ހުޅުކޮޅު ނިވޭ ކަމުގެ އިންޒާރު ލިބުނެއެވެ. އަހަރެންގެ ސިކުނޑިއަށް ސިފަވީ ޝާޔާއެވެ. މިދިޔަ އަހަރު އަހަރެން އޭނާ ދެކެ އެންމެ ފޫހިވި ދުވަހުގެ މަތިންނެވެ. އަހަރެންގެ ހަޔާތުގެ ސަފްހާތައް އުކެމުން ދިޔައިރު ވަގުތު ހުއްޓުނު ކަހަލައެވެ. ދެލޯ އެބަ މެރެއެވެ. ނަމަވެސް އެހަނދާންތައް ސިކުނޑި ދޫކޮށްފައި ނުދާން ގަދަހެދިއެވެ. ދެން މިޖެހުނީ އަލުން އެ ދުވަސްތަކުގެ ތެރެއަށް ފީނާށެވެ.\nއެ އަހަރު އަހަރެންނަށް ސޯޅަ އަހަރު ފުރުނެއެވެ. ރަނާ ދެކެ އަހަރެން ވަރަށް ލޯބިވެއެވެ. އަަހަރެންނަށް ލޯބި އަކީ ކޯއްޗެއް ކަމެއް ރަނގަޅަށް ނޭނގުނަސް ރަނާ ދެކެ ވަނީ ލޯބި ކަމަށް މި މޮޔަ ހިތަށް ބުނެދިނީ ނުވިސްނޭ ސިކުނޑިއެވެ. އެ އަހަރަކީ ކޮންމެ ދުވަހަކު އަހަރެންގެ ލޮކަރަށް ސިޓީއެއް އަންނަން ފެށި އަހަރެވެ. ކުދި ކުދި މެސެޖުތައް ލިޔެފައި ހުރި އެ ސިޓީތަކުގައި އަހަރެން ދެކެ ވާ ލޯބި ބަޔާން ކޮށްދީފައި ވިއެެވެ. އަހަރެންގެ ރީތި ކަމާއި ތޫނުފިލިކަމަށް އަބަދުވެސް ތަޢުރީފު އެ މެސެޖު ލިޔާ ކުއްޖާ ކުރެއެވެ. އަބަދު ޕިންކު ގަލަމަކުން ލިޔާ އެ ކުއްޖާއަކީ ރަނާއެވެ. އެކަމާ މެދު އަހަރެންގެ ހިތް ޔަޤީންކަން ދިނެވެ. ކަށަވަރު ކޮށްދިނެވެ. ރަނާ އަތުގައި ޕިންކު ގަލަމެއް އޮވެއެވެ. ހެނދުނު ގަޑީގައި އަހަރެންގެ ލޮކަރު ކައިރި އެނބުރެނިކޮށް ވެސް ދުށީމެވެ. އެއީ އެކަމުގެ ހެކިކަމަށް އަހަރެންނަށް ގަބޫލުކުރެވުނެއެވެ. ޝާޔާއަކީ ވެސް އޭރު އަހަރެންގެ ކިލާހުގައި އުޅޭ ކުއްޖެކެވެ. އަހަރުމެން ދެމީހުން މާކަ ގިނަ ވާހަކައެއް ނުދެއްކި ކަމަކު ޝާޔާ ބައެއް ފަހަރު ހިނިތުންވެލާނެއެވެ. ޝާޔާއަކީ ހިތްހެޔޮ ކުއްޖެއް ކަމަށް ހީވެވުނީ އެ ރީތި ހިނިތުންވުމުގެ އަވައިގައި ޖެހިފައެވެ.\nރަނާދެކެ ލޯބިވާކަން އުޅުމުން ވެސް ނޫނީ ހަރަކާތަކުން ވެސް އޭރަކު ނާންގަމެވެ. ރަނާ ގައިގައި ނޫނީ އިތުރު އެހެން އަންހެން ކުއްޖެއް ގައިގައި އިނގިލި ކުރި ވެސް ޖައްސާނުލަމެވެ. ރަނާއަށް ލޯބި ހުށަހަޅަން ނުކެރުނީ ވެސް ރަނާއާއި އޭލެވެލް ހަދާ ކުއްޖަކާ މެދު ގުޅުމެއް އޮވެއޭ ތުންތުންމަތިން ދެކެވޭ ވާހަކަތައް އިވިފައި ހުރީމައެވެ. އަދި ދެމީހުން މެދުގައި އޮންނަ ގާތް އެކުވެރިކަމަށް ބުރޫ އަރާކަށް އަހަރެން ބޭނުމެއް ނުވެއެވެ.\nއަހަރެންގެ ހިޔާލު ބަދަލުވީ އެ ކުދި ސިޓީތައް ލިބެން ފެށެމުންނެވެ. އެކުވެރިކަމުގައި ލޯބީގެ ކުލަވަރު ޖައްސަން ރަނާ އިސްނެގީތީ އަހަރެން އުފާވިއެވެ. ރަނާއަކީ ލަދުރަކި ކުއްޖެއްކަން އޭނާ ފޮނުވާފައި ހުރި ސިޓީތަކުން ވެސް ދޭހަވިއެވެ.\nވީ އުފަަލަކުން އަހަރެން އެ ދުވަހު ނިންމީ ރަނާއަށް ލޯބި ހުށަހަޅާށެވެ. ލޮކަރާއި ހިސާބަށް ދެވުނު އިރުވެސް ކެތްމަދުވެފައި ހުރީ މިއަދުގެ ސިޓީ ލިބޭނެކަމުގެ އުއްމީދުގައެވެ.\nލޮކަރާއި ހިސާބަށް ދެވުނުތަނާހެން ލޮކަރު ކުރިމަތީގައި ސިޓީ ހިފައިގެން ހުރި ޝާޔާ ފެނިފައި އަހަރެންގެ ފިޔަވަޅު ހުރިތަނަށް ގަނޑުވިއެވެ. ދެލޯ ބޮޑުކޮށްގެން ހަދާނެ ގޮތެއް ނޭނގި ހުއްޓައި އެ ސިޓީ ޝާޔާ ވީދާ ކުދިކޮށްލިިއެވެ.\n“ކީއްވެ އެހެން ހެދީ؟ އެއީ ރަނާ ލިޔާ އެއްޗެހި..”\nއަހަރެން ހުރީ ހައިރާންވެފައެެވެ. ޝާޔާއަކީ ރަނާގެ ކަޒިންކަން އަހަރެންނަށް ވެސް އޮތީ އިނގިފައެވެ. ޝާޔާ އަހަރެންދެކެ ރުޅިއަންނަންވި ސަބަބެއް ނޭނގުނެއެވެ.\n“ކަލޭ ކަހަލަ ދަށް ފަންތީގެ މީހެއް ރަނާއާއި އަރަފޯދިގެން ވޭތަ؟ ރަނާ މަތިން ހަނދާން ނައްތާލާ!”\nޝާޔާގެ އަޑު އައީ ކެނޑިގެންނެއެވެ. އެހާވެސް އޭނާ ހުރީ ރުޅި ގަދަވެފައެވެ. އަހަރެން ރަނާއާއި ރައްޓެހިވެއްޖިއްޔާ މި ދުނިޔެ ބޮލަށް ވެއްޓެނީ ހެއްޔެވެ؟\n“އެއީ ޝާޔާއާ ބެހޭ ކަމެއް ތަ؟”\nރުޅި އެރުވީމާ ބާރަށް އަންހެން ކުދިންނަާއި ދިމާލަށް ވެސް އެއްޗެހި ކިޔޭ ފަހަރު ވެސް ދާނެއެވެ. ޝާޔާގެ ރުޅި އަމާޒުވަނީ ސައްހަ ސަބަބެއް ވެސް އޮވެގެނެއް ނޫނެވެ.\n“އާނ.. ރަނާ އުޅެނީ ފައިސަލްއާ ރައްޓެހިވެގެން. އަހަރެން ބޭނުމެއް ނޫން ރަނާ އޭނަޔަށް ދެރަ ގޮތެއް ހަދާކަށް. ހާއްސަކޮށް ކަލޭ ކަހަލަ ރަނޑަކާ ހެދި.”\nކޮނޑުގައި އެތި ފަހަރަށް އަޅާލަމުން ޝާޔާ ފަހަތަށް ބަލާވެސް ނުލައި ދިޔައީ އަހަރެންގެ ހިތް ކުދިކުދި ކޮށްލާފައެވެ.\nފައިސަލްއަކީ އޭލެވެލް ހަދާ ކުއްޖެކެވެ. އޭނާ ވެސް އުޅެނީ އަހަރުމެންނާއި އެއް ސުކޫލެއްގައި އެވެ. ސުކޫލުގެ ކޮރިޑޯތަކުގައި ގޭންގު ހަދާފައި އޭނަޔާއި އޭނަގެ އައުވާނުން އުޅޭނެއެވެ. ރަނާވެސް ފައިސަލްގެ އަތްދަނޑި މަތީ ފެނުނު ފުރަތަމަ ދުވަހު މުޅި ސުކޫލަށް އެ ހަބަރު ފެތުރުނީ އަލިފާން ޕެޓްރޯލުގައި ހިފާވަރަށް ވުރެވެސް އަވަހަށެވެ. ވާނީވެސް އެހެނެވެ. ފައިސަލްއަކީ މުއްސަނދި ވިޔަފާރިވެރިއެއްގެ ހުރި ހަމައެކަނި ފިރިހެން ދަރިއެވެ. ރަނާއަކީ ބޮޑު ކަތީބު ދަރިއެވެ.\nއެދުވަހަށް ފަހު ރަނާ އަހަރެންނާއި ދުރުވިއެވެ. ލިބެމުން ދިޔަ ސިޓީ ތަކަށް ވެސް ނިމުމެއް އައެވެ. އެކަމާ ދެރަވެ ހިތާމަ ކުރިއެއް ކަމަކު މޫނުން އެކަމެއް ނާންގަމެވެ. ރަނާ އެހެން އުޅެލާފައި ހިނިތުންވާއިރަށް އޭގެ ރައްދު ނުހަނު ހިތްހެޔޮކޮށް ދެމެވެ. ކަމު ނުދިޔައީ ޝާޔާއެވެ.\nވީގޮތް އަހަރެންނަކަށް ވެސް ނޭނގެއެވެ. ފައިސަލްގެ ގޭންގުގެ މީހުންތައް ސުކޫލް ނިންމާފައި ގޭޓު ކައިރި އެނބުރުނު ދުވަހެކެވެ. ފައިސަލްގެ އަތަށް އަތް މަހައިގެން ހުރި ރަނާ ފެނުމުން އިސްޖަހައިގެން އަހަރެން ދިޔައީ ނުހަނު ހަލުވި ކޮށެވެ. އެ މަންޒަރު ފެނުނީމާ ހިތަށް ކުރި އަސަރަކުންނެވެ.\nފައިސަލް ފުރަތަމަ އެއްލީ ކަރުދާސް ބޯޅައެކެވެ. އެ ގޮސް ޖެހުނީ އަހަރެންގެ މޫނުގައެވެ. ލޯ މަރާލަމުން އަޅާނުލާ އަހަރެން ހިނގައިގަތީ ކުރިއަށެވެ. ރަނާގެ މޫނެއް ނުފެނެއެވެ. ނަމަވެސް އޭނާގެ އަޑެއް ވެސް ނީވެއެވެ. އަހަރެން ދިފާޢުކުރަން ރަނާ ގަސްދެއް ނުކުރޭ ހެއްޔެވެ؟ އެއީ އަބަދުވެސް ހިތަށް އުނދަގޫކުރި ސުވާލެކެވެ. މިހާރު ލޯބިވެޔޭ ރަނާ ބުނެއެވެ. އޭރު ކުޑަކޮށް ގަޔާވިނަމަވެސް ފައިސަލް ހުއްޓުވަން އެއްޗެކޭ ބުނިއްޔާ ވާނީ ކީއް ހެއްޔެވެ؟\nކުރިއަށް ހިނގައިގަންނަން އެޅި ފިޔަވަޅު ރަނގަޅަށް ނޭޅި އަހަރެން ވެއްޓުނީ އަނގަ ވަތަށެވެ. ވެއްޓުނީ އެއް ނޫނެވެ. ވައްޓާލީއެވެ. ފައިސަލްގެ ފައިން ޖަހާ ވައްޓާލީއެވެ.\nވަށައިގެން ފަސް ވަރަކަށް ފިރިހެން ކުދިން އެއްވެ އަހަރެންނާއި ދިމާއަށް ހޭން ފެށިއެވެ. ރަނާގެ މޫނުމަތިން އެއްވެސް އިހްސާސެއް ނުފެނެއެވެ. ރަނާ ހުރީ ބިރުން ތޯއްޗެއެވެ. އެއީ އެވަގުތު އަހަރެންގެ ހިތް ބުނަމުން ގެންދިޔަ ގޮތެވެ.\n“މިއީ ޔޭ މަގޭ ބިޓު ކަޓުވަން އުޅުނު ރަނޑު ފިރިހެން ކު* އަކީ. މީ ދެން ކާކުތަ؟ ކަލޭގެ ފެންވަރު އޮޅިގެން ނޫޅެބަލަ.”\nފައިސަލްގެ އަނގައިން ހަފަމުން ދިޔަ ކަރަންފޫ އަހަރެންގެ ކޯތާފަތަށް އޭނާ ކުޅެއްގެ ސިފައިގައި ޖެހިއެވެ. އެ ވަގުތު އިހުސާސުވި ދެރައާއި ލަދު އެއީ ހަނދާނުން ފޮހެލަން އުނދަގޫވި ކަމެކެވެ. ފައިސަލްގެ ރައްޓެހިންގެ ތެރެއިން އެކަކު އަހަރެންގެ ފުއްޕާމޭގައި ކޮޅުފައިން އަޅުވާލިއެވެ. ވީ ތަދުން ވެލިގަނޑުމަތީގައި އަހަރެން ކުރު ގެޅުނެއެވެ. ރަނާ އަދިވެސް ހުރީ އިސްޖަހައިގެން އެއްޗެކޭ ނުބުނެއެވެ. އޭ ރަނާއެވެ. އާދޭސްކުރަމެވެ. ލިޔުނު ހުރިހާ ސިޓީއެއްގެ ހައްޤުގައި ވެސް އެއްޗެކޭ ބުނެބަލާށެވެ. އަހަރެންގެ ހައްޤުގައި ތި ރީތި ލޮލުން ކަރުނަ ތިއްކެއް ވައްޓާލަބަލާށެވެ. އެވަރުން އަހަރެންނަށް ފުދޭނެއެވެ.\nވޭނީ އަސަރަކުން ދުލުން ބޭރުނުކޮށް އަހަރެން ލޮލުން ރަނާއަށް އާދޭސްކުރީމެވެ.\nރަނާ އެހުރިހާ ކަމަކަށް ކަނުވެގެން ގޮސް ފައިސަލްމެންނާއި ދުރަށް ހިނގައިގަތެވެ.\nދޮން ހަންގަނޑަށް އެޅުނު ދަޅައިން އެއީ ޝާޔާކަން ޔަޤީންވިއެވެ. ޝާޔާ އައީ ކޮންމެހެން އަހަރެން ސަލާމަތް ކުރާކަށް ނޫނެވެ. އޭނާ އައީ ޒަހަމުގައި ލޮނު އުނގުޅާށެވެ.\n“ކީއްކުރަން ތިކަހަލަ މީދަލަކަށް އަނިޔާކުރަން ވަގުތު ބޭކާރު ކުރަނީ؟ މިހާރު ގައިން ވެސް ދޮވަނީ މަސް ވަސް ކަންނޭގެ. މަސް ކައްކަން އަންހެނެއް ހެން އަމަޔާއި އެއްކޮށް އުޅެފައި އަންނަ އެއްޗެއް ވިއްޔަ މި.”\nދެލޯ ބޮޑުކޮށްގެން ޝާޔާއަށް ދިމާލަށް ބަލަން އޮވެވުން އިރެއް ވެސް ނޭނގެއެވެ. ޝާޔާގެ މޫނުގައި ރުޅިވެރިކަން ހުރިއިރު އޭނާގެ އަތް މޮއްކަވާފައި ހުރިލެތް ބާރުކަމުން ލޭ އަންނަތަން ވެސް މި ދެލޮލުން ދުށީމެވެ. މިހާ ރުޅިވެރިކަމާއި މަލާމާތް ހައްޤުވާން އަހަރެން ކުރީ ކީއް ހެއްޔެވެ؟ ހަމައެކަނި ލޯބިވުން ހެއްޔެވެ؟ އެވެސް އަހަރެން އިސްނަގައިގެން ކުރި ކަމެއް ނޫނެވެ.\nތެދުވަމުން އަހަރެން ފަޓުލޫނު ފޮޅައިލީމެވެ.\n“ކަލޭގެ މިހިރަ ބިޓޭ މަށަށް ސިޓީއާ އެއްޗެހި ލިޔުނީ ލޯބިވެޔޭ ކިޔާފައި. އަހާބަލަ އޭނާ…”\nޖުމުލަ ނުނިމެނިކޮށް ޝާާޔާގެ އަތުގެ ހޫނު އެތިފަހަރެއް އަހަރެންގެ ކޯތާފަތަށް އެރިއެވެ. ރުޅި އައިސްގެން ގޮސް ޝާޔާގެ ލޯ ވެސް ހުރީ ފެންކަޅިވެފައެވެ.\nރަނާ ފުރަތަމަ ފަހަރަށް އެއްޗެކޭ ބުންޏެވެ.\n“އެއްޗެއް ނޫން ރަނާ. މީނަ މޮޔަ ގޮވަނީ.”\nޝާޔާ އިސްޖަހާލަމުން އެހެން ބުނެފައި ދިޔުމުން އަހަރެންގެ ހާލަށް ދޫކޮށްލާފައި އެންމެން ކުރިއަށް ހިނގައިގަތެވެ. މަޢާފެއް ނުކުރާނަމެވެ. ޝާޔާއަކަށް މަޢާފެއް ނުކުރާނަމެވެ.\nފައިސަލްގެ ނިމުން އައީ އަހަރެން ހީކުރި ވަރަށް ވުރެ ފޮނި ކޮށެވެ. އަސްލަމް ސަރ އާއި ދިމާވެގެން ޑްރަގު މައްސަލައެއްގައި އޭނާ ވާ ވައްދާލަން ސިކުންތެއް ވެސް ނުނެގިއެވެ. ދޮގު ތުހުމަތެއް ވިޔަސް ހެވެއެވެ. ފައިސަލްއަކީ މަސްތުވާތަކެއްޗަށް ވުރެވެސް ބޮޑު ވަބާއެކެވެ. މުޖުތަމަޢުގައި އަޅާ ފުޅައެކެވެ. އޭނާ ނައްތާލެވުނު ދުވަހު ރަނާގެ އުޅުން އެއްކޮށް ބަދަލުވިއެވެ. ކުރިން އަހަރެން ލޯބިވި ރަނާ ލިބުނެއެވެ. އަހަރެންނާއި ގުޅުން ބަދަހިވެ އެ ގުޅުމުގައި ލޯބީގެ ސިފަ ޖައްސަން ބޭނުންވިއެވެ. ޝާޔާއާއި ރަނާގެ ދޭތެރޭ މައްސަލައެއް އުފެދުނު ހެން ވެސް ހީވިއެވެ. އެކަނި ޝާޔާ ހޭދަކުރާ ވަގުތުތައް ގިނަވިކަން އަހަރެންނަށް ފާހަގަވިއެވެ. އަދި އެއީ ޝާޔާ ގެއިން ފިލި އަހަރެވެ.\nނަމަވެސް އަދިވެސް ޝާޔާގެ ކުށް އޮތީއެވެ. އެކަމަށް އަދި އެކަށޭނެ އަދަބު ވެސް ދޭންޖެހޭނެއެވެ.\nއެރޭ ދަންވަރު ބާރަ ޖަހަން ގާތްވަނީއެވެ. ފަޅު ގެޔެއްގެ އެތެރޭގައި އަހަރެން ހުރީ ތުނި ގަމީހެއް ލައިގެނެވެ. ތުންފަތުގައި ވަނީ ވިހަ ހިނިތުންވުމެކެވެ. މަސް ކައްކަން އޮންނަ ފިރިހެނެއްގެ ގައިން ދުވާ ވަސް މީނައަށް ރަނގަޅަށް އަންގާލާނަމެވެ.\nMi part v salhi. ?????????????Thanks for fast upload. ????????????????waiting for next part.\nThanks, sleepy puffin\nVarah avahah up vaane next bai ves\nVv rythi?…kiyaa hithun indha nimuny❤..\nDhn in bai vec avahah upkohladhehcheyy?…Waitinn fr the nextt\nRainoppa vvv reethi mi part i hope next part miavure maamreethi vaane kamah????\nWhen is the next part????\nThanks for the compliment, Ash\nMi vaahaka kiyaairah heevani lolah sifa vaahen ehaame ibaaraithah furihama ???\nAsh ah haadha vis neyey. I vex bunan ulhunee hama ehen. But ash maa kuree bunee dho.\nJuly 19, 2019 at 4:56 pm\nKeep up the good work sis?????♥♥♥♥♥♥\nSis ehnoon dhahtha axker ? by the ways this part is amazing ..love it ..dhigukohlla part thah eyrun maa furihama vaane\nThank you, Azker 🙂\nAngayashaa fuhppaa hamashey nukiyaanu..Ethan rangalhu kohllahcheyy.. Aneh hn hama v rythi story..\nIt’s really nice story ❤❤❤❤\nv loabi Maasha Allah\ncurious to know what happens next\nJuly 23, 2019 at 1:33 am\nIt is currently pending. Will be uploaded very soon. Thanks for reading, Zaan\nNice story ❤?\nShadhin kamekn …axker rohvaa thilii ?\nThanks for reading, Maheerios4life\nV.funny I don’t cry for *****like him….???????\nއަނދިރިފަރާތް (5 ވަނަ ބައި)\nހިތާމަ އެހެނިހެން ލޯބި January 30, 2017\nލޯބި June 2, 2015\nވާލޯބި އެނގޭނަމަ… 5\nމަޖާ ލޯބި October 28, 2016\nލޯބި June 23, 2015\nޙަޤީޤަތް … 02 ވަނަ ބައި…\nލޯބި December 3, 2014\nކަލާޔާ ނުލާ 13\nލޯބި April 27, 2019\nދުރުގައި ވިޔަސް… (6)\nލޯބި December 5, 2015


މަރު / ބަލިތައް\nJuly 03, 2020 3\nކޮވިޑް-19 އަށް ޕޮޒިޓިވްވި ބިދޭސީ ފިރިހެނަކު ކެންސަރު ބަލީގައި މިއަދު މަރުވެއްޖެ އެވެ. އެކަމަކު މިހާރު ބަލާ މިންގަނޑުތަކުން އެއީ ކޮވިޑް-19 ގެ މަރެއްގެ ގޮތުގައި ސަރުކާރުން ނުބަލަ އެވެ.\nJuly 02, 2020 10\nކޮވިޑް-19 ޖެހުނު އިތުރު މީހަކު މަރުވެއްޖެ\nކޮވިޑް-19 ޖެހުނު މީހުންގެ ތެރޭން ރާއްޖެއިން އިތުރު މީހަކު މިރޭ މަރުވެއްޖެ އެވެ.\nJune 02, 2020 57\nކޮވިޑް-19 އަށް ޕޮޒިޓިވް ވެގެން ހުޅުލޭ އައިލެންޑް ފެސިލިޓީގައި ބަހައްޓާފައި ހުރި 89 އަހަރުގެ ދިވެއްސަކު މިއަދު މަރުވެއްޖެ އެވެ.\nރައީސް އިބްރާހިމް ނާސިރުގެ ވެރިކަމުގައި، ގައުމުގެ ނިޒާމުތަކަށް ގެންނެވި މުހިންމު އެއް ބަދަލަކީ ސަރުކާރުން ކުރަމުން އަންނަ ގިނަ ވިޔަފާރިތަކެއް ދޫކޮށްލެވުމެވެ. ކުރިން، އިމްޕޯޓް ކުރުމަކީ ސަރުކާރުން އެކަނި ކުރަމުންް އައި ކަމެކެވެ. އެކަމަކު އިބްރާހިމް ނާސިރުގެ ވެރިކަމުގައި، 1970 ގެ ކުރީކޮޅު ރާއްޖޭގައި ކުންފުނި އުފެއްދުމުގެ ހުއްދަ...\nރޭގެ 12 އިން ފެށިގެން މިހާތަނަށް 51 މީހަކު ޕޮޒިޓިވް ވެއްޖެ ކަމަށް އެޗްޕީއޭ އިން ދެންމެ ބުނެފި އެވެ. މި އަދަދާ އެކު ޕޮޒިޓިވްވި ޖުމްލަ މިހާރު ވަނީ 955 އަށް އަރައިފަ އެވެ.\nކޮވިޑް-19 ބަލީގައި ރާއްޖޭގައި ތިންވަނަ މީހަކު މިރޭ މަރުވެއްޖެ އެވެ.\nހަލުވި ކަމާއެކު މިހާރު ފެތުރެމުންދާ ކޮވިޑް-19ގައި މީހަކު މަރުވެއްޖެ ނަމަ، އަމަލު ކުރަންވީ ގޮތް ކިޔައިދީ އެކަމަށް ސިފައިން ވަނީ ތަމްރީނުކޮށްފަ އެވެ. އެކަމަކު އެ ބަލީގައި ފުރަތަމަ...\nApril 30, 2020 94\nކޮވިޑް-19 ޖެހިގެން ރާއްޖޭގައި ރޭ ފުރަތަމަ ފަހަރަށް މީހަކު މަރުވެއްޖެ އެވެ.\nރޭ މަރުވީ އެހެން ބައްޔަކަށް ފަރުވާ ހޯދާ މީހެއް\nރާއްޖޭގައި ހަލުވިކަމާ އެކު ފެތުރެމުންދާ ސްވައިން ފްލޫ ޖެހިގެން ރޭ މަރުވި އަންހެނަކީ ބޮޑު އެހެން ބައްޔެއްގައި ފަރުވާ ކުރަމުން އައި މީހެއް ކަމަށް އާއިލާ އިން މިއަދު ބުނެފި އެވެ.\nޕްލާސްޓިކް ބޯތަށީގައި ދިރިއުޅުނު ރަހުމާ މަރުވެއްޖެ\nއަތާއި ފައި އަދި ހަށިގަނޑުގެ ބޮޑު ބައެއް ނުއުފެދުމުގެ ސަބަބުން ޕްލާސްޓިކް ބޯތައްޓެއްގައި ދިރިއުޅުނު 19 އަހަރުގެ ޒުވާން އަންހެން ކުއްޖާ ރަހުމާ ހާރޫނު މަރުވެއްޖެ އެވެ.


Hushahelhee baathilkoffa oiy passporteh hifahattan: High Court\nދައުލަތުން ހުށަހެޅީ ބާތިލުކޮށްފައި އޮތް ޕާސްޕޯޓެއް ހިފަހައްޓަން: ހައިކޯޓު\nޕީޖީ ޝަމީމް އަދި އަލީ ވަހީދު: ދައުލަތުން ހުށަހެޅީ ޑިޕްލޮމެޓިކް ޕާސްޕޯޓު ހިފަހައްޓަން\nކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓު ހިފަހައްޓަން އަމުރު ނެރެދެވެން ނެތް ކަމަށް ހައިކޯޓުން ހުކުމްކޮށްފި އެވެ.\nޖިންސީ ގޯނާގެ ދައުވާތަކެއް އުފުލާފައިވާ އަލީގެ ޕާސްޕޯޓް ހިފެހެއްޓުމުގެ އަމުރަކަށް ފުލުސް މެދުވެރިކޮށް ދައުލަތުން އެދުނީ މިދިޔަ ޖޫން މަހުގެ 23 ވަނަ ދުވަހު އެވެ. ކްރިމިނަލް ކޯޓުން އެ އަމުރު ނެރެދެވެން ނެތް ކަމަށް ނިންމަމުން ބުނެފައި ވަނީ އަލީގެ ޕާސްޕޯޓު ހިފަހައްޓާނެ ސަބަބެއް ނެތް ކަމަށެވެ. އެގޮތަށް ނިންމަވާފައި ވަނީ ގާޒީ ހަސަން ސައީދު އެވެ.\nއަލީގެ ޕާސްޕޯޓު ހިފަހައްޓަން ނެރުނު އަމުރު ކްރިމިނަލް ކޯޓުން ބާތިލު ކުރުމާ ގުޅިގެން އޭނާ ރާއްޖެއިން ބޭރަށް ވަޑައިގެންފައި ވަނީ މިދިޔަ ފެބްރުއަރީ ނުވަ ވަނަ ދުވަހު އެވެ. ފުރަތަމަ ތުރުކީ ވިލާތަށް ވަޑައިގަތުމަށްފަހު މިހާރު ހުންނެވީ އިނގިރޭސިވިލާތުގަ އެވެ. އަލީ ވަހީދުގެ ޝަރީއަތް އޮންލައިންކޮށް ކުރިއަށް ގެންދަން ކްރިމިނަލް ކޯޓުން ނިންމި މައްސަލަ ސުޕްރީމް ކޯޓުގައި އިސްތިއުނާފު ކުރުމުން ސްޕްރީމް ކޯޓުން ވަނީ އަލީއަށް ކޯޓަށް ހާޒިރުވުމަށް ޗިޓު ފޮނުވާފަ އެވެ. ނަމަވެސް އެދުވަހު ކޯޓަށް ހާޒިރު ވެފައި ނުވާތީ ކޯޓުގެ ހުރުމަތްކެނޑިކަމުގެ ކުށުގައި ކޯޓުން ވަނީ އޭނާގެ މައްޗަށް ދެ މަހާއި 12 ދުވަހުގެ ޖަލު ހުކުމެއް އިއްވާފަ އެވެ.


އިންޓަރނޭޝަނަލް ކޯޗިން ކޯސް\nސައުތު ކޮރެއާގެ ސޯލްގައި މިމަހުގެ 28ން ނޮވެމްބަރ މަހުގެ 22އަށް ހިންގުމަށް ހަމަޖެހިފައިވާ އިންޓަރނޭޝަނަލް ކޯސް އޮފް އެތުލެޓިކްސް ކޯޗިން ފުރިހަމަކުރުމަށް ރާއްޖޭގެ ކުރީގެ ބާރު ދުވުން ތެރިޔާ އަޙްމަދު ޝަގީފް (ރިވަރިން) މިއަދު ފުރައިފިއެވެ.\nސޯލްގައި ކުރިޔަށް ގެންދާ ކޯޗިން ކޯހުގައި ކިޔަވައި ދިނުމަށް ހަމަޖެހިފައިވަނީ2މޮޑިއުލްއެކެވެ. ފުރަތަމަ މޮޑިއުލްގައި ކިޔަވައިދޭގޮތަށް ހަމަޖެހިފައިވަނީ އައި އޭ އޭ އެފް ލެވެލް 1 އެތުލެޓިކްސް ކޯޗިން އެވެ. އަދި2ވަނަ މޮޑިއުލްގައި ކިޔަވައި ދިނުމަށް ހަމަޖެހިފައިވަނީ ހައި ޕަރފޮމަންސް ކޯޗިން އެވެ.\nރިވަރިން އަކީ ދިވެހި އެތުލީޓުންގެ ތެރެއިން ޖެހިޖެހިގެން3ފަހަރު އޮލިމްޕިކްސްގައި ވާދަކުރި ހަމައެކަނި އެތުލީޓެވެ. މީގެއިތުރުން ރިވަރިން ވަނީ އޭނާ ދުވުނު ދުވަސްތަކުގައި ރާއްޖޭގެ 100މ ދުވުން، 100މ ރިލޭ އަދި 400މ ރިލޭއިން ގައުމީ ރިކޯޑް ހަދާފައެވެ. މީގެ އިތުރުން ބައިނަލް އަގުވާމީ ގިނަ މުބާރާތްތަކުގައި ރާއްޖޭ ތަމްސީލް ކޮށް ރާއްޖޭގައި ބޭއްވުނު މުބާރާތްތަކުން ގިނަ ވަނަތަކެއް ހޯދާފައެވެ.


BREAKING: Dhonbappa Jinsee Goanaa Kuraakan Engi, Ekan Foruvi Manmma Aku Maafushin Beyrukuran Muzaaharaa Kuranee - Vaguthu\nދޮން ބައްޕަ ޖިންސީ ގޯނާ ކުރާކަން އެނގި، އެކަން ފޮރުވި ކަމަށް ބުނާ މަންމަ ހައްޔަރުކޮށްފި\nކުއްޖާގެ މަންމަ ފުލުހުންގެ ވެހިކަލެއްގައި\nކ.މާފުށީގައި ފިރިމީހާގެ ފަރާތުން، ދަރިފުޅަށް ޖިންސީ ގޯނާ ކުރަމުންދާކަން އެނގިހުރެ އެކަން ފޮރުވި މަންމައަކު ރަށުން ބޭލުމަށް ގޮވާލާ، އެރަށުގައި މުޒާހަރާ ކުރަމުން އެބަ ދެއެވެ. މުޒާހަރާ ކުރަން ފެށުމުން އަންހެން މީހާ މިހާރު ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nއުމުރުން 10 އަހަރުގެ އަންހެން ކުއްޖަކަށް ޖިންސީ ގޯނާ ކުރަމުންދިޔައީ، އެ ކުއްޖާގެ ދޮން ބައްޕައެވެ. އެ މައްސަލައާ ގުޅިގެން ކުއްޖާގެ ދޮންބައްޕަ ކަމަށްވާ 57 އަހަރުގެ މީހަކު ވަނީ ހައްޔަރުކޮށްފައެވެ.\nއެ ކުއްޖާއަށް ޖިންސީ ގޯނާ ކުރި މައްސަލަ ފުލުހަށް ހުށަހެޅީ މިދިޔަ ހަފްތާގައެވެ. އޭނާ ހައްޔަރުކޮށްފައި ވަނީ މިދިޔަ ހޮނިހިރު ދުވަހުއެވެ.\nއެ މުޒާހަރާ ފެށީ މިއަދު އިރުއޮސުނު ވަގުތެއްގައެވެ. އެ މުޒާހަރާގައި ރަށުގެ ވަރަށް ގިނަ ބަޔަކު ބައިިވެރިވިއެވެ.\nފުލުހުން ވިދާޅުވީ، ކުޑަކުއްޖަކަށް ޖިންސީ ގޯނާ ކުރި މައްސަލައެއްގައި، އިތުބާރު ކުރެވޭ މަގާމެއްގައި ހުރި މީހެއްގެ އިހުމާލު ވާ ކަމަށް ބުނެ އެ މީހާއާ މެދު ފިޔަވަޅު އެޅުމަށް ގޮވާލާ މާފުށީގައި މުޒާހަރާ ކުރަމުންދާ ކަމަށެވެ. މި މުޒާހަރާގައި އެއްވެސް ހަމަނުޖެހުމެއް ހިނގާފައި ނުވާ ކަމަށް ފުލުހުން ވިދާޅުވިއެެވެ. އަދި ފުލުހުން މި އިހުތިޖާޖު ކުރިއަށްގެންދާ ސަރަހައްދުގެ ސަލާމަތީ ކަންކަން ބަލަހައްޓަމުންދާ ކަމަށް އަންހެން މީހާ ފުލުހުންގެ ބެލުމުގެ ދަށަށް ގެންދިއުމުގެ ކުރިން ފުލުހުން ވިދާޅުވިއެވެ.\nއެރަށު ކައުންސިލް ރައީސް އުސްމާން "ވަގުތު" އަށް ވިދާޅުވީ، އެރަށުގެ ރައްޔިތުން އެ މީހާ ދިރިއުޅޭމުންދާ ގޭގެ ދޮށަށް އެއްވެ މުޒާހަރާ ކުރަމުން ދިޔައީ އެ ކުއްޖާ ރޭޕް ކުރި ކަން އެނގިހުރެ، އޭނާ މިނިވަނެއްގެ ގޮތުގައި ރަށުގައި އުޅުމަކީ ކަންބޮޑުވާ ކަމެއް ކަމަށް ބުނެ ކަމަށެވެ.\nފަހަކަށް އައިސް ޖިންސީ ގޯނާގެ މައްސަލަތައް ވަނީ ވަރަށް ބޮޑަށް އިތުރުވެފައެވެ. މީގެ ތެރެއިން ގިނަ މައްސަލަތަކުގައި އާއިލީ ގުޅުން އޮންނަ މީހުންގެ ބައިވެރިވުން އެބައޮތެވެ.\nކުޑަކުއްޖަކަށް ތަކުރާރުކޮށް ޖިންސީ ގޯނާ ކުރި މީހަކު ޝަރީޢަތް ނިމެންދެން ބަންދުކޮށްފި\nދަރިފުޅަށް ޖިންސީ ގޯނާކުރި ކަމަށް ތުހުމަތުކުރާ ބައްޕަ އަލުން ހައްޔަރުކޮށްފި\nޖުލައި 7, 2020 20:15\nމުޒާހަރާ ކުރުމަށްވުރެ ގާނޫނު ތަންފީޒު ކުރުމާ އެފަދަ މީހުންނަށް ހަރު ކަށި އަދަބު ދިނުމާ ޢިސްލާމީ އަޚްލާގު ދަރިންނަށް ދަސް ކޮށްދިނުން މާމުހިންމު މިއަދު މުޒާހަރާގަ އެއްމެ އަޑުގަދަ މީހާ މާދަމާ ނުކުމެ ކުޑަކުއްޖަކު *"*"* އޭތި ބޮޑުތަނުންކަޑަ\nޖުލައި 7, 2020 20:17\nމުސްކުޅިން އާ ޒުވާނުން...އަންހެނުން އަދި ފިރިހެނުން...މިގައުމުގަ ގިނައީ ޕާވާޓުން. ބޮލުރޮދި ކެނޑިފަ ތިބި ޗިންޕަންޒީ ތަކެއް މީ...\nޖުލައި 7, 2020 20:25\nޖުލައި 7, 2020 23:14\nކަލޭ ނޯ ކޮމެންޓޭ ތިޔަލިއުނީ މާ ސަޕޯޓު ކުރާކަމަކީތަ އެއީ\nޖުލައި 8, 2020 01:08\nޔަގީނޭ ތިޔަ މީހަކު ތީ ކުޑަކުއްޖަކާ މިހާރުވެސް ބެހޭ މީހެއް ، ނޫނީ އެއްޖިންސުން ކުޑަމުދިންނާ ބޭހޭ ބީތާއެއް.\nޖުލައި 7, 2020 20:49\nމިހާރު އުޅޭނެ މުޒާހަރާ ކޮއްގެން ހައްޔަރު ކުރަން. ދެދުވަސް ވާނީ ތިކަން އޮބޭނެ.\nޙަމަ ތިމީހުން ރަށުގަ އުޅޭނީ. ކުރާ ޢިރު ރަށަށް ނޭރޭ ގޮއި ހަދާނަމަ. ސަރުކާރުވެސް ފެއިލް ވެފަ. މިދިޔަ އަހަރު ސްކޫލުން ހުށަ އެޅި ޖެންޑާ އައް. އެކަމް ނުބެލި. މިވަރު ނުވީސް ދޯ ގާލް އައް.😡😡😡😡😡😡😡😡😡😡😡😡\nޖުލައި 7, 2020 23:43\nކޮބައިހޭ ހޯރައިއްބެ އިބޫސޯލީ\nޖުލައި 8, 2020 01:15\nތިޔަކަމުގެ ހައްލު އިސްލާމީ ޝަރިއްޔަތް ޤާއިމްކޮއްދެއްވާ،\nޖުލައި 8, 2020 07:41\nކުޑަކުދިން ވެސް މުޒާހަރާ އަށް ނުކުންނަ ވަރުވެއްޖެ


Hadhiyaa ah Sentu Fulhi vareh neh!\nއުފަންދުވަސް ނުވަތަ އެނިވާސަރީއެއްގައި ނޫނީ އެހެންވެސް މުނާސަބަތަކާއި ގުޅުވައިގެން ލޯބިވެރިޔާއަށް ހަދިޔާ އެއް ދޭ ނަމަ އެންމެ ފުރަތަމަވެސް ކޮންމެވެސް މީރުވަހެއް ދުވާ ސެންޓުފުޅިއެއް ގަންނަން ކަނޑައެޅޭ ގޮތް ވެއެވެ. ސަބަބަކަށް ވަނީ ސެންޓުފުޅިއެއް ލިބުމަކީ އެ ލިބޭ މީހާވެސް އުފާވާ ހަދިޔާއަކަށް ވާތީ އެވެ.\nސެންޓެއްވެއްޖިއްޔާ އެ ސެންޓުފުޅި އުފަލުން ގަބޫލު ކުރާތީ އެވެ. އެހެންވެ ހަދިޔާއަކަށް ދޭން އެންމެ ރަނގަޅީ ސެންޓުފުޅިއެކެވެ. ސެންޓުފުޅިވަރު އެއްޗެއް އަދިވެސް ނެތެވެ.\nމިގޮތުން ފިރިހެނުންނަށް ހާއްސަ ކުރެވިފައިވާ ސެންޓަށް ބަލާއިރު މި އެންމެ ހިނގާ ފުޅިތަކަކީ މިއީއެވެ.\nސޮވޭޖް ބައި ޑިއޯ\nމިއީ 2018 ވަނަ އަހަރު ޑިއޯ އިން ނެރުނު އާ އެޑިޝަނެކެވެ. މި ސެންޓުގައި ހުންނަނީ ވަރަށް ގަޔާވާ ކަހަލަ ފިރިހެންވަންތަ ވަހެކެވެ. ވެނީލާ ބޭސްއެއްގައި ހުންނަ މި ސެންޓު ކަމުދަނީ ގިނައިރު ވަސް ހުރުމުންނެވެ. މި ސެންޓުގެ އިޝްތިހާރު ކުރުމަށް ޑިއޯ އިން ބްރޭންޑް އެމްބެސަޑަރު ކަމަށް ހަދާފައިވަނީ ހޮލީވުޑްގެ މަޝްހޫރު ތަރި ޖޮނީ ޑެޕެވެ. އެެހެންކަމުން މި ސެންޓު އެންމެ ރަނގަޅަށް ކިޔައިދޭނެ ގޮތަކީ މީގެ ވަސްޖެހުމުން އިތުރަށް އިނގެން ބޭނުންވާ ގޮތެއް ހުންނަ ކަހަލައޭ ބުނާ ކަހަލަ ވަހެކެވެ.\nސީއެޗްގެ ބޭޑް ބޯއި\nއަންހެން ކުދިންނަށް ކަމުދަނީ ބޭޑްބޯއިސް އެވެ. މިހެން ބުނާ އަޑަކީ އާއްމު އަޑެކެވެ. މިފަހަރު މިއޮތީ ބޭޑް ބޯއީ ނަމަކަށް ކިޔާ ސެންޓެކެވެ. ކެރޯލިނާ ހެރެރާގެ ބޭޑް ބޯއި އަކީ މުޅިން އާ ސެންޓެކެވެ. މި އަހަރު އަަލަށްވެސް ނުކުތް މި ސެންޓުގެ ބޭސް އަކީ އެމްބާވުޑް އާއި ކަކާއޯ އެވެ. ސެންޓު ފުޅީގެ ޑިޒައިން ތަފާތު ގޮތަކަށް ހުރުމުން މިއީ ސެންޓު ހުސްކުރި ފުޅި އެއްކުރާ މީހުންނަށް ވެސް ސަޅި ސެންޓަކަށް ވާނެ އެވެ.\nޑަންހިލް އައިކަން ރޭސިން\nޑަންހިލް ސެންޓުތަކަކީ ފްރެޝްވަސް ހުންނަ ކަމަށް މަޝހޫރުކަން ހޯދާފައިވާ އެއްޗެއްކެވެ. މަސްކްގެ ބޭސް ނޯޓެއް ހިމެނޭ މި ސެންޓަކީ ސަމާ ވައިބެއް ގެނެސްދޭނޭ ސެންޓެއް ކަމަށް ރިވިއުތައް ބުނެއެވެ. މި ސެންޓުގެ ސިލާޖް ނުވަތަ ސެންޓް ޖެހުމުން ގިނަ ވަގުތު ވަސް ވައިގެ ތެރޭގައި ވެސް ހުރުމުން މިއީ ސިގްނޭޗާ ސެންޓަކަށް ހަދަން ޑަންހިލްގެ އެހެން މަގުބޫލު ސެންޓުތަށް ކަމުދާ މީހުންނަށް ސަޅިވާނެ ސެންޓެކެވެ.\nއަންހެން ސެންޓުތަކަށް ބަލާއިރު މިދުވަސްކޮޅު ގަދައަށް ހިނގާ ސެންޓުތައް ވެސް ހިމެނެ އެވެ\nޑައެމެންޑް ޝޭޕަށް ކަޅު ކުލައިގެ ސެޓިން ފިނިފެންމަލަކާއި ޓައިއެއް ޖަހާފައިވާ މި ސެންޓު ފުޅި މިއީ މިހާރު އެންމެ ހިނގާ އަންހެން ސެންޓެވެ. ފޮނި ވަހަކަށް ވުރެ ބޮޑަށް ހިތްދަމައިގަންނަ ވަހެއް ހުންނަ މި ސެންޓަކީ ގިނައިރު ވަސް ހުންނަ އަދި ޖެހުމުން ވަސް ގިނައިރު ހިފަހައްޓާ ސެންޓެކެވެ.\nމިއީ ލެންކޮމް އިން 1990 ގެ ނެރުނު ޓްރޭޒާ ގެ އިތުރު ބާވަތެކެވެ. މި ސެންޓުގެ ބްރޭންޑް އެމްބެސެޑަރަކީ ޕެނެލޮޕީ ކުރޫޒްއެވެ.\nމި ސެންޓަކީ ޒުވާން އަންހެންކުދިންނަށް ޓާގެޓްކޮށް ހަދާފައިވާ ސެންޓެކެވެ. މި ސެންޓުގެ ބޭސްއަކީ ކެލައެވެ. ޒުވާން އަންހެންކުދިންގެ މެދުގައި މަގުބޫލު ވަމުން އަންނަ ތުނި ސްކާފެއް ސެންޓުފުޅީގައި އޮޅާލާފައިވާއިރު މި ސެންޓަކީ ޒުވާން ފްރެޝް އަދި މާމެލާމެލީގެ ވަހެއް ހިމެނޭ އެއްޗެއްކެވެ.\nވައިއެސްއެލް ގެ މޮން ޕެރިސް\nމިއީ ވައިއެސްއެލްގެ ޕެރިސް އިންސްޕަޔާޑް ލައިންއެއްގެ އުފެއްދުމެކެވެ. ގިނަ ވަތުގު ވަސް ހުންނަ މި ސެންޓުގެ އެންމެ ފާހަގަ ކޮށްލެވެނީ ތާޒާކަން ގެނެސްފައިވަނީ ފޮނި މޭވާ ވަސްތަކުންނެވެ. ސްޓްރޯބެރީ، ރާސްބެރީ އަދި ޕެއާގެ ވަހާއި އެކުވެގެން އަންނަ މާމެލާމެލީގެ ވަހުން މި ސެންޓު ފުރިހަމަކޮށްދީ ރޮމޭންޓިކް ފީލެއް ގެނެސްދެއެވެ.


London ge imaaraathehgai alifaanuge haadhisaaeh hingaifi\nލަންޑަނުގެ އިމާރާތެއްގައި އަލިފާނުގެ ހާދިސާއެއް ހިނގައިފި\nލަންޑަނުގައި މިއަދު އަލިފާން ރޯވި އިމާރާތް. ފޮޓޯ: ބީބީސީ\nއިނގިރޭސިވިލާތުގެ ވެރި ރަށް ލަންޑަންގެ އިރުމަތީ ސަރަހައްދުގައި ހުންނަ ފްލެޓް އިމާރާތެއްގައި އަލިފާނުގެ ހާދިސާއެއް ހިނގައިފި އެވެ.\nބީބީސީ ބުނީ ލަންޑަންގެ ބިތުނަލް ގްރީން ނަމަކަށް ކިޔާ މަގުގައި ހުންނަ ހަތަރުބުރީގެ އިމާރާތުގައި ރޯވެފައިވާ އަލިފާން ނިއްވަން އަލިފާން ނިވާ 72 މީހުން މަސައްކަތް ކުރަމުން އަންނަ ކަމަށެވެ. އަދި ބުނީ ދުމުގެ އަސަރު ކުރުމުގެ ސަބަބުން ބަލިވެފައިވާ މީހަކު އެއިމާރާތުން ނެރެގެން ހޮސްޕިޓަލަށް ގެންގޮސްފައިވާ ކަމަށެވެ.\nއަލިފާންރޯވީ އެ އިމާރާތުގެ ތިން ވަނަ ފަންގިފިލާގައިވާ ފްލެޓެއްގައި ކަަމަށާއި ނަމަވެސް މިހާރު އިމާރާތުގެ ފުރާޅާ ހިސާބަށް އަލިފާންގަނޑު ފެތުރިފައިވާ ކަމަށް ލަންޑަން ފަޔަ ބްރިގޭޑުން ނެރުނު ބަޔާނެއްގައި ބުންޏެވެ.\nލަންޑަނުގެ އިމާރާތެއްގައި އަލިފާން ރޯވެފައި މިވަނީ އެ ރަށުގައި ނުރައްކާތެރި އަލިފާނުގެ ހާދިސާއެއް ހިނގައި 79 މީހުން މަރުވިތާ މަދު ދުވަސްކޮޅެއްގެ ތެރޭގައެވެ. އެ ހާދިސާއަށް ފަހު އެ ރަށުގެ ފަސް އިމާރާތަކުން ރޭ ވަނީ މީހުން ހުސްކޮށްފަ އެވެ.\nގްރީންފެލް ޓަވަރު އަނދައި ހުލިވެ، 79 މީހުން މަރުވި ހާދިސާއަށް ފަހު ލަންޑަނުގެ އުސް އިމާރާތްތަކުގެ ތެރެއިން 600 އިމާރާތެއް ވަނީ ބަލައި ފާސްކޮށްފައެވެ. ؛ގްރީންފެލް ޓަވަރު ހާދިސާ ތަހުގީގުކުރުމަށް ފަހު ފުލުހުން ބުނެފަައި ވަނީ އެއިމާރާތުގައި ފުރަތަމަ އަލިފާން ރޯވީ ފްރިޖެއްގައި ކަމަށެވެ. އެ ގޮތުން ރޯވި އަލިފާން އެހާ ބާރަށް ފެތުރުނީ އިމާރާތުގެ ބޭރުގައި ޖަހާފައިވާ ފަސޭހައިން ހުޅުހިފާ ޒާތުގެ އެއްޗެއްގެ ސަބަބުން ކަމަށް ވެސް ބުންޏެވެ.\nލަންޑަންގެ އިމާރާތްތައް ބަަލައި ފާސްކުރުމުގައި އިސްކަންް ދީފައި ވަނީ އެފަދަ މެޓީރިއަލްތައް ބޭނުންކޮށްފައި ހުރިތޯ ބެލުމަަށެވެ. އިއްޔެ ހުސްކުރި ފަސް އިމާރާތަކީ އެފަދަ މެޓީރިއަލް ބޭނުންކޮށްފަައިވާ އިމާރާތްތަކެވެ.\nލަންޑަނުގެ ކަމަޑެން ކައުންސިލުން ބުނީ އިމާރާތްތައް ހުސްކުރީ ރައްޔިތުންގެ ފުރާނައާ ގުޅިފައިވާ ކަންކަމުގައި ރިސްކު ނެގެން ނޯންނާނެތީ ކަމަށެވެ.\n"ބޮޑުވަޒީރު އުޅުއްވަނީ އިނގިރޭސީން ލަދުގަންނަވަން"\nރޯވި ބޯޓުން ތެޔޮ ލީކުވުން ހުއްޓުވިއްޖެ: ލަންކާ


SunOnline: Fandiyaaru kamah anhenun ayyan kurumakee faafaveri vaane kameh noon: Adhaalath\nފަނޑިޔާރުކަމަށް އަންހެނުން އައްޔަނުކުރުމަކީ ފާފަވެރިވާނެ ކަމެއް ނޫން: އަދާލަތު ޕާޓީ\nޝަފްނާ ހުސައިން 25 Aug 2019, 18:08\nއަދާލަތު ޕާޓީގެ ނައިބު ރައީސް އަލީ ޒާހިރު އަދި ޕާޓީގެ މެމްބަރު އަނާރާ ނައީމް --- ސަން ފައިލް ފޮޓޯ\nފަނޑިޔާރުކަމަށް އަންހެނުން އައްޔަން ކުރުމާ ގުޅިގެން އައިސްފައިވާ ރައުޔުތަކުގެ ތެރެއިން ބޮޑަށް ބުރަވެވެނީ ގާޒީކަމަށް އަންހެނަކު އައްޔަން ކުރުން ހުއްދަނޫން ކަމަށް ބުނާ ރައުޔަށް ކަމަށާއި، ނަމަވެސް މިއީ ހިޔާލު ތަފާތުވެފައިވާ ރައުޔުތަކެއް ހުރި މައްސަލައަކަށް ވުމުން، ކޮންމެ ރައުޔެއް އިހްތިޔާރު ކުރި ނަމަވެސް ފާފަވެރި ނުވާނެ ކަމަށް އަދާލަތު ޕާޓީ އިން ބުނެފިއެވެ.\nސުޕްރީމް ކޯޓުގެ ފަނޑިޔާރުކަމަށް ޑރ. އަޒްމިރަލްޑާ ޒާހިރު އަދި އައިޝާ ޝުޖޫން މުހައްމަދު އައްޔަންކުރުމާ މެދު ޖޭއެސްސީގެ ލަފަޔަކަށް ރައީސް އިބްރާހިމް މުހައްމަދު ސޯލިހު އެދިވަޑައިގަތުމުން، އެކަމާ މެދު ދީނީ އިލްމުވެރިންގެ މެދުގައި ވަނީ ހިޔާލު ތަފާތުވުން އުފެދިފައެވެ.\nއެހެންކަމުން އަދާލަތު ޕާޓީގެ އިލްމުވެރިންގެ މަޖިލީހުން ވަނީ އެ މައްސަލަ ދިރާސާކޮށް، މިވަގުތު ދުނިޔޭގެ ބޮޑެތި އިސްލާމީ ގައުމުތަކުން މިކަމުގައި އާންމުކޮށްފައިވާ ރަސްމީ އަދި އިލްމީ ބަހުސްތަކާއި ފަތުވާތަކަށް ބެލުމަށްފަހު، ބަޔާނެއް ނެރެފައެވެ.\nއެ ބަޔާނުގައި ބުނެފައި ވަނީ، އަންހެނަކު ފަނޑިޔާރު ކަމަށް އިސްކުރުމާމެދު އިލްމުވެރިންގެ ތިން ރައުޔެއް އައިސްފައިވާކަން ފާހަގަ ކުރެވިފައިވާ ކަމަށެވެ.\nއެގޮތުން ފުރަތަމަ ރައުޔަކީ ފަނޑިޔާރުކަމުގެ މަގާމަށް އަންހެނަކު އައްޔަން ކުރުމަކީ މުތުލަގުކޮށް ހުއްދަކަމެއް ނޫން ކަމަށް އޮންނަ ރައުޔެވެ. މިއީ އިސްލާމީ އުންމަތުގެ ގިނަ ދަންނަބޭކަލުންގެ ރައުޔެވެ. އަދި މިޒަމާނުގެ ވަރުގަދަ ބޮޑެތި އިލްމުވެރިން ވެސް ތާއީދު ކުރައްވާ ރައުޔަކީ މިއީއެވެ.\nދެވަނަ ރައުޔަކީ ހައްދާއި ގިސޯސްގެ މައްސަލަތައް ފިޔަވައި އެހެން މައްސަލަތަކުގައި އަންހެނަކު ފަނޑިޔާރުކަން ކުރުމަކީ ހުއްދަ ކަމެއް ކަމަށް ބުނާ ރައުޔެވެ. މިޒަމާނުގެ ބައެއް އިލްމުވެރިން މި ރައުޔަށް ތާއީދު ކުރައްވައެވެ.\nތިންވަނަ ރައުޔަކީ ފަނޑިޔާރުކަމުގެ މަގާމަށް އަންހެނަކު އައްޔަންކުރުމަކީ މުތުލަގުކޮށް ހުއްދަކަމެއް ކަމުގައި ބުނާ ރައުޔެވެ. މި ރައުޔުގައި ބުނަނީ އެއްވެސް އިސްތިސްނާއެއް ނެތި ހުރިހާ ބާވަތެއްގެ މައްސަލަތަކުގައި އަންހެނުންނަށް ފަނޑިޔާރުކަން ކުރެވިދާނެ ކަމަށެވެ.\nއެ ރައުޔުގައި ބުނެފައި ވަނީ މަނާވުމުގެ ދަލީލެއް އަތުވެއްޖެއުމަށް ދާންދެން ކަންކަމުގެ އަސްލަކީ ހުއްދަވުން ކަމަށާއި، މީސްތަކުގެ ތެރޭގައި ފައިސަލާކުރުމަށް އެކަށީގެންވާ މީހާގެ ހުކުމް ކުރުންވެސް ހުއްދަވެގެންވެއެވެ.\nއަދި އަންހެނުންނަކީ ވެސް ޚަސްމުންގެ މެދުގައި ހުކުމް ކުރުމުގެ ގާބިލުކަން ހުރެ ކުފޫ ހަމަވާ ފަރާތެއް ކަމަށާއި، ފައިސަލާ ކުރުމުގައި އޭނާއަށް މަނައެއް ނެތް ކަމަށެވެ. އަދި ގާޒީކަމަށް އަންހެނުން އައްޔަން ކުރުން ސައްހަ ކަމަށާއި، އޭނާގެ އަންހެންވަންތަ ކަމަކީ އޭނާއަށް ހުއްޖަތް ފަހުމު ނުވާންވީ ސަބަބެއް ނޫން ކަމަށާއި، އަދި ހުކުމް ނުކުރެވެންވީ ސަބަބެއް ނޫން ކަމަށް ވެސް މި ރައުޔުގައި ބުނެއެވެ.\n"އިސްވެ ބަޔާންކުރެވުނު ރައުޔުތަކަށް ބަލައި އަދި މި ރައުޔުތަކާ ގުޅިގެން އިލްމުވެރިން ގެންނަވާފައިވާ ދަލީލުތަކަށް ރިއާޔަތްކޮށް ބަލާއިރު ރާޖިޙު (ބުރަވާ) ރައުޔަކީ މި ތިން ރައުޔުގެ ތެރެއިން ގާޒީކަމަށް އަންހެނަކު އައްޔަންކުރުން މުތުލަގުކޮށް ހުއްދަ ނޫންކަމުގެ ރައުޔެވެ،" އަދާލަތު ޕާޓީގެ ބަޔާނުގައިވެއެވެ.\nއެއީ އިސްލާމީ އުންމަތުގައި އެކި ޒަމާންތަކުގައި އުފެދިގެން އައި ބޮޑެތި އިލްމުވެރިންނާއި، އެއް ޖީލަށްފަހު އައި އަނެއް ޖީލެއްގެ އިލްމުވެރިންކުރެ، މިއަދާ ހަމައަށް އައި ހުރިހާ ޖީލެއްގެ ޖުމްހޫރު އިލްމުވެރިންގެ ރައުޔަށް ވާތީ ކަމަށް އަދާލަތުން ބުނެއެވެ.\nނަމަވެސް މިއީ ފަނޑިޔާރުންގެ މެދުގައި ހިޔާލުތަފާތުވުން އުފެދިފައިވާ މައްސަލައެއް ކަން ފާހަގަކޮށް އެ ޕާޓީ އިން ބުނީ ހިޔާލުތަފާތުވުން އުފެދޭ ހާލަތްތަކުގައި އަމަލު ކުރަން އޮންނަ ގޮތަކީ އަނެކާގެ ރައުޔަށް އިހްތިރާމް ކުރުމާއި އިސްލާމީ ޝަރުއީ މަސްދަރުތަކުން ނަޤުލުވާ ދަލީލުތަކުގެ މައްޗަށް ބިނާކޮށް ހައްގަށް ވާސިލުވުމަށް މަސައްކަތް ކުރުން ކަމަށެވެ.\n"ފަހެ އިހްލާސްތެރިކަމާއެކު ހިލާފީ މައްސަލައެއްގައި ވަކި ރައުޔެއް އިހްތިޔާރުކުރާ މީހާ އޭނާއަށް އިހްތިޔާރު ކުރެވުނީ އެކަމުގައި އޮންނަ ގޯސް ރައުޔުކަމުގައި ވީނަމަވެސް، ފާފަވެރި ނުވާނެ ކަމަށެވެ." އަދާލަތު ޕާޓީ އިން ބުންޏެވެ.\nއަދާލަތު ޕާޓީ އިން ބުނީ އިލްމުވެރިންގެ ތެރެއިން މުޖްތަހިދު ބޮޑެތި އިމާމުންގެ މެދުގައި ހިޔާލުތަފާތުވުން އުފެދިފައިވާ މިފަދަ މައްސަލަތަކުގައި އެމީހަކަށް ބުރަވެވޭ ރައުޔު އެއީ އެ މައްސަލައިގައި އޮންނަ ހަމައެކަނި ރައުޔު ކަމުގައި ދެކި، އެއާ ހިލާފު ރައުޔަކަށް ތާއީދުކުރާ ފަރާތަކީ ދީނުގައި ނުވަތަ އަގީދާގައި އުނި ފަރާތެއް ކަމަށް، ނުވަތަ މަގުފުރެދިފައިވާ، އިސްލާމީ ޝަރީއަތަށް ގޮންޖަހާ، ކާފަރުވެފައިވާ ފަރާތެއް ކަމުގައި ބުނެވޭނެ އެއްވެސް ހަމައެއް ނެތް ކަމަށެވެ.\nއަދި މިފަދަ މައްސަލަތަކުގައި މުޖުތަމައު ބައިބައިވެ، އާންމުންގެ މެދުގައި ނަފުރަތު އުފެދި، ޝަރުއީ ގޮތުން މައްސަލައިގެ ކަންކަން އޮތްގޮތް އޮޅޭގޮތަށް ވާހަކަ ދައްކައި ހަބަރު ފެތުރުމުން ދުރުހެލިވުމަށް އަދާލަތު ޕާޓީ އިން ވަނީ އެދިފައެވެ.\n"ވަކިން ހާއްސަކޮށް މީސްތަކުން އެބޭފުޅުންގެ ބަސްފުޅުތަކަށް އިހްތިރާމް ކުރާ ބޭފުޅުން ދުރުހެލިވާން ޖެހެއެވެ." ބަޔާނުގައިވެއެވެ.\nއަދާލަތު ޕާޓީ އިން ބުނީ ހިތް ރުހުނަސް، ނުރުހުނަސް، ހައްގުގެ ގޮތުގައި ދަލީލުތަކުގެ މައްޗަށް ގަރާރުވެ ދީނުގެ ހުކުމެއް އޮތްގޮތް ތިމާއަށް ސާފުވެ ބަޔާންވުމުން އެ ހުކުމަށް ރުހި ގަބޫލުވުން ފިޔަވައި އިތުރު ގޮތެއް މުސްލިމުންގެ މައްޗަށް ނޯންނާނެ ކަމަށާއި، އިސްލާމްކަމުގެ ހަގީގީ މާނައަކީ އެއީ ކަމަށެވެ.\nއަދާލަތު ޕާޓީ އިން މިހެން ބުނެފައި ވާއިރު، ސުޕްރީމް ކޯޓަށް އަންހެން ފަނޑިޔާރުން އައްޔަން ކުރުމާ ގުޅިގެން ދީނީ އިލްމުވެރިން ކަމުގައިވާ އަލީ ޒައިދު އަދިި ޝައިހު ހަސަން މޫސާ ފިކުރީ ވިދާޅުވީ، އެއީ ގުރުއާނާއި ސުންނަތާއި ހިލާފު މުންކަރާތެއް ކަމަށެވެ.\nއޭގެ އިތުރުން ދީނީ ފަތުވާދޭ އެންމެ މަތީ މަޖިލީހުންވެސް ވަނީ އަންހެނުން ފަނޑިޔާރުކަން ކުރުމަކީ ހުއްދަ ނޫން، ހަރާމް ކަމެއް ކަމުގައި ބުނެފައެވެ.


ނ. ފޮއްދޫ ކައުންސިލުން އިންތިޒާމުކޮށްގެން ބާއްވާ ގުރުއާން މުބާރާތުގައި ބައިވެރިވުމަށް ފުރުސަތު ހުޅުވާލައިފި އެވެ. މިރަށު ކައުންސިލުން މިދިޔަ އަހަރުން ފެށިގެން ބާއްވާ ގުރުއާން މުބާރާތުގައި ބައިވެރިވާން ފުރުސަތު ހުޅުވާލާފައި ވަނީ އިއްޔެ އިން ފެށިގެން އަންނަ މަހުގެ 12 ދުވަހުގެ ނިޔަލަށެވެ. މުބާރާތް ކުރިޔަށް ގެންދަން ނިންމާފައި ވަނީ ރޯދަމަހުގެ 15ވަނަ ދުވަހު އެވެ.\nމި މުބާރާތުގައި ބައިވެރިވުމަށް ފުރުސަތު ހުޅުވާލާފައި ވަނީ 25 އަހަރުން ދަށުގެ ފަރާތްތަކަށެވެ. އަދި ފޮއްދޫ ރަށްވެސަކާއި ކައިވެނިކޮށްގެން އުޅޭ 25 އަހަރުން ދަށުގެ ފަރާތްތަކަށް ވެސް މި މުބާރާތުގައި ބައިވެރިވުމަށް ވަނީ ފުރުސަތު ހުޅުވާލާފަ އެވެ.\nފޮއްދޫގެ ރައްޔިތުން ގުރުއާން ކިޔެވުމަށް އަހުލުވެރިކުރުމުގެ ނިޔަތުގައި ރަށު ކައުންސިލުން ބާއްވާ މި މުބާރާތުން އެއްވަނަ އަށްދާ ފަރާތަކަށް 15،000 ރުފިޔާގެ ފައިސާގެ އިނާމެއް ދިނުމަށް ވެސް ވަނީ ނިންމާފަ އެވެ.


Mabrook Ge Suvaaleh: Kameh Foruvan Ulhey Nama Sample Negi Vahaka Dhakkanvee Keeve? - Vaguthu\nމަބްރޫކްގެ ސުވާލެއް: ކަމެއް ފޮރުވަން އުޅޭ ނަމަ ސާމްޕަލް ނެގި ވާހަކަ ދައްކަންވީ ކީއްވެ؟\nސަރުކާރުން ކޮވިޑް-19އާ ގުޅިގެން ކަމެއް ފޮރުވަން މަސައްކަތް ކުރާ ނަމަ، ސާމްޕަލް ނެގި ވާހަކަ ދައްކަންވީ ކީއްކުރަންތޯ ކޮވިޑް-19 އާއި ގުޅޭ މައުލޫމާތު ހާމަކުރުމަށް ސަރުކާރުން ކަނޑައަޅާފައިވާ ތަރުޖަމާން އަދި ރައީސް އޮފީހުގެ އަަންޑަރ ސެކްރެޓަރީ މަބްރޫކް އަޒީޒް ވިދާޅުވެއްޖެއެވެ.\nމަބްރޫކް މިހެން ވިދާޅުވީ، ރާއްޖޭގައި ކަރަންޓީން މުއްދަތު ނިންމުމަށްފަހު ފުރާ މީހުންގެ ތެރެއިން ހައިރިސްކް މީހުންގެ ސާމްޕަލް ދިރާސާކުރުމަށްޓަކާ ނެގި އިޓަލީ ދެ މީހުންގެ ސާމްޕަލް ފައްސިވި (ޕޮޒިޓިވްވި) ކަމަށް ބުނާއިރު، ސަރުކާރުން އެ ދެ މީހުން ފުރުވާލީ ކަރަންޓީން މުއްދަތު ހަމަނުކޮށް ކަމަށާއި އެކަމުގައި ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އިހުމާލު އޮތްކަމަށް ތުހުމަތު ކުރާތީ އެކަމަށް ރައްދު ދެއްވަމުންނެވެ.\n"އަޅުގަނޑުމެން އަމިއްލައަށް އައިސް ބުނީ. އަސްލު އެސްއޯޕީ ފޮލޯކުރާ އިރު ސާމްޕަލް ނަގާކަށް ވެސް ނުޖެހޭ. އޭނަ ދިޔަ ފަހުން އޭނަ ސިމްޓޮމެޓިކް ވެގެން ޕޮޒިޓިވްވީއެ ކިޔާފަ ދޫކޮށްލައިގެން ވެސް ތިބެންވީ ނޫންތޯ. އެހެންނަމަވެސް އަޅުގަނޑުމެން އެކަން މި ކުރަނީ، އަޅުގަނޑުމެން ބޭނުމެއް ނެތް، އެއްވެސް ކަމެއް ފޮރުވާކަށް. އަދި އަޅުގަނޑު އަމިއްލަ އަށް ބަލަން." މަބްރޫކް ވިދާޅުވިއެވެ.\nކޭސްތަކާއި ގުޅޭ މައުލޫމާތު ކަމާއި ބެހޭ އިދާރާތަކަށް ގުޅައިގެން އޮޅުން ފިލުވާ ކަމަށާއި، ކަމަކާއި މެދު ދޮގެއް ހަދަން ޖެހޭ ދުވަހަކުން މަޤާމުގައި ނުހުންނަވާނެ ކަމަށް މަބްރޫކް ވިދާޅުވިއެވެ.\n"އަޅުގަނޑު މިތަނަށް އައި އިރުގައި އައީ އަމިއްލައަށް ފައިލްތައް ބަލައިގެން. ރޭގައި ނިންމާފައި އަޅުގަނޑު އަމިއްލަ އަށް ހޯދައިގެން ގުޅިން މިއަދު ހެނދުނު ގުޅިން އެ ބޯޓުގެ ވެރި ފަރާތަށް. މިކަމެއް ފޮރުވަން އޮތްނަމަ ނުކުރާނެ ނޫންތޯއޭ. އަޅުގަނޑު މިދަންނަވަނީ ސާމްޕަލެއް ނެގި ވާހަކައެއް ތިބޭފުޅުން ކައިރީ ދައްކާކަށް އަމިއްލަ އަށް އިސްނަގައިގެނެއް. ކުރަން ނުޖެހޭ ކަމެއްގެ ވާހަކަ އަޅުގަނޑުމެން ދެއްކީ." މަބްރޫކް ވިދާޅުވިއެވެ.\nމަބްރޫކް ވަނީ ސަރުކާރުން ކަމަކާއި މެދު ދޮގު ހަދާކަމަށް ނުވަތަ އޮޅުވާލާކަމަށް ބުނުމުގެ ކުރިން، ތެދުބަހުން މައުލޫމާތު ކިޔާދޭން ފުރުސަތު ދިނުމަށް އެދިވަޑައިގަންނަވާފައެވެ. އަދި ކަމާއި ބެހޭ ފަރާތްތަކުން އަމަލު ކުރަނީ އެސްއޯޕީ އަށް ތަބާވެގެން ކަމަށާއި އެ ޕޮލިސީ ބަދަލުކުރުމަށް ފާޑުކިޔުމަކީ މައްސަލައެއް ނޫން ކަމަށް ވެސް އޭނާ ވިދާޅުވިއެވެ.\nރާއްޖެއިން މިހާތަނަށް މި ބައްޔަށް ފައްސިވެފައިވަނީ 16 މީހެކެވެ. އޭގެތެރެއިން 11 މީހަކު ބަލިން ރަނގަޅުވެފައިވާ ކަމަށް ސަރުކާރުން މިއަދު ވަނީ ހާމަކޮށްފައެވެ.\nމާޗް 28, 2020 17:47\nދިރާސާކުރަން ސާމްޕަލް ނެގީ އެ2މީހުން އެކަނި ނޫންކަމަށާއި ކުރިން ޕޮޒިޓިވް2މީހުން ފިޔަވައި އެ ސަފާރީގައި ދެންތިބި އެންމެންގެ ސާމްޕަލް ދިރާސާކުރަން ނެގިކަމަށާއި އޭގެ ތެރެއިން ޕޮޒިޓިވްވީ2މީހުން ކަމަށް މަބްރޫކް ބުނީ. ލިޔެފައި ތިޔައޮތީ ދިރާސާކުރަން ސާމްޕަލް ނެގީ އެ2މީހުން އެކަނިކަމަށް ދޭހަވާގޮތަށް. މީހުން ދައްކާ ވާހަކަ، ދައްކާގޮތަށް ލިޔަން ނޭނގެންޏާ އެއްޗެހި ނުލިޔެ ތިބެބަލަ.\nދިރާސާކުރަން ނަގާ ސާމްޕަލްތަކުގެ ނަތީޖާ މިލިބެނީ ހާދަފަކަކުންނޭ ދޯ. ދިރާސާ ސާމްޕަލް ޓެސްޓްކުރަން ފޮނުވަނީ ހިންދޫކަރައިގެ ޓުޓިކޮރިންނަށްތޯ. ވަރަށް ދޮގުވަސް ދުވާ އެބަ.\nމާޗް 28, 2020 18:07\nބަލަގަ، ދިވެހިރައްޔިތުންގެ ޓެކްސްފައިސާއިން ހަރަދުކޮށްގެން ކަރަންޓީން ފެސިލިޓީތައް ހަދާ އެކަން ތަންފީޒުކުރުމުގަ އުޅޭ މީހުނަށް ރައްޔިތުންގެ ފައިސާއިން މުސާރާދޭން ދޫކޮށްގެން އަހަރެމެންތިބޭއިރު މިނުރައްކާތެރި ހާލަތާ އެންމެ އެކަށީގެންވާގޮތަށް “އެސް.އޯ.ޕީ” އެއް ހެދިފަނެތުން އެއީ ކިހާބޮޑު އިހުމާލެއްތޯ؟ އެކަށީގެންވާ އެސްއޯޕީ ހަދަން ދެން ނުކުންނަންވީ އާންމު ރައްޔިތުންތޯ؟ ނޫނީ ނަމެއްގަ ކަން ކުރާ އުސޫލުތޯ އަދިވެސް ސަރުކާރުން ތިގެންގުޅުއްވަނީ؟ ރައްޔިތުންގެ ފައިސާ ހަރަދުކޮށްގެން ރައްޔިތުންނަށްޓަކައި ކަމެއްކުރާއިރު ތިހާ ދޯހަޅިކޮށް ފަރުވާކުޑަކޮށް ތިކަންކުރީމަ އެހުށަހެޅެނީ އެތައް ރައްޔިތުންގެ ފުރާނަ ނުރައްކަލަކަށް. ތިޔަ ބުނާ ބަޔަކު އެއާޕޯޓަށް ދަތުރުކުރި ލޯންޗު ދުއްވަން އިންނާނީ ދިވެއްސެއް. އެމީހުންގެ އަތުގަހިފާފަ ލޯންޗަށް އަރުވާނީ ދިވެހި ފަޅުވެރިޔެއް. އެމީހުން އަތްލާފަހުރި ލަގެޖްތައް އުފުލާނީ ދިވެހި ފަޅުވެރިޔެއް. އެމީހުން ޗެކިންކުރުމުގެ ކުރިން ވަންނާނީ ދިވެހިކުދިން ސާރވްކުރާ އެއަރޕޯޓް ކެންޓީނަކަށް. އެމީހުން އަތްލައިގެން އެއަރޕޯޓްގެ ޗެކިންކައުންޓަރާ ހަމަޔަށް ގެންދިޔަ ޓްރޮލީ އެތަނުން ގެންދާނީ ދިވެހި މުވައްޒަފެއް. އެމީހުން ކައުންޓަރަށް ދިއްކޮށްލި ޕާސްޕޯޓުގަހިފާނީ ދިވެހި އަތަކުން. އެމީހުން އިމިގްރޭޝަން ކައުންޓަރަށް ދިއްކޮށްލާ ޕާސްޕޯޓުގަ ހިފާނީ ދިވެހި އަތަކުން. އެމީހުން ޑިއުޓީފުރީގަ ކިތައްފިހާރަޔަށް ވަދެ އެއްޗެހީގަ އަތްލާނެތާ. އަދި އޭއްޗެހި ރީ އެރޭންޖްކުރާނީ ދިވެހި ކުދިބައެއްގެ އަތުން. އެމީހުން އެއަރޕޯޓު އެތެރޭގެ ކެންޓީނަކުން އެއްޗެއްކެއިނަމަ އެ އަތްލި ޓްރޭތައް ނަގަން އަންނާނީ ދިވެއްސެއް. އެމީހުން ދިއްކޮށްލާ ބޯޑިންޕާސް ދެބަޔަށް ބައިކޮށްފަ އަނެއްބުރި ދިށްކޮށލާނީ ދިވެއްސެއްގެ އަތުން. މިދެންނެވި ހުރިހާ ދިވެހި މުވައްޒަފުންވެސް ޑިއުޓީ ނިންމާފަ ދާނީ އާއިލާތައް ކާރިޔަށް. ނުވަތަ ރައްޓެހިން ކާރިޔަށް. ހަމަގައިމުވެސް އޭރަކު އެމީހުނަކަށް ނޭގޭނެ ކޮވިޑަށް ޕޮސިޓިވް ދެމީހަކާ ކޮންޓްކްޓވިކަމެއް. ދެން އެހެންކަމުން މިހާރު މާލެތެރޭގެ ހާލަތު ނުރައްކަލަށް ހުށަހެޅިފަ އޮވެދާނެ ވަރު ވިސްނާލައްވާ.\nމާޗް 28, 2020 20:47\nކޮންޓެކްޓްވި އެންމެން ޓްރޭސްކުރެވޭނެބާ. މިހާރު އެވީގޮތުން ހާދަ ގިނަބަޔަކަށް ކޮވިޑް-19 ފެތުރުމުގެ ފުރުސަތު ހުޅުވާލެވުނީތާ. ތިޔަ ހެދުނީ އިޔާދަނުކުރެވޭނެ ވަރުގެ ބޮޑު މިސްޓޭކެއް. ވީ ކެނޮޓް ފޮގިވް ޔޫ.\nމާޗް 28, 2020 23:47\nއެމީހުން އެޅި ލައިފް ޖެކެޓްތައްވެސް ވާނެތާ\nމާޗް 29, 2020 06:58\nމި ބަލި ޖެއްސީ އިޓަލީން. ފެތުރީ އިޓަލީން. އިޓަލީގަ ހާލަތު އެހާ ނުރައްކާކޯސް އޮއްވާ އިޓަލީން މީހުން ގެނުވާ ބޯޓުވެސް ކެންސަލްނުކޮށް އުޅުނު ޑޮލަރޭ ގެ މައްޗަށް ދައުވާކުރަންޖެހޭ. ލާދީނީ ޑޮލަރޭ ގެ ބަލާވެރިކަން މީ. މިހާރު އެ އުޅެނީ އޮންލައިނުން ޑޮލަރ ހޯދަން ވެގެން. މީހަކު ނޫޅޭ ކުޅިކުޅޭތަން ބަލާކަށް. މީ އިސްލާމީ ގައުމެއް. މި ގައުމުގަ ކުޅިއެއް ނުކުޅެވޭނެ!\nމާޗް 28, 2020 18:27\nތިޔަ ބޭފުޅާ ނުވަތަ ސަރުކާރުން އެވާހަކަ ނުބުނި ނަމަވެސް، ތިޔަ ޓެސްޓު ހެދީ ދިވެހި ރާއްޖޭގެ ހޮސްޕިޓަލެއްގަ ދިވެހިންނެވެ. އެވަރުގެ ބޮޑުކަމެއް ހިނގައިފިނަމަ މިޒަމާނުގަ ފޮރުވައިގެން ނުތިބެވޭނެއެވެ. އަނެއްކާ ސިއްރުކުރަން އުޅެނިކޮއް ފަޅާ އަރައިފިނަމަ ސަރުކާރައް ލިބޭ ގެއްލުން ބޮޑުވާނެއެވެ. ކުޑަކުދިން ދައްކާކަހަލަ ވާހަކަ ނުދައްކަވާށެވެ. ނޫސވެރިން އެކިޔަނީ ކަރަންޓީން މުއްދަތު ފުރިހަމަ ނުކޮށޭ ފުރުވާލީ، ސަފާރީގައި ތިބި އެންމެންނަކީ ކޮންޓްރެކްޓް ވި މީހުނޭ ކީއްވެހޭ ޓެސްޓު ނުކުރީ، ސިއްހީ މާހިރުން އެބަކިޔާ އަލާމާތް ނުފެނި އެތައްދުވަހަކު އެބަހުރެއޭ. އަލާމާތް ނުފެނި އެބަ ރަނގަޅުވެޔޭ. ކީއްވެހޭ ޓެސްޓުނުކުރީ ކޮންޓްރެކްޓްވި މީހުން. ސިއްހީ މާހިރުންގެ އަޑުއަހަން ޖެހެނީ ވަކި ކަމެއްގަތޯ.\nމާޗް 28, 2020 18:47\nޢެކަން ފަޅާ ނާރާނެ ގޮތެއް ނެތީމަ. ސާމްޕަލް ނަގަން ދަނީ ދަރުބާރުގޭގަ ތިބޭ މީހުން ނޫން ވީމަ.\nމާޗް 28, 2020 18:55\nހަގީގަތްވާނީ ހަގީގަތަށް ސަ ރުކާ ރުން އަބަދުވެސް ކޮވިޑު 19 އާއި ގުޅިގެން އާއްމު ރައްޔަތުންނަށް ފަތު ރަމުންގެންދަނީ ދޮގުމައުލޫމާތު އެކަމަކު ނަންވަނީ މަޑިސީލަ ޕު ރޮގު ރާމް މަޑިސީލަގެ ބި ރު މުޅިސަ ރުކާ ރުގަ ވަނީ ގުގުމާލާފަ.\nއަޑުނާހާ ސިއްހީ އިރުސާދު\nމާޗް 28, 2020 19:13\nދެންބުނަގަ ރައީސް ތިމަންނަ އަޑުއަހަނީ ސިއްހީ މާހި ރުންގެ އި ރުސާދޭ ހުސްދޮގު އޭނަ އަޑުއަހަނީ ކެނެ ރީގޭ އި ރުސާދު ދައްކާވާހަކަ .\nމާޗް 28, 2020 19:49\nސާމްޕްލްނެގީ✓ ޓެސްޓުކުރީ✓ ނަތީޖާ ނުލިބެނީސް ފޮނުވާލީ✓ އެތައް ބަޔަކާ ކޮންޓެކްޓްވީ✓ ނަތީޖާ ޕޮޒިޓިވްވީ✓ ކޮންޓެކްޓްވި އެންމެން ކޮންޓެމިނޭޓްވީ• ރަނގަޅުވާންޖެހޭ ސްޓެޕަކީ ނަތީޖާ ލިބެންދެން އެންމެން ކަރަންޓީނުގައި ބޭތިއްބުން ކަންނޭނގެ! އެނގިވަޑައިންނަވާނީ ތިޔަ ބޭފުޅުންނަށް.\nރާއްޖޭގައި ޓީވީ ޕޮރޮގުރާމެއްގެ ގޮތުގައި ހުށަހަޅަމުންދާ މަޑިސީލައިން ދައްކާ ވާހަކަ އެއީ ތެދެއް ކަމުގައި އަޅުގަނޑުގެ އަތޮޅުގެ ހުރިހާ ރަށްޔަތުން މިއަދުން ފެށިގެން މި ވެރިކަން ނިމެންދެން ގަބޫލުކޮށްފީމެވެ.\nމާޗް 28, 2020 20:58\nބަލަގަ އެމީހުން އެވާހަކައެއް ނުދައްކަވާނެތޯ\nކުރީގެ ދެމީހުންގެ ވެސް ތިބޭފުޅުނނެއް ނޫނޭ އެންގީ ޕްސިޓިވްވި ވާހަކަ\nމާޗް 28, 2020 21:59\nސަފާރީން މީހަކަށް ބަލިޖެހިފަ ވަނިކޮށް އެދެމީހުން ޓެސްޓް ކުރުމަށް ނަގާފައިވާ ސާމްޕަލް ގެ ނަތީޖާ ނުލިބެނީސް އަދި 28 ވަނަދުވަހަށް 14 ދުވަސް ހަމަވާ2މީހުން ފުރި އިރު ސަލާމަތީގޮތުން އަޅަންޖެހެޭ ފިޔަވަޅު ނޭޅުން.މައްސަލަޔަކީ ފުރުވުން ފޮނުވާލުން މައްސަލައެއްނޫން .އެކަމަކު ފުރުމުގެ ކުރިން ދަތުރު ރޭވިފައިވާ ހުރިހާދިމާލަކަށް އަންގަންވާނެ . ފުރުވަންޖެހޭނީ އެފަރާތްތަކުގެ މައްސަލައެއް ނެތް ނަމަ.\nމާޗް 28, 2020 23:32\nމިމައްސަލާގަ އެބަހުރި ޝައްކުއުފެދޭ ބައިވަރު ކަންކަން. އެމީހުންގެ ސާމްޕަލް މާރޗް 15 ގަ ނެގިކަމަށް ބުނެވޭއިރު އަދި އެންމެ ލަސްވެގެން ވެސް2ދުވަސް ނުވަތަ3ދުވަސްތެރޭ މިހާރު ކޮވިޑްޓެސްޓުގެ ނަތީޖާ މާލެއިން ލިބޭއިރު އެބުނާ މީހުންގެ ނަތީޖާ ލިބުނީ އެމީހުން ފުރިފަހުންނޭ ބުނީމަ ގަބޫލުކުރަން ދަތި. މީގަ ވެދާނެ އެމީހުންގެ ނަތީޖާ ޕޮސިޓިވް ވިކަން އެނގިފަ އެމީހުން އަވަހަށް ފުރުވާލެވޭނެ ގޮތެއް ނެތިގެން އުޅެނިކޮށް ރަޝިޔާގެ އެބުނާ ފްލައިޓުން އެދުވަހު އެމީހުން ފުރުވާލެވޭނެ ގޮތެއް އެރޭންޖްވީކަމަށްވެސް. ދެން ފުރިފަހުން ނަތީޖާ ލިބުނުކަމަށް ހެދީކަމަށްވެސް. ސައުދީން ނޫސްވެރިޔާ ހަޝޯގީ މަރާލާފަވެސް ފުރަތަމަ ޖެއްސީ ސްޓޯރީ.\nމާޗް 28, 2020 22:01\nމަބްރޫކް ގެ އިހުމާލެއް ނޯވެދާނެ . އެކަމަކު މިބައްޔާބެހޭގޮތުން ޓާސްކްފޯސް އެއް ހެދިފައިވާނަމަ އެބައެއްގެ އިހުމާލު މިކަމުގާ ނެތޭ ނުބުނެވޭނެ.\nމާޗް 28, 2020 22:48\nވާނެގޮތްތިވަނީ ވަޒީފާތައް މިދެނީ ބުއްޅަބެއާއެކު މަގުމަތީދުވި މީހުނައް ތަނެއްދޮރެއްއިގޭ އެކަތިވެސް ވަޒީފާއަކުނުހުރޭ ސިޔާސީބަލިމަޑުކަމުގެ ސަބަބުންލިބެނީ ގެއްލުން...\nމާޗް 28, 2020 22:50\nދޮގުހަދަންޖެހުނަސް ކމަބުރޫކުވެސް ވަޒީފާދުލުއްވެސް ނުކުރާނެ މޮޔަނުގޮވާ ވަޒީފާ އާގެން ބޫތުލަިފަ ތިބިބައެއްހުސް\nމާޗް 29, 2020 00:04\nޓެސްޓްކުރިވާހަކަ ދެއްކީމައޭ މީތިފަޅާއެރީ، އެއްބަސްވެބަލަ މިސްޓޭކެއްހެދުނުކަމަށް. އަދި ބުނެފިއޭ ތިމަންނަ މިތާ ނީންނާނަމޭ ދޮގުހަދަންޖެހިއްޖެއްޔާ، ބަލަ ސިޔާސީ މަގާމު ދީފަ ރައީސްއޮފީހުގަ ތިތިބެނީ ސަރުކާރު ދިފާއުކުރަން، ދޮގުހަދަން ޖެހިއްޖެޔާ ދޮގުވެސް ހަދާނެ، ދުގޮހަދަން މަޖުބޫރުވެސް ވާނެ، ހަމަ ވަޒީފާގަވެސް ހުންނާނެ، މަބުރޫކުތީ މަތިންފައިބާފަ ހުރި މީހެއް ނޫނެއްނު. ކުޑަކުދިން ކައިރީގަ ދައްކާވާހަކަ ނުދައްކަބަލަ.\nމާޗް 29, 2020 02:14\nމަބު ރޫކު ބުނީމެއްނު ކަމެއްފޮ ރުވަން އުޅެންޏާ މި ވަޒީފާ އަކުމިގޮތަށް މިގޮނޑީގަ ނީންނާނަމޭ ދެން އެހެންވިއްޔާ ދޮގުމައްޗަށް ދޮގު ނުބުނެ އަވަހަށް އިސްތިއުފާދޭންވީނު...\nމާޗް 29, 2020 02:38\nކު ރިންވެސް ބުނިހެން ކަންތިކު ރަނީ އަމާބުނީމަ ފަ ރައްދާ އުސޫލުން. ގެސްޓުން ތެޅޭނެގޮތަކައް ތެޅެންދޫކޮއްލާފަ ފު ރައިގެންދިޔައީމަ ކަ ރަންޓީނު ވާންޖެހެނީ މުއައްޒަފުން. ރައްޔިތުންނައްވު ރެ ޑޮލަ ރެއް މިސަ ރުކާ ރައް މުހިއްމު. ޕެކޭޖު ހެދީ ރިސޯޓު އޯނަ ރުން ރުއްސާ އެމީހުން އަތުން އިންތިހާބައް ލާ ރިކޮޅެއް ހޯދަން. ތިޕެކޭޖަކުން ރިސޯޓު މުއައްޒަފަކައް ޕް ރައިވެޓް ސެކްޓަ ރ މުއައްޒަފަކައް ލިބޭނެ ލޯލާ ރިއެއްވެސްނެތް. ޖާޑީގަ ހު ރިއްޔާ ސިވިލްސަ ރ ވަންޓުންނަށާ އެކްޓިވިސްޓުންނައް މުސާ ރަދޭނެ ނެތިއްޔާ ރައްޔިތުން ބޮޅުގަ ބޮޑެތި ދަ ރަނި އަޅުވާފަ ލޯނުނަގައިގެންވެސް ސަ ރުކާ ރުގެ މުއައްޒަފުންނާ އެކްޓިވިސްޓުންގެ މުސާ ރަދޭނެ. ހި ރރިގާ މެން ރީނދޫ ޓައިއަޅާފަ ސަ ރުކާ ރުގެ މޮޅުވާހަކަ ފަތު ރާތި\nމާޗް 29, 2020 02:54\nއެއްޗެއް ނުފޮ ރުވަ. ޓެސްޓް ހަދާފަ ނަތީޖާ ނުލިބެނީސް ވަގައް ފޮނުވާލީ ކީއްވެހޭ. މީހް ހަފްތާއެއް ކު ރިން މަޖީމަގައް ވެއްޓިފަ އޮތް ބަންގްލަދޭސް މީހާ އޮތީ މަ ރުވެފަ، އެއީ ކޮންބަޔެއްގަ މަ ރުވި މީހެއްހޭ؟ ވީ ކިހިނެއްހޭ؟ މީގެ ފަސްދުވަސް ކު ރިން ރޭގަނޑު މާފަންނު ހުކު ރަދިގޭން ނެ ރިގެން އެގެންދިޔަ މަ ރުވެފަ އޮތް ބަންގްލަދޭސް މީހާގެ ހަގީގަތަކީ ކޮބާހޭ؟ މި ކަންކަން މިހެންވާތީހޭ ކުއްލިގޮތަކައް ރާއްޖޭގަ ހުއްދަނެތި އުޅޭ ހު ރިހާ ބަނގްލަދޭސްމީހުން ސަ ރު\nާކ ރުގެ ހަހަރަދުގަ ފޮނުވާލާނަމޭބުނެ އިސްތިހާ ރުކު ރީ. އެއީ ކޮން ކަމެއް މަތި އަޅަންހޭ؟\nމާޗް 29, 2020 07:31\nތިމާމެން ލައްކަ ގިނަ މަސައްކަތް ކުރާކަން ދައްކާކަށްނު ސާމްޕަލް ނެގި ވާހަކަ ދައްކަނީ. ކުރަން ނުޖެހޭ ވަރަށްވެސް އެބަކުރަމޭ ތިބުނަނީތާ. އެވަރުންވެސް އެބައެނގޭނު.\nމާޗް 29, 2020 07:35\nޓެސްޓުގެ ނަތީޖާ ނޭނގެނީސް ފުރުވާލީ ކީއްވެހޭ؟ ސުވާލަށް ޖަވާބުނުދީ އެހެން ގޮތްގޮތުން.ސުވާލު އުފައްދައިގެން ވާހަކަ އޮޅުވާލަނީ ކީއްވެ!\nމާޗް 29, 2020 07:50\nމިފެންނަނީ ސަރުކާަރު މަަތިފަޑީގަ ނާގާބިލު މީހުން ތިބީމަ ނުފެނި ނުދާނެ ކަންކަން


Hih adhu roniyyey nudhaashey - part one\nމަޑުމަޑު ތެތް ފިނިކަމެއް ޖައްވަށް ފެތުރިފައިވެއެވެ. ފަތިހުގެ މިއުފާވެރި ވަގުތުގައި ކޮންމެވެސް މިހެއްގެ މަޑު މަޑު ރުއިމުގެ އަޑު އިވެންފަށައިފިއެވެ. އަހަރެން މަޑުމަޑުން އަޑުއަންނަ ދިމާއަށް ހިނގައިގަތީމެވެ. ކުޑަކޮށް ބިރުވެސް ގަތެވެ. މިގަޑީގައި މިހިސާބަށްއަންނާނީ ކާކުހެއްޔެވެ. އެކަމަކުވެސް ވަލުތެރަށް ވަދެފީމެވެ. އަނެއްފަރާތު ހޭޅިއާ ދިމާއިން އެއަޑު ތަންކޮލެއް ބާރު ވާހެންހިވިއެވެ. އަހަރެން ތަންކޮލެއް ބާރަށް ހިގާގަތީމެވެ. ކުއްލިއަކަށް އަހަންނަށް ޖެހުނީ ހުއްޓޭށެވެ. އަހަރެން ހުރިތަނަށް ގާވިކަހަލައެވެ. އަހަރެންގެ އަގައިން ހަޅޭއްކެއްގެ އަޑު ބޭރުނުވީ ހަމަކިރިޔާއެވެ.\nއެއީ އަހަރެންގެ ބައްޕަ ފިޔަވާ އެހެންމީހެއްނޫނެވެ. ނަމަވެސް ބައްޕަގެ ކައިރީ އިނދެގެން އެރޮނީ ކޮންއަންހެނެއްބާވައެވެ. އަހަރެން މަޑުމަޑުން ގަސްތަކުގެ ނިވަލަށް ވަނިމެވެ. މިވަނީ ކިއްބާވައެވެ. ކުޑަ އިރުކޮޅަކުން އެއަޑު ކެޑިއްޖެއެވެ. އަހަރެން ބަލާލީމެވެ. މިހާރު އެއަންމިހާ އެއޮތީ ބައްޕަގެ އުގުގައެވެ. އަހަރެން ލަދުން އެތަނުން ދުރަށް ދިޔުމަށް ބާރަށް ދުއްވައިގަތިމެވެ. ނަމަވެސް ގަހެއްގެ މުލުގައި އަޅައިގަނެގެން އަހަރެން ވެއްޓިއްޖެވެ. ދެން ވީގޮތެއް ނޭގުނެވެ.\nއަހަރެން ހޭއެރިއިރު އަހަރެންގެ ބައްޕަ އަހަރެންގެ ކައިރީ ހުއްޓެވެ. ކުއްލިއަކަށް އަހަރެންނަށް ރޮއިގެންފާ ބައްޕަގެ ގައިގައި އޮލުލައި ގަނެވުނެވެ. ” ބައްޕަ ވާހަކަ ދައްކަން އިނީ ކާކާ؟ “\n” ކީކޭ ތިކިޔަނީ …. ދަރިފުޅަށް އަނެއްކާ ކިހިނެއްވިތަ؟ “\n” އަހަރެން ފަތިހު ހިނގާލަން ދިޔަ ިރު ފުއްޓަރު ފަރާތު ހޭޅިގައި ބައްޕަ ވާހަކަ ދައްކަން އިނީ ކާކާ ހޭ އަހަރެން މިއަހަނީ “\n” ފަޒް … ކިކޭ ތިކިޔަނީ … މީމާލެއޭ … ކޮންހޭޅިއެއްގެ ވާހަކައެއް …. ފަޒް ގެ ބައްޕަ ދެންމެ ރަށުން މާލެއެއީ ” ފަޒްލާ ގެ ފިރިމިހާ ވަރަށްލޯބިން އޭނާގެ އަންހެނުންނަށް ވިސްނާދެވޭތޮ އުޅުނެވެ. ޑޮކްޓަރވެސްހައިރާންކަމާއިއެކު ، ފަޒްލާ އާ ދިމާއަށް ބަލަމުންދިޔައެވެ.\n” ނޫން ނޫން ތީ ހުސްދޮގު … އަހަރެން ދުށީމޭ … “\n” ފަޒް … ފަޒް މާލެއައީ ކިއްކުރަންކަން ފަޒްއަށް އެގޭތަ؟ މިއޮތި އަހަރެމެންގެ ބޭބީ … ” ފަޒްލާގެ ފިރިމީހާ ވަރަށް އަސަރާއެކު ބުންޏެވެ. ފަޒްލާ އެކުޑަކުއްޖާއާއި ދިމާއަށް ބަލާލިއެވެ. މަޑުމަޑުން އޭނާގެ ހަނދާންތައް އެނބުރެން ފެށިއެވެ. އޭނާ ދެލޯބޮޑުކޮށްފައި ބޭބީ އާ ދިމާއަށް ބަލަނީއެވެ. އޭނާގެ ސިނކުޑީގައި ބޮޑުހައިޖާނެއް އުފެދެންފަށައިފިއެވެ. އިމަޖެންސީ ރޫމު އޭނާގެ ވަށާ ، ގަޑީގެ ސޯބެއްހެން އެކިފަހަރު އެކި ފަރާތަށްއެބުރެނީއެވެ. ލުޅި މިހާ ރުރޫ އަޅަން ފަށައިފިއެވެ. އޭނާގެ ބައްޕައާއި ފިރިމިހާގެ ކެތްތެރިކަން ކޮޅުންލައިފިއެވެ. ނަމަވެސް ޑޮކްޓަރ ހުރީ ވަރަށް ހަމަޖެހިލައިގެންހުޝިޔާރުވެއެވެ. ކުޑައިރުކޮލެއްގެ ތެރޭގައި ފަޒްލާގެ ހަށިގަޑު އެދުމައްޗަށް ދެމިއްޖެއެވެ.\nޑޮކްޓަރ އާއި ނަރުސް ފަޒްލާއަށް ފަރުވާދޭންފަށައިފިއެވެ. ކެތްތެރިކަމެއްނެތި ޥާރިޘް އިންތިޒާރު ކުރަމުންދަނީ އަންހެނުން ހޭއަރާނެ ވަގުތަކަށެވެ. އެކުޑަ ކުޑަ ބޭބީ މަންމަގެ ލޯބިން މަޙްރޫމު ވެދާނެތީ އެކަމާ ވަރަށް ކަންބޮޑުވިއެވެ. މިގެ 01 ހަފްތާކުރިން އޭނާ ފަޒްލާ ގޮވައިގެން އައީ ވިހަން ބަނޑުގައިރިއްސަން ފެށުމުންނެވެ. ރަށުގެ ހެލްތު ޕޯސްޓުން މާލެދިޔުމަށް ބުނުމުންނެވެ. ފަޒްލާވިހެއުމަށްފަހު ކަންތައް މިދިމާވީ އޭނާ ހިތަށްވެސް އަރާފައި ނުވާ ގޮތަށެވެ.\n” ދަރިފުޅު …. ސައިބޮއެފިންތަ؟ “\nނޫން …. ބައްޕަ ސައިބޮއެލައިގެން އާދޭ …. އަހަރެން ފަހުން ސައިބޮއެފާނަން …. އަވަހަށްދޭ … “\nއޭނާ ބަފައިބެ ސައިބޯން ފޮނުވާލާފައި ދިޔައީ ނާސަރީއާ ދިމާއަށެވެ. އޭނާގެ ލޯބިލޯބި ދަރިފުޅުގެ ކައިރިއަށެވެ. އޭނާއެތަނުގައި ގަޑިއެއްހާއިރު ހޭދަކުރިއެވެ. އޭރު އޭނާގެ ލޮލުން ހޯސްލާފައި ކަރުނަ އޮހެމުން ދިޔައެވެ. އެކަރުނަތައް ސިއްރުކުރަން އޭނާ ވަރަށް މަސަކަތްކުރިއެވެ. އޭނާގެ އުފާވެރި ދިރިއުޅުމަށް މިއައި ޢަޖާއިބުންފުރިފައިވާ އިންގުލާބަކީ އެއްވެސް ކަމެއް އޮޅުން ނުފިލި ކަމަކަށް ވަނީވެފައެވެ. މަޑުމަޑުން ހިނގާފައި އިމަޖެންސީ ރޫމުގެ ކައިރިއަށްއައިރު ، ބައްޕަ ސައިބޮއެގެން އައިސް އިނެވެ.\n” ދަރިފުޅާ …. ޥާރިޘް …. މިހާރު އެއޮތްގެން މެންދުރުވަނީނު ….ދެންއަވަހަށްގޮސް ސައިބޮއެގެން އާދޭ …. ދަރިފުޅު މިއަދު ނުކޮށްފިނަމަ ….މިކުޑަކުޑަ ޢާއިލާއަށް ވާނެ ގޮތެއްވެސް ނޭގެ …. އަވަހަށްގޮސްސައިބޮއެލައިގެން އާދޭ …. “\n” ބައްޕާ …. އާނ … ބައްޕާ އިރާދަކުރެއްވިއްޔާ …. އަހަރެންނަކީ ހިތްވަރުގަދަ ކުއްޖެއްކަން މިފަހަރު ބައްޕައަށް އެގޭނެ …. މިއަންނަނީ ސައިބޮއެގެން …. ” އޭނާ ވަރަށް ދެރަވެފައިހުރެ ، ހޮސްޕިޓަލްގެ އިރުމަތީ ގޭޓުން ބޭރަށް ނުކުތެވެ. މަގުގެ އަނެއްފަރާތުގައި ހުރި ހޮޓަލާއި ދިމާއަށް ހިނގައިގަތެވެ. އޭނާ ހޮޓަލަށް ވަންނަން ދިމާކޮށްލިތަނާ ކޮންމެވެސް މީހަކު ،އޭނާގެ ނަމުން ގޮވާލިހެން ހިވާތީ ފަހަތް ބަލާލިއެވެ.\n” އަނހާ! … ކަލޭ ވެސް އެބައުޅެންތަ؟ “\n” މަ މިއަންނަނީ ފަހަތުން ގޮވަމުން … ވާރި އަކަށް ނޭގުނު ފަހަތުން މިހަކު ގޮވާކަމެއްވެސް … “\n” އަވަހަށް ހިނގާ ސައިބޯން …. “\nދެއެކުވެރިންގޮސް ހޮޓަލުގެ މޭޒެއްކައިރި އިށިއިނެވެ.\n” އާދިލު …. ކަލޭ ކޮންއިރަކުތަ؟ ރާއްޖެއައީ …. “\n” އަދި ވާނީ ހަމަ އެންމެ 15 ވަރަކަށް ދުވަސް ….. މިއަދު އޮފިހުގަ އިނދެފައި ހިތަށް އެރީ ރަށުބޮޓެއް އޮތްތޯ ބަލާލަން ދާނިއޭ … އެހެންހިތަށްއަރާފައި އަތިރި މައްޗަށް މިދިޔައީ …. ރަށު ބޯޓުގެ މިހުންކައިރީ ވާހަކަ އަހާލުމުން ވާރި މާލޭގައި އަންހެނުން ވިއްސަން އައިސް އުޅޭކަން މިއެގުނީ … ދެން ދުން ޖަހާފައި މިއައީ ހޮސްޕިޓަލަށް …. އެތަނުންބަފާބެއާ ދިމާވީމަ ބުނީ ދެންމެ އެނުކުތި ސައިބޯށޭ ….. ވާރި ހުރި ވަރަށް ދެރަވެފައޭ …. ކުޑަކޮށް ވާހަކަ އަހާލައިފައި އަވަހަށް މިއައީ …. “\n” ކޮންއެއްޗެއް ގެންނަންވީ ….. ” ވޭޓަރ އައިސް އަހާލިއެވެ.\n” މަސްބުރި ރިހައާ ރޮށި …. ފިޔާމިރުސް ގެންނަން ހަނދާން ކުރައްޗޭ …. “\n” ވާރިޘް …. ބުނެބަލަ ވައިފުއަށް ކިހިނެއްވީ؟ “\n” އެއްގޮތަކަށްވެސް ނޭގޭ …. އަހަރެން މިހުންނަނީ ކުރާނެކަމެއް ނޭގިފައި …. ވިހެއުމަށްފަހު އޭނާ ހޭނެތެނީ …. ސިނކުޑިއަށް އަސަރު ކޮށްފައިވާހެން ހީވަނީ …. މިއި އަހަރެން ދުވަހަކުވެސް ހިކުރި ގޮތެއްނޫން ….” ވާރިޘް އަސަރާއި އެކު ބުންޏެވެ.\n” ޑޯންޓް ވޮރީ …. އަބަދުވެސް ކަންތައް ވާނީ ރަގަޅަށް ….މާތްކަލާނގެ އެއްވެސް އަޅަކަށް ދެރަގޮތެއް މެދުވެރިއެއް ނުކުރައްވާނެ …. އަހަރެންވެސް މީހަކާއި އިނދެގެން އުޅޭތާ މިހާރު ކިހާދުވަހެއް ވެއްޖެ …. އަދިވެސް އަހަރެންގެ އުއްމީދުތަކަކަށް ފަނޑުކަމެއްނާދޭ …. ކުއްޖަކު ނެތްކަމުގެ ހިތާމަ މަވެސް ކުރަން …. އެކަމަކު ކާކު ބުނާނީ އަހަރެން ހިތާމަ ކުރެއޭ ދޯ ! ހުރިހާވެސް ކަމަކީ ހިތްވަރު …. ވާރިޘް ދެރަވާނޭ ވަރު އަހަންނަށް އިޙްޝާޝް ކުރެވޭ …. އޯކޭ …. ދެންއަވަހަށް ސައިބޯން އުޅޭ …. “\nއެދެއެކުވެރިން ސައިބޮން ތިބެގެން ވަރަށް ގިނަ ވާހަކަ ދެއްކިއެވެ. ޢާދިލު ، ޥާރިޘްއަށް ވަރަށް ހިތްވަރުދިނެވެ. އަދި އޭނާގެ އެހިތެރިކަން ވާރިޘަށް އަބަދުވެސް ލިބޭނެކަމުގައި އޭނާބުންޏެވެ. ސައިބޮެއގެން ދެމީހުން ދިޔައީ ހޮސްޕިޓަލަށެވެ. އިމަޖެންސީ ރޫމާއަރާހަމަވިތަނާ ޑޮކްޓަރ ކޮޓެރިން ބޭރަށް ނުކުމެއްޖެއެވެ.\n” ޑޮކްޓަރ … ހަވް އިޒް މަޔ ވައިފް …. ؟؟؟؟؟ “\n” ޑޯންޓް ވޮރީ ބްރޯ ….. ޔޫ އާރ ވެރީ ލަކް …. ގެޓްވެލް ސޫން … އިންޝާﷲ … ބަޓް އައި ވިލް ޓޯކް އާފްޓަރ … “\nޑޮކްޓަރ ހިނިތުންވެލާފައި ދުރުވެއްޖެއެވެ. އެވަގުތު ވާރިޘް އިމަޖެންސީ ރޫމަށް ވަންނަން އުޅުނެވެ.\n” މަދުވެގެން ތިންގަޑިއިރުގެ ރެސްޓް ޕޭޝަންޓަށް ބޭނުންވޭ …. މިހާރު އެއޮތީ ނިދިފައި …. އެހެންވީމާ … އެތެރެއަށް ވަދެވޭނީ މެންދުރުފަހު 03:00 ގެ ފަހުން …. އޯކޭ …. “\n” ހޭއެރުމަށްފަހު ކިހިނެއްތޯވީ …. “\n” ކުރިއަށްވުރެ ރަގަޅު …. “\nޥާރިޘް ގެ ހިތަށް އަދިވެސް ހަމަޖެހުމެއް ނުލިބެއެވެ. އޭނާމަޑުމަޑުން ގޮސް ގޮޑީގައި އިށިއިނދެލިއެވެ.\n” މަ މިހާރު ގޮސްލާނަމޭ …. ހަވީރު އަންނާނަން … ކަމެއް ގޯސްވަންޏާ މަށާ ގުޅާތި …. ރަގަޅުވާނެ އިރާދަކުރެއްވިއްޔާ …. “\n” އާނ … ތޭންކްސް …. “\n” ތިސަކަރާތްވީނުން …. ” ޢާދިލު ހިނިއައިސްފައި ބުންޏެވެ.\n” އޯކޭ … ނޯ ތޭންކްސް … ” ވާރިޘްގެ ކައިރިއަށް ވަރަށް ހިނިއައެވެ.